
Tittul original: 

Paolo Crimaldi 


ASTROLOGIE KARMICA 


Descoperà cine ai fost 
si cine vei fi 


Traducere din limba italianà de 
Otilia Tudor 


Paolo Crimaldi, Rac cu ascendent în Pesti, cu luna în Scorpi- 
on, dupà ce a absolvit studiile de filosofie, s-a specializat în Psiho- 
logia umanisto-existentialà si Psihanaliză. Studiază si practică 
astrologia de peste 15 ani, cu predilecție latura psihologică şi 
karmico-evolutivà. Conduce o scoalà de initiere în Astroterapie 
si conduce grupuri experimentale de regresie în timp si meditatie 
astrologicà. A colaborat cu diverse reviste de gen, printre care 
Astrodonna, unde a ţinut timp îndelungat rubrica de astrologie a 
cuplului. În 1996, a publicat o monografie asupra lui Chiron: O 
călătorie de la trecut către viitor (edit. Capone). 


INTRODUCERE 


Faptul că o temă natală este legată de trecut, nu numai din trecutul 
acestei existente, dar şi îndreptată către viitor, este o perspectivă fasci- 
nantă care ajută în mod special în a nu fi pasiv în fata evenimentelor sau 
a vieţii, în general. 

Nu demult, au început să se audă voci care susţin că există relaţii în- 
tre tema natală şi reincarnare, chiar dacă primele studii vin din primele 
decenii ale secolului XX si sunt regăsite în opera de pionierat a lui Irys 
Vorel, atribuindu-i-se marele merit de a fi făcut multe cercetări care abia 
astăzi par să ia amploare. 

În mod firesc, pentru astrologia orientală aceste lucruri nu sunt nou- 
tăţi, pentru că ea se bazează pe o viziune profund şi intrinsec legată de 
karma şi reincarnare. 

Ideea reincarnării nu este, însă, departe de perspectiva occidentală. 
Pitagora, Socrate şi alţi filosofi precum Kant sau Schopenhauer au crezut 
sincer în eventualitatea mai multor existente ale sufletului şi chiar cresti- 
nismul timpuriu propovăduia această credinţă. 

În faţa celor mulţi, însă, această perspectivă apare ca o fantasmă sau 
ca un delir periculos al minţii, iar această poziţie este împărtăşită chiar şi 
de unii astrologi. Andre Barbault, în urmă cu câţiva ani, a afirmat în 
paginile revistei sale că în astrologie filonul karmic reprezintă o derivă 
periculoasă a acestei discipline şi că acesta este o consecinţă a actualului 
climat psihologic, care are clare tendinţe către depresie şi schizofrenie. 

Atac gratuit şi superficial, care nu ţine cont de substratul filosofic 
elevat al conceptului reincarnării şi nici de interpretarea poliedrică a 
simbolului. Desigur că şi în astrologia karmică îşi fac loc aberaţii în toată 
regula, care trădează profund esenţa materiei şi, de multe ori, acest lucru 
poate să facă jocul unor persoane fără scrupule, care ar inventa orice, 
dat fiind caracterul neverificabil al interpretărilor, folosindu-se de facto- 
rul senzaţional sau de oroare. 

Astrologia karmică nu ar putea niciodată să descrie în mod detaliat 
şi specific evenimente mondene ale unor vieţi trecute, dar ea furnizează 
indicaţii doar despre bagajul nostru de experienţă pur psihologică, deoa- 
rece: 


„Karma este o lege psihologică ce acţionează înainte de toate în 
câmpul psihologic dat fiind faptul că circumstanţele fizice sunt pur şi 
simplu mijloacele de a realiza un scop psihologic. Deci, reciproca, adi- 
că reacţia în plan fizic obiectiv, nu este exactă, ci doar aproximată. În 
plan psihologic, informaţia este aproape exactă.“! 


Discutia despre astrologia karmică cere, deci, aprioric, să dăm cre- 
dintei prioritate faţă de raţional în privinţa reincarnării sau karmei. 

Reincarnarea este o doctrină de origine asiatică propovăduind ide- 
ea că sufletul are nevoie de multe vieţi terestre pentru a putea evolua şi 
atinge Nirvana, care, deşi în dicţionar este explicată prin Nimic, acest 
lucru este departe de a reda esenţa sa adevărată, ba chiar o trădează. 

Karma este legea cauză-efect, este o acţiune care nu este inde- 
pendentă, ci este legată de una precedentă, generând un efect care, la 
rândul său, naşte o nouă acţiune. Acest ciclu poate continua la infinit şi 
se întrerupe doar atunci când sufletul înţelege semnificaţia comporta- 
mentului sau atitudinii, şi atunci îşi reţine reacţia, modificând astfel be- 
nefic impulsul care îl împinge către o nouă acţiune. 

Astrologia karmică ţine cont de toate acestea şi priveşte tema natală 
ca pe o rezultantă a unor precedente experienţe de viaţă. Dar, în mod fi- 
resc, în tema natală este conţinut şi aspectul evolutiv, adică potenţialul 
de a stimula alte experienţe pe care nativul trebuie să le trăiască în sco- 
pul de a depăşi blocajele emoţionale şi scuturile caracteriale sau, pur şi 
simplu, comportamentele condiţionate care împiedică evoluţia spiritua- 
la. 

Thornwald Dethlefsen afirmà ca: 


„Tema astrală este doar rezultanta intermediară a călătoriei prin 
vieţile terestre. Nu este, deci, întâmplătoare şi nici nedreaptă. Tema 


! G. Germinara, Edgar Cayce: medium şi vindeci 

astrală ne arată karma unei persoane. Este programul necesar actualei 
reincarnări.“? 


Tema natală poate fi, deci, definită ca un scenariu existenţial care, 
deşi a fost ales deliberat pentru actuala incarnare, a fost şters din memo- 
ria individului. „Uitarea“ este pe deplin justificată, pentru că este necesar 
să ajungi la alegerea unui sti! de viaţă pas cu pas, adaptându-te la re- 
sponsabilitàti. Ceea ce nu s-a spus este că de aici rezultă un proces evi- 
dent şi valabil pentru toţi; multi, însă, sunt complet ignoranti şi continuă 
să trăiască luptând împotriva a tot şi a tuturor, căzând obsesiv în greşeala 
de a proiecta în exterior motivul stării lor de rău sau al neajunsurilor lor, 
refuzând să înţeleagă că soluţia este în ei înşişi. 

Tema natală citită în codurile karmice permite să i se dezvăluie con- 
sultantului ceea ce se ascunde în spatele unei tenacitàti a destinului şi îl 
învaţă să accepte diferite experienţe pe care le întâlneşte în drumul său 
prin viaţă. 

Nu este uşor, dar este, cu siguranţă, util celor care vor să-şi depă- 
şească propriile angoase şi să trăiască în armonie desăvârşită. 

Interpretarea karmică a hărţii astrale cere din partea astrologului o 
capacitate analogică şi o mare intuiţie în a înţelege simbolurile reprezen- 
tate de semn, planetă, casă, aspect etc. Este bine de amintit că orice 
element din tema natală posedă semnificaţie karmică. În astrologia 
karmică totul are o valoare şi totul este supus legii cauză-efect din trecu- 
tul nostru, însumând existentele prin care am trecut până la această 
viaţă. 

Este bine să reamintim că în interpretarea horoscopului personal, în 
perspectiva karmică nu este posibil să afli experienţele de viaţă trecută 
până acum şi nici tipul de viaţă din punct de vedere social (informaţii de 
tipul: ai fost un centurion, aveai trei fii şi posedai o casă în Roma antică). 
Aflarea unor evenimente sociale din vieţile trecute este posibilă numai 
prin terapia R sau citirea cronicii Akasha? de către mediumuri. Terapia R 
este o tehnică bazată pe hipnoză, azi folosită din ce în ce mai des sau 
indusă prin relaxarea profundă cu ajutorul căreia terapeutul îl îndrumă pe 
individ în regăsirea unor eventuale amintiri din existentele precedente. 


2 T, Dethlefsen, Destinul ca alegere, Edizioni Mediterranee, Roma, p. 30. 
3 Ezoteriştii o consideră o bancă de date planetară, Akasha vine din sanskrità şi înseamnă 
„cer“ (n. tr.) 

Cunoscuta autoare Mary Davlin şi o echipă de psihiatri şi astrologi 
argentinieni au întreprins cercetări asupra subiectului regresiunii în vieţi 
trecute în raport cu dinamica hărţii astrale personale. Până acum s-au 
înregistrat rezultate multumitoare, întrucât s-au găsit strânse conexiuni 
între amintirile scoase la iveală şi indicaţiile karmice din hărţile astrale şi 
cele ale temei radix. 

În linii generale, interpretarea „reincarnaţionistă” a horoscopului ne 
face să înţelegem de ce astăzi, în actuala existenţă, există atitudini şi 
comportamente pe care nu ni le putem explica. Trebuie să le conectăm 
la un tot unitar legat de experienţele trăite şi de restricţiile primite. 

Atunci când se vorbeşte de astrologie, trebuie să ne confruntăm tot- 
deauna cu chestiunea liberului arbitru, adevărata rationalizare şi exorci- 
zare a acestui concept fiind făcută atât de filosofi, oameni de ştiinţă, cât 
şi de astrologi. În această privinţă este în mod particular interesantă pozi- 
tia Maestrului Spiritual Hilarion, care afirma: 


„Este adevărat că specia umană are darul liberului arbitru, o raritate 
în lumile create, dar acest liber arbitru este în mare parte o libertate de 
caracter interior...; adică omul are libertatea totală să acţioneze după 
cum judecă în faţa evenimentelor şi circumstanțelor vieţii sale, dar nu- 
mai o capacitate limitată de a controla evenimente exterioare care îl 
influențează. Atunci când sufletul se reincarnează, el renunţă în mod 
deliberat (adică în virtutea liberului său arbitru) la dreptul de a-şi contro- 
la şi determina total circumstanţele externe şi scenariul vieţii sale teres- 
tre. 


Propriul liber arbitru se conturează, deci, în libertatea de a riposta la 
un eveniment care ti se întâmplă. În termeni karmici s-ar spune că eve- 
nimentul a fost ales înainte de actuala incarnare în scopul de a câştiga un 
anumit tip de experienţă de viaţă. Modul în care are loc reacţia se dato- 
rează, însă, propriului liber arbitru. Viaţa însăşi se poate refuza, prin 
simpla decizie de a o întrerupe. Toţi oamenii se nasc cu o temă astrală 
care reflectă potenţialul persona! şi are în ea însăşi seminţele tuturor 
experienţelor semnificative pe care trebuie să le trăim. Harta natală ră- 
mâne neschimbată toată viaţa. Ea nu se schimbă odată cu trecerea anilor. 
Momentele propice acestor experienţe semnificative sunt înscrise în 


* Hilarion, Simboluri, Crisalde, Spigno Saturnia, p. 17. 

tranzitele si progresiile secundare (ale planetelor — n. tr.), care sunt sis- 
teme previzionale ce permit analiza unor evenimente diverse atàt pe 
plan social, cât şi psihologic. 

Yogananda susţinea că un om vine pe lume doar atunci când cerul 
se află în perfectă armonie cu proiectul său karmic evolutiv. 

Filosofia reincarnării îl pune pe astrolog, dar mai ales pe consultant 
în fata unei viziuni mult mai ample asupra propriilor sale experienţe. 
Permite să se înţeleagă de ce anumite caractere umane sunt dificil de 
schimbat sau de ce întâlnirea cu anumite persoane poate deveni fatală. 

De fapt, întâlnirea karmică sau mai bine spus regăsirea cu o per- 
soană cu care ai împărtăşit o prietenie într-o viaţă anterioară, o relaţie 
afectivă sau altfel de relaţie poate fi înţeleasă din analiza comparativă a 
celor două teme astrale. Este clar că ceea ce se poate vedea este tipul de 
legătură psihologică, experienţa pe care cele două persoane au împărtă- 
şit-o, dar mai ales ceea ce le leagă în această viaţă, motivul pentru care 
au decis să se reîntâlnească. 

În mod firesc, nu toate relaţiile interpersonale sunt karmice, dimpo- 
trivă, multe dintre ele nu sunt deloc supuse karmei, dacă este să dăm 
karmei semnificaţia de trecut. 

Astrologia karmică nu este, însă, legată doar de trecut, dimpotrivă, 
în anumite situaţii acesta este un aspect foarte neglijabil. Potenţialul 
evolutiv al horoscopului este lucrul ce! mai important, pentru că permite 
să se analizeze evoluţia spirituală, iar în termeni karmici ajută la depista- 
rea solului în care să se pună seminţele care, în această viaţă şi în cele ce 
vor urma, vor ajuta la evoluţia sufletului. În acest sens este oportun ca 
astrologul să explice consultantului cum poate să îşi folosească mai bine 
aspectele planetare native, trigoanele, sextilele şi semisextilele, deoarece 
sunt inerente acţiunii de regenerare karmică începută de câteva vieţi 
anterioare şi care acum dă roade, sau arată ceea ce s-a realizat până 
acum. Chiar si cuadraturile sau opozitiile trebuie înţelese în adevărata 
lor dimensiune şi implicate energetic astfel ca solul seminţelor să poată fi 
arat lesne şi rectiliniu. 

În consecinţă, o abordare corectă a analizei temei astrale implică 
diverse planuri de lectură. Tema natală este ca o cutie chinezească de 
cadouri în care se află una mai mică, apoi una şi mai mică până când se 
ajunge la ultima, cea care conţine cadoul preţios. Are dreptate Irene 
Andrieu când afirmă că harta cerului trebuie să fie citită pe mai multe 
niveluri: primul este strâns legat de analiza elementelor karmice; al doi- 

lea, plecând de la baza karmică, trebuie să caute principalele linii evolu- 
tive în viaţa nativului, exprimate de Nodul Nord Lunar. În fine, al treilea 
nivel trebuie să arate unde se poate manifesta evoluţia în plan cotidian 
sau mai bine spus să identifice etapele care conduc la înţelegerea si 
realizarea propriului proiect existenţial. 

Fiecare nivel de interpretare va putea fi înţeles şi în baza unui mo- 
ment particular prin care trece nativul, iar acesta poate fi evidenţiat de 
analiza tranzitelor temei natale sau de progresiile secundare. 

Tema natală trebuie să fie privită ca o călătorie dinspre trecut către 
viitor, plecând de la aspectele ancestrale ale Sufletului nostru şi ajun- 
gând la cele evolutive şi transcendentale. 


1. MODELELE KARMICE DIN TEMA NATALĂ 


Tema natală poate fi definită ca o mandala”, în care se poate 
vedea o imagine cu un potenţial energetic reprezentând Sinele, 
pentru că, prin natura lui, este atemporal şi aspatial, independent 
de trecut sau viitor, desi le confine pe ambele. Mostenirea 
Karmică, la fel ca şi drumul indicat de Dharma”, poate fi extrasă 
din tema natală chiar dacă nu simplist, cu ajutorul înţelegerii 
anumitor configurații planetare denumite „modele karmice”. 

Înainte de a examina diferite teorii, este bine să clarificăm ce 
se înţelege prin lectură karmică a horoscopului, pentru a evita 
confuzii şi greşeli interpretative. 

Atunci când se începe decodificarea moştenirii karmice conti- 
nute în harta astrală, nu se face altceva decât încercarea de a întele 
ge de unde izvorăsc anumite ieşiri comportamentale care nu se 
explică raţional sau plauzibil prin stilul de viaţă al nativului, cu 
mediul cultural din care provine sau cu propria situaţie 
socio-economică. De fapt, tema natală arată ceea ce nu a fost re- 
zolvat în precedentele incarnări, dar nu ne permite deloc să identi- 
ficăm câte vieţi au fost parcurse şi mai ales este imposibil să aflăm 
ce tip de viaţă socială a dus nativul în existentele sale anterioare; 
dacă acest lucru se află, asta se datorează numai unei intuitii si 
sensibilitàti excepţionale ale astrologului sau empatiei create în 
raport cu consultantul. Este oportun să amintim că o corectă analiză 
interpretativă a temei natale în optica reincarnării karmice are o 
perspectivă bipolară, atât spre trecut, cât şi spre viitor, adaptând 


$ Mandala - reprezentare a universului pentru tibetani sau planul cosmic întâlnit în medita- 
tiile tantrice, aici cu sensul de glob magic (n. tr.). 
* Învățăturile lui Buddha, codul religiei hinduse, aici cu sensul de destin (n. tr.) 

totul la prezent, acesta fiind unicul moment care interesează cu 
adevărat din punctul de vedere al creşterii spirituale şi psihologice. 

Această premisă poate ajuta la a înţelege mai bine analiza ca- 
re, iniţial, se poate face pe tema natală. Se pleacă, deci, de la in- 
terpretarea dominantei elementelor, pentru a se trece apoi la 
lectura modelelor karmice. 


Dominanta elementelor ..:: 


Dominanta elementelor indică potenţialul energetic de care 
se dispune şi cu care este posibilă sintonia în scopul de a obţine 
de la viaţă o mare parte din lucrurile în care se crede cu adevărat. 

Ea reprezintă acel potential înnăscut care impulsionează către 
autorealizare şi care îl susţine pe nativ în fata adversităţilor vieţii. 
Arroyo subliniază că elementele nu sunt altceva decât substanţa 
energetică a experienţei şi, deci, dominanta este, în concluzie, o 
structură în care un element predomină. 

Calculul dominantei elementelor este foarte simplu. Este de- 
ajuns să aflăm care este elementul populat majoritar de planete şi 
de cele două unghiuri importante — Ascendentul şi Mijlocul Ceru- 
lui — într-o hartă natală. Cele două unghiuri împreună cu planetele 
personale (interne) sunt factorii cei mai importanţi în determinarea 
elementului dominant. 

Dominanta elementelor indică în astrologia karmică tipul de 
energie care a fost refuzat în existentele anterioare şi care, în con- 
cluzie, necesită o mare şi totală confruntare în această viaţă. De 
fapt, elementul dominant din tema natală permite cunoaşterea 
globală a energiei conţinute în acesta şi, într-un mod mai compli- 
cat, indică modul cum această energie trebuie canalizată pentru a 
rezulta ceva creativ. Este simplu de observat către ce tip de ener- 
gie suntem purtaţi prin propriile noastre dispoziţii sufleteşti, dar, 
deseori, este dificil de gestionat această energie şi se întâmplă 
tipice elementului dominant şi să suferim de pe urma particulari- 
tàtilor lui. 

Să trecem în revistă pe rând toate elementele astrale si sà ve- 
dem care sunt repercusiunile karmice ale fiecăruia. 


Dominantă pe semn de foc 


În general, individul a avut într-o viaţă anterioară o atitudine 
pasivă în faţa evenimentelor şi a lăsat viaţa să se scurgă înainte, 
fără să se preocupe de sine. Probabil că s-a sustras obligaţiilor 
familiale, ascunzându-se în spatele unor boli închipuite sau reale, 
sau a acceptat necondiţionat o activitate ori o situaţie existenţială 
care nu îl mulțumea, dar îl ferea de competiţia cu ceilalţi, precum 
şi de propria sa împlinire. În mod firesc, aceste comportamente nu 
se datorau unui plan spiritual, ci unui simplu refuz de a se raporta 
la lumea înconjurătoare. Responsabilitàtile erau acceptate doar în 
relaţie cu propria comoditate şi tratate ca nişte inevitabile plictiseli 
care îi asigurau, însă, pe mai departe inactivitatea şi cufundarea în 
nimic. În această viaţă, însă, nativul este dotat cu multă energie şi 
dorinţă de a face sau de a confrunta viaţa cu un spirit hazardat, de 
multe ori foarte impulsiv, iar acesta este motivul luptei sale cu 
realitatea, cu lumea, şi acest tip de acţiune este o sursă de frus- 
trări. Telul care trebuie împlinit este foarte dificil şi constă în găsi- 
rea unui echilibru just între propria impetuozitate şi dorinţa de 
acţiune raportată la ritmul altora care, de multe ori, vine în con- 
tradictie cu cel propriu. 


Dominanta pe semn de pământ 


În existentele anterioare individul a neglijat responsabilitàtile 
materiale care ţineau de propria competenţă sau s-a comportat cu 
detaşare faţă de acestea, creând astfel în jurul său probleme în 
diverse forme, dar în mod special de natură practică. 

Nu de puţine ori, această persoană a renunţat la gestionarea 
proprietăţilor sale, ducând o viaţă dezordonată sau foarte liberti- 
nă, ori a trăit în condiţii de viaţă apăsătoare. În fapt, când în aceas- 
tă viaţă elementul pământ predomină, este posibit ca în trecut 
nativul să fi trăit una sau mai multe vieţi în care a acordat foarte 

putinà importantà averii sau s-a comportat în mod iresponsabil, 
fapt care a condus la risipirea acesteia. De multe ori, această do- 
minantà indică un tip de viaţă aproape franciscană” (vezi poziţia 
din horoscopul natal a lui Saturn şi Neptun), renunțând total la 
siguranţa materială. Deseori, sărăcia s-a datorat desconsiderării 
arătate banilor şi puterii, care a condus în scurt timp la lipsuri sau 
la o redimensionare drastică a propriilor bunuri materiale, 
creându-se astfel o frustrare puternică şi determinând falimentul 
existenţial. Astăzi, persoana trebuie să înveţe să nu acţioneze 
impulsiv la tot ce este în jurul său, şi nici acumulând bunuri şi 
averi, ci să încerce să găsească un echilibru între propriile respon- 
sabilitàti practice faţă de ceilalţi şi faţă de familie în mod special, 
şi propria libertate şi independenţă psihologică, folosindu-se de 
siguranţa materială. 


Dominanta pe semn de aer 


În existentele anterioare, acest individ a privit viaţa cu prea 
multă seriozitate, excesiv, acordând astfel puţin spaţiu propriei 
spiritualitàti şi inteligente. 

Luând asupra sa obligaţii sau responsabilităţi care uneori nu 
erau de competenţa sa, a renunţat la un tip de viaţă plină în care 
să evolueze pe mai multe planuri, dar mai ales a ignorat creşterea 
intelectuală sau culturală, abordând uneori o atitudine dispretui- 
toare sau de-a dreptul agresivă în fata acelora care reuseau să o 
facă (a se urmări poziţia lui Mercur şi Saturn). În acest mod, indi- 
vidul s-a îndepărtat de relaţiile interumane, dezvoltând din reflex 
o incapacitate de comunicare cu semenii şi o căutare mereu cres- 
cândă a singurătăţii, din pricina refuzului şi dispretului faţă de 
oameni. Ataşându-se, deci, de lucrurile sale materiale, individul a 
dezvoltat o neîncredere în propriile valori interioare şi a redus 
etalonul pentru tot ce îl înconjoară la o dimensiune pur materială, 


7 Autorul face referire la viaţa lui Francesco din Assisi, fiul unui bogat comerciant, care, 
devenit călugăr, a renunțat la toată averea familiei sale, dedicându-se religiei (n. tr.). 

acţionând după legea „a da, pentru a lua“ găsind în orice un inte- 
res material şi o modalitate de a profita. În această viaţă, însă, 
simte nevoia de a ignora materialul, şi în special necesitatea de a 
experimenta tot ceea ce oferă această realitate înconjurătoare, 
studiind şi aventurându-se în tot ceea ce i se înfăţişează dinainte-i. 
Riscul este, însă, dispersarea intereselor şi dificultatea de a concre- 
tiza psihologic, dar şi material sau spiritual propriile experienţe 
prin refuzul oricărei responsabilităţi, căci acestea au fost trăite şi 
resimtite ca obstacole ale libertăţii. 


Dominanta pe semn de apă 


În vieţile anterioare, această persoană a dat puţină importanţă 
vieţii sale afective şi emoţionale, fugind de relaţii sau situaţii care 
necesitau o implicare sentimentală. Probabil că s-a folosit de cei- 
lalti, în special de cei care aveau pentru el sentimente bune, gă- 
sind astfel un mod facil de a obţine ceva. Niciodată dezinteresat 
în raporturile interumane, oportunist la întâmplare, a renunţat 
greu la o viaţă confortabilă dedată plăcerilor senzuale în care nu a 
implicat niciodată propriile sentimente sau a făcut-o foarte rar (în 
această privinţă este oportun să se studieze aspectul dintre Lună şi 
Venus din tema natală). Probabil că a avut un raport conflictual cu 
propria familie şi a refuzat propria maternitate sau paternitate 
pentru a fugi de răspunderea şi de obligaţiile comportate de o 
astfel de ipostază. 

În această viaţă, călcâiul lui Ahile al acestui nativ este repre- 
zentat de o insatisfactie afectivă, de o continuă căutare a dragostei 
care poate duce la frustrare ca urmare a unor relaţii sentimentale 
nemultumitoare sau dezamăgitoare. 

Până când nu va intra în legătură cu sufletul său şi nu va înte- 
lege că a iubi nu înseamnă a poseda, lucrurile vor sta mereu la fel, 
pentru că motivaţia care îl împinge pe acest nativ către ceilalţi 
este încă oportunistă, dar de data aceasta se concretizează prin a 
se ancora de cineva pentru a fugi de propria solitudine. 

Modelele karmice 


Trecem acum la analiza unor modele karmice adevărate, ple- 
când de la exemplele unor nativi propuşi spre studiu de către 
Pierre Lassalle. 

Acest astrolog teoretizează trei modele posibile, legate de trei 
tipuri de karma: 

> karma agresivităţii, care este în analogie cu semnele cardi- 

nale; 

> karma atasamentului posesiv, aflată în legătură cu semnele 

fixe; 

> karma ignoranței, legată de semnele mobile. 

Aceste modele se regăsesc într-o temă natală atunci când cele 
mai multe planete se află în semnele menţionate mai sus, formând 
între ele aspecte de cuadratură, opoziţie, o cuadratură în T sau o 
cruce cosmică (Marele Careu. 


Karma agresivitàtii 

Acest model este legat de semnele cardinale, de Marte si oc- 
tava sa superioară, Pluto, si de eventualele aspecte dintre cele 
două planete. Aceste relaţii indică un tip de ereditate karmică 
anxioasă, în raport cu agresivitatea sau violenţa, în toate formele 
sale de manifestare. În general, s-a făcut uz de puterea propriului 
corp, folosindu-i pe ceilalţi ca pe cobai ai nevoilor şi dorințelor 
nativului. Lipsit de scrupule, nativul nu a dat importanţă suferinţei 
provocate, ba, dimpotrivă, simțind uneori chiar plăcere sadică în 
a-i vedea pe ceilalţi la picioarele sale implorând ajutor sau cerând 
afecţiune, înţelegere sau căldură umană. Chiar şi sexualitatea a 
urmat un plan dezordonat şi bazat pe obţinerea propriei plăceri, 
obligându-l, poate, pe partener la situaţii degradante sau umilitoa- 
re, ignorând respectul cuvenit celorlalţi. Acest tip de karma este 
caracterizat, deci, de trăirea uneia sau mai multor vieţi în lipsa 


8 Marele Careu sau Crucea Cosmica descrie două opoziții a patru planete aflate în relaţie 
de cuadratură între ele. (n. tr.). 

totală de respect pentru cei din jur, prin adoptarea si manifestarea 
unui comportament egoist şi năzuind exclusiv la propriul bine sau 
la cu totul altceva decât la binele celui care îi stă alături. Probabil 
că s-au dezvoltat comportamente rasiste sau cel putin dispretui- 
toare faţă de unii semeni. În această existenţă, trebuie să se preva- 
leze de energia transformatoare a lui Pluto sau, mai mult, să 
privească toate aspectele legate de karma sa în relaţie cu eredita- 
tea acesteia, învățând să şi-o depăşească si nu să o ignore. Karma 
trebuie integrată în personalitatea din această viaţă, privând-o de 
valența ei dăunătoare. Acest lucru cere multă răbdare, dar mai 
ales pierderea puterii în faţa celorlalţi şi un premiu final: traiul în 
armonie cu tine însuţi şi cu lumea din jur, deschizând inima şi 
învățând să dai şi să primeşti dragoste într-o manieră simplă şi fără 
constrângere. 


Karma ataşamentului posesiv 


Această karmă este în legătură cu semnele fixe, cu Venus şi 
octava sa superioară - Neptun. Acest model de karma conduce 
viaţa actuală la relaţii frustrante şi nemultumitoare datorită restric- 
tiilor emoţionale din vieţile precedente. În general, în vieţile ante- 
rioare individul a avut dificultăţi în a trăi liber propria emotivitate, 
din pricina fricii şi a nesigurantei psihologice, lucru care îl împin- 
gea să vadă pericole şi duşmani pretutindeni şi să trăiască într-o 
relaţie închistată, exacerbând o posesivitate excesivă care sufoca 
prin gelozie absolută, abordând un comportament psihopatologic. 

Această nesiguranţă cu privire la relaţii se extindea şi la cele 
amicale, familiale, colegiale sau faţă de cele avute cu persoane 
simbiotice sau care erau percepute ca duşmănoase, distructive, re- 
latii care trebuiau ţinute departe pentru stabilitatea celor existente. 

Şi, pentru acest tip de nativ, sexualitatea a jucat un rol impor- 
tant, mai ales pentru a ţine legat de sine obiectul dragostei sau al 
posesivitàtii sale. Acest tip de karma este cel mai dificil de depăşit, 
pentru că, dată fiind natura fixă a semnelor implicate, trecutul 
reuşeşte greu să se detaşeze de prezent, pentru că a fost trăit ca o 

schemă sigură, în ciuda dificultăţilor sau riscurilor pe care le putea 
comporta. 

individul trebuie să înveţe încrederea prin puterea lui Neptun, 
mai mult, să înveţe să transceandă materia şi să intre în contact cu 
o dimensiune spirituală a legăturilor sentimentale sau amicale, dar 
mai ales să înveţe să îi simtă pe ceilalţi în mod empatic întele- 
gându-le sensibilitatea şi acceptându-le libertatea. 


Karma ignoranței 


Acest tip de karma este în relaţie cu semnele mobile şi cu 
Mercur şi octava sa superioară, Uranus. Persoana care se găseşte 
în acest model karmic şi-a folosit în vieţile anterioare în mod ne- 
gativ capacităţile mentale şi cumuluł de educaţie, pe care, în loc 
să le pună la dispoziţia semenilor săi, le-a ţinut numai pentru sine 
sau a obţinut avantaje personale, excluzând dintre opţiunile sale 
posibilitatea de a pune aceste capacităţi în slujba unor persoane 
care nu aveau nimic de oferit. Chiar şi modul de comunicare ra- 
reori era clar şi uşurinţa de a-şi crea contacte era folosită ca mijloc 
pentru a exploata sau păcăli pe cei care îi acordau încredere. Iste- 
timea a fost rareori utilizată în ipostaze care sà nu îi aducă un 
avantaj personal. A fost folosită şi pentru a evita deranjul sau cere- 
rile unor persoane care nu aveau ce să îi ofere în schimbul ajuto- 
rului acordat. Alteori, capacitatea intelectuală a identificat modul 
în care să plaseze greul existenţei sale pe umerii altcuiva. În gene- 
ral, se poate discuta despre o viaţă în care puterea inteligenţei şi a 
educaţiei nu a fost pusă la dispoziţia umanităţii, ci toate cunoştin- 
tele acumulate au sfârşit prin a deveni în timp pură erudiție şi un 
început al maniei grandorii şi omnipotentei care duce, în mod 
paradoxal, doar la izolare. În această viaţă, nativul trebuie să înte- 
leagă că propria inteligenţă trebuie pusă în slujba celorlalţi şi, mai 
ales, trebuie să înveţe să fie tolerant şi disponibil faţă de cei care 
nu posedă acelaşi potenţial intelectual. Uranus poate ajuta în 
acest plan distrugând limitele provenite din existentele trecute, 
precum izolarea în tururi de fildeş fără comunicare sau ideea 

încă persistentă în această viaţă de a fi unicii proprietari de drept 
ai cunoştinţelor şi indiscutabili maeştri ai înţelepciunii. 


Configuratiile karmice 


Configuraţiile karmice sunt un alt capitol interesant al astrolo- 
giei reincarnării. Mary Devlin a fost prima care a discutat despre 
acest lucru, dar, ceea ce este mai important, a fost cea care a de- 
monstrat caracterul verosimil al terapiei R, “susţinut de cercetări 
numeroase. 

Dar ce este o configuraţie sau un model karmic? Este o simplă 
dispunere a planetelor de-a lungul unei axe zodiacale; mai exact, 
se creează o polaritate, adică într-un semn trebuie să se afle cel 
puţin două planete interne sau personale şi în semnul opus aces- 
tuia trebuie să fie unul sau mai mulţi indicatori karmici (Saturn, 
Uranus, Neptun, Pluto, Luna şi Nodurile Lunare). Nu este impor- 
tant să fie o opoziţie precisă, dar este fundamental ca aceste pla- 
nete să se găsească în semne opuse (Berbec - Balantà, Taur - 
Scorpion etc.). Să dăm un exemplu: într-o hartă natală găsim 
Venus şi Mercur, planete interne şi personale la 23 şi 28 grade 
Taur, iar pe Neptun şi Saturn (planete indicatori karmici) îi găsim 
la 3 şi respectiv 11 grade Scorpion. Între ele nu este o opoziţie în 
grade, dar faptul că se găsesc pe aceeaşi axă zodiacală face loc 
unui model karmic. 

Cităm din cartea lui Devlin: 


„Analiza configuratiilor karmice din harta natală îl informea- 
ză pe astrolog în privinţa: a) tipului de echilibru pe care persoana 
trebuie să îl dobândească în actuala existenţă; b) materialului asu- 
pra căruia trebuie să se lucreze pentru a putea atinge acest echi- 
libru; c) limitelor care au fost trăite în mod forțat în precedenta 
incarnare."? 


? M. Devlin, Astrologie si vieţile trecute, Pararesearch, New York, p. 23. 

Aceste trei indicaţii se decodifică suprapunând modelul 
karmic pe axa specifică a semnelor şi caselor. În ceea ce priveşte 
casa astrologică, se poate întâmpla ca ea să ocupe jumătate 
dintr-un semn, şi atunci configuraţia karmică trebuie analizată, 
deci, pe două semne şi patru case. 

În linii mari, o configuraţie karmică ne arată calea care trebuie 
urmată în această existenţă pentru a evolua sau depăşi karma pe 
care o purtăm pe umeri din existentele anterioare. Axa semnelor 
indică scopul acestei vieţi şi tematica evenimentelor de confrun- 
tat, în vreme ce casele reprezintă sectoarele vieţii în care se mani- 
festă ceea ce trebuie depăşit; natura planetelor implicate arată, în 
schimb, tipul de energie propulsoare şi propriul temperament. În 
general, dacă există o opoziţie perfectă, scopul acestei vieţi nece- 
sită implicare şi eforturi maxime şi este posibil ca soluţiile alese să 
comporte probleme. 

Vom analiza acum anumite ipoteze interpretative ale modele- 
lor karmice şi dispunerea lor pe axele zodiacale. 


Axa Berbec — Balantà 


Alegerile relationale sunt cele care cer o atenţie maximă, de- 
oarece în existentele anterioare s-a demonstrat un interes scăzut 
faţă de oameni. 

În această viaţă este posibil ca individul să trăiască o serie de 
dezamăgiri iniţial sau până când îşi va da seama de caracterul său 
oportunist şi interesat, fie şi la nivel de subconştient. Prin natura 
lor, frustrările îl împing să retrăiască trecutul, chiar dacă în această 
viaţă o face inconştient sau mai degrabă ca o reacţie decât ca pe o 
alegere raţională. 

Lecţia de învăţat în această existenţă este aceea de a nu fi im- 
plicat în relaţii dezechilibrate, de putere, ci să încerce să intre 
într-o relaţie, de orice natură ar fi ea, în mod firesc, arătându-şi 
adevărata esenţă, şi nu ascunzându-se în spatele unei măşti. 

Axa Taur — Scorpion 


Acest individ tinde să reia atitudini din vieţile anterioare, în 
care pasiunea, materialismul, posesivitatea au fost preponderente, 
şi trebuie să se străduiască din plin dacă doreşte să depăşească 
lecţia de viaţă, pentru că, în sine, această temă de depăşit compor- 
tă o stabilitate care îl împinge pe individ să rămână doar în ipos- 
tazele pe care le cunoaşte bine. În trecut, a dat multă importanţă 
plăcerilor mondene şi senzuale, plăceri legate de un tip de auto- 
distrugere similară total dinamicii Eros-Thanatos. De fapt, este 
posibil să fi survenit moartea chiar datorită acestor plăceri senzua- 
le, alimentare sau economice, poate din dorinţa de a sfârşi o viaţă 
fără motivații spirituale. În această existenţă, deci, trebuie să înve- 
te să aducă lumina în viaţa de zi cu zi, si mai ales să înţeleagă 
valoarea renunţării şi a sacrificiului. 


Axa Gemeni — Săgetător 


Karma indicată de această configuraţie este aceea a comporta- 
mentului foarte disponibil faţă de ceilalţi din vieţile anterioare, dar 
o disponibilitate superficială, pe un plan deloc profund şi în care nu 
a existat niciodată sau aproape niciodată o implicare emoţională. 
Desigur, acest individ pare foarte disponibil, dar în momentele 
importante fuge de rupe pământul, deoarece în această existenţă 
încă mai are dificultăţi în a-şi asuma responsabilităţi şi de a accepta 
povara unei relaţii sau a unei alegeri definitive. Ambiguitatea do- 
mină viaţa acestui individ şi îi pare dificil să se supună unui rol sau 
unei scheme oarecare. Ceea ce trebuie să înveţe în această viaţă 
este comunicarea directă, fără ocolişuri în faţa obstacolelor sau fără 
a evita confruntările cu cei care îi contrazic opiniile. 

Falsa toleranţă sau arta diplomaţiei îl feresc de certuri, dar mai 
ales îl îndepărtează de viaţa în armonie cu latura sa cea mai pro- 
fundă, adică cea care este adevăratul Eu. 

Axa Rac — Capricorn 

Ereditatea karmică relativă a acestui model este în mod parti- 
cular legată de relaţiile cu părinţii. Probabil că în vieţile anterioare 
această persoană a avut parte de o atmosferă apăsătoare în ambi- 
entul familial sau, mai general, au existat probleme în sânul fami- 
liei. În actuala incarnare ar putea întâlni aceleaşi dificultăţi, fie din 
poziţia copilului sau a părintelui. Ceea ce trebuie împlinit este 
armonia în raporturile cu propria familie şi să înveţe, mai ales, să 
depăşească sau să accepte sentimentul refuzului care i-ar putea 
învenina toate celelalte relaţii. Refuzurile, excluderite, alungările 
din propria familie, reale sau imaginare, trebuie totdeauna con- 
sumate şi incluse în trăirile psihice, evitând astfel solitudinea şi 
depresia, sentimente care pot crea probleme psihopatologice. 


Axa Leu — Vărsător 


Persoana legată de această configuraţie karmică s-a confruntat 
în vieţile anterioare cu iubiri sau idealuri pentru care şi-a dat poa- 
te şi viaţa sau, viceversa, de care a fugit din teama de a nu se ridi- 
ca la înălţimea lor. Uneori, acest model karmic poate indica faptul 
că, într-o viaţă anterioară, a existat o năruire bruscă a puterii sau 
prestigiului care l-a marcat profund pe individ, creându-i nesigu- 
rantà şi o anume neîncredere în semenii săi. 

Acest tip de teamă şi nesiguranţă mai poate persista în această 
existenţă, influențând viaţa de zi cu zi şi împingându-l pe nativ în 
a-şi crea legături bazate pe interes, cu persoane influente social, 
pentru a-şi asigura protecţia şi sprijinul în momentele dificile. 

Acest nativ oferă ceva doar din perspectiva primirii datoriei la 
momentul potrivit. Adevărata problemă a acestei persoane este în- 
fruntarea vieţii cu naturalete, adică oferind ceva, dragoste sau 
prietenie, fără a aştepta nimic în schimb. 

Până când nu îşi va schimba această perspectivă asupra vieţii, 
va fi foarte greu să îşi demonstreze generozitatea, disponibilitatea 
şi creativitatea care îl caracterizează în profunzime. 

Axa Fecioară — Peşti 


Individul care are în harta astrală această configuraţie karmi- 
că, implicând aceste două semne se confruntă în mod forţat cu 
experienţe de suferinţă si renuntàri legate de vieţile anterioare. De 
fapt, este posibil ca în trecut să fi renunţat la ceva semnificativ şi 
important (dragoste sau carieră) pentru a-şi asuma responsabilitàti- 
le unei vieţi mizere, deloc recompensatoare. Aceste renunţări i-au 
indus, poate, insatisfactie şi agresivitate reprimate timp îndelungat 
şi invidia faţă de cei care au făcut în viaţă alegeri mai egoiste sau, 
pur şi simplu, faţă de cei care nu au renunţat la afirmarea de sine. 

Aşadar, atitudini rigide şi moraliste, uneori habotnice răbuf- 
nesc şi în această viaţă, ascunzând sub o mască frustrări profunde 
care, nefiind constientizate, sunt dificil de depăşit. 

Examenul din această viaţă constă în renunţarea la atitudinea 
dură şi înţelegerea lucrurilor importante, precum şi netergiversa- 
rea anumitor opţiuni, chiar dacă ele pot implica ulterioare sacrifi- 
cii sau renunţări. 

2. DINAMICA PLANETARĂ ŞI CEA KARMICA: 
__ ASPECTELE PLANETARE _ 
ÎN ASTROLOGIA REINCARNĂRII 


În tema natală găsim o conexiune între dinamica planetară şi 
cea karmică, astfel încât se impune ca analiza aspectelor planetare 
să se facă şi din altă perspectivă, mai puţin superficială, mai ezo- 
terică dacă vreţi, capabilă să clarifice motivațiile ancestrale care 
stau la baza unor simple atitudini ale căror origini sunt greu de 
depistat din actuala analiză psihică a persoanei. Cu alte cuvinte, 
felul de a fi nu se trage din experienţe ale acestei vieţi, ci îşi are 
rădăcinile în vieţile trecute la care se raportează în mod inconsti- 
ent amintirile, dar mai ales opţiunile de viaţă şi obiceiurile - un 
fel de tendinţă spre repetare. Acest fel de a fi a fost ales special 
pentru această viaţă cu scopul ca individul să se poată desprinde 
de repetarea vieţii prin anumite experienţe. Nu este o muncă 
uşoară şi deseori individului nu îi sunt clare evenimentele, ba, de 
multe ori, acesta va suferi şi va învinui cu încăpățânare destinul 
sau soarta rea, proiectând, astfel, în exterior o responsabilitate 
aleasă de el şi de asumarea căreia nu este, fireşte, conştient. 

Orice aspect planetar are o dinamică proprie şi întotdeauna 
implică o planetă care oferă şi una care primeşte. Rareori se în- 
tâmplă un schimb reciproc pentru că dispunerea planetelor la naş- 
terea unui nativ într-o zonă zodiacală indică anumite priorităţi 
care trebuie experimentate în această viaţă. De fapt, o planetă B 
va fi mereu vasala unei planete A, B fiind cea mai îndepărtată de 
semnul zodiacal Berbec dintre două planete (A şi B) aflate în as- 
pect'°. Personalizând fenomenul — planeta B este într-un fel mama 


'° Distanţa unei planete faţă de semnul Berbecului se calculează ţinând cont de faptul că 
orientarea se face în sens antiorar (n. tr.). 


28 Paolo Crimaldi 


care sacrifică propria afirmare de sine pentru a-l vedea pe fiul ei 
cum se dezvoltă puternic şi senin. 

Să dăm un exemplu practic: 

Într-o hartă natală găsim Marte la 5 grade Rac în aspect de cu- 
adratură cu Jupiter la 7 grade Balantà. Planeta A este Marte, iar 
planeta B este Jupiter. jupiter este, deci, într-un raport de vasalitate 
faţă de Marte şi îşi va dedica toată energia pentru a permite aces- 
tuia să atingă deplina realizare. În mod firesc, în prezenţa cuadra- 
turilor şi opoziţiilor, dar si a aspectelor quincunx crizele şi irosirile 
sunt frecvente, la fel ca şi încercările pe care individul este obligat 
să le confrunte sau să le trăiască. Este bine să subliniem faptul că 
în astrologia karmică aspectele nu se pot subdivide simplist în 
armonice şi disonante, pentru că fiecare dintre ele posedă o iden- 
titate specifică la nivel karmic şi evolutiv. 

O astrologă din Statele Unite, care a studiat reincarnarea si 
tehnicile de reîntoarcere în vieților trecute, Lynn Elwell Sparow, a 
formulat patru legi care tind să caracterizeze experienţa karmică 
predominantă din viaţa unei persoane. 

Aceste legi sunt sincronizate semnificației aspectelor planeta- 
re care structurează majoritar tema karmică a unui individ. Ele 
sunt: 


LEGEA KARMICĂ A CONTINUITĂȚII, în relaţie cu aspectul quincunx. 
LEGEA KARMICĂ A CONSECINŢELOR, În relaţie cu cuadratura. 
LEGEA KARMICĂ A RECOMPENSEI POZITIVE, în relaţie cu trigonul. 
LEGEA KARMICĂ A ECHILIBRULUI, în relaţie cu opoziţia. 

Legea karmicà a continuității 
Această lege este descrisă astfel: 


„Legea karmică a continuității posedă un element pozitiv, da- 
torită căruia nici un efort nu este în van. Acest lucru semnifică 
faptul că se poate parcurge o bună parte a vieţii încercând să 
rezolvăm probleme legate de cuplu şi chiar dacă nu vom reuşi 
să obținem maximul, în viaţa următoare, vom simţi efectele aces- 
tor eforturi pe care le-am concentrat pe această relaţie. Legea con- 
tinuitàtii este legea care spune că se poate munci din greu pentru 
a obţine rezultate bune în domeniul artelor şi, chiar dacă nu vom 
atinge culmi extraordinare, în viaţa următoare vom pleca cu acea 
experienţă deja atinsă.” " 


Descrierea pe care ne-o dă Sparrow mi se pare în totală ar- 
monie cu semnificaţia astrologică a aspectului quincunx, prin 
natura sa fiind un aspect ce implică multe sacrificii care vor da 
roadele aşteptate după un timp. În anumite cazuri, este un aspect 
care invită la o muncă de descoperire şi analizare a potenţialului 
interior al unei fiinţe umane, potenţial care, din diverse raţiuni, ori 
nu a fost recunoscut, ori nu a fost deloc demonstrat. 

Quincunx este un aspect dificil tocmai din acest punct de ve- 
dere, pentru că cere descoperire, cercetare, valorificare, risc, asu- 
mare şi responsabilitate şi un soi de devotament pentru reuşită, 
aproape o supunere totală în faţa obligaţiilor umanitare. Robert 
Pelletier vede în quincunx un aspect care te propulseazà în slujba 
serviciului social, motivat de un subconstient încărcat de remus- 
cări, atitudini transgresive sau complet pasive adoptate în existen- 
tele precedente. Quincunx este un mijloc de a nu acumula alte 
responsabilităţi datorită sacrificării propriilor dorinţe pentru binele 
semenilor. 


U L, E. Sparrow, Reincarnarea, Edizioni Mediterranee, Roma, p. 65. 

Dar aceasta nu este singura fatetà a acestui aspect care, având 
o natură de tip Fecioară-Scorpion, arată întotdeauna doar o parte a 
icebergului. 

Dacă mergem mai profund cu analiza acestor două semne, ne 
dăm seama cât individualism există în ele şi cum realizările se 
datorează unei munci solitare şi, uneori, desprinse total de lume 
(a se lua în considerare rigurozitatea, ordinea şi mania pentru 
curăţenie a Fecioarei sau profunzimile solitare ale lumii Infernu- 
lui'? simbolizate de Scorpion). Deschiderea către ceilalţi poate fi o 
consecinţă, dar, cu siguranţă, nu este un scop şi în nici un caz un 
mijloc al evoluţiei. Quincunx ne indică faptul că într-o viaţă pre- 
cedentă am semănat, dar nu am cules roadele muncii noastre. În 
mod firesc, acest lucru a lăsat o umbră de frustrare care se regăseş- 
te şi în actuala reincarnare. După legea cauză-efect nimic nu se 
pierde şi mai ales nu există lucru care să nu producă nimic. Astfel 
că toate eforturile din existentele trecute pot da astăzi rezultate 
dacă sunt valorificate în mod potrivit. Se mai poate întâmpla, însă, 
ca persoana obişnuită să nu primească nimic de pe urma eforturi- 
lor sale, să aibă un sentiment de vinovăţie atunci când este re- 
compensată, să aibă senzaţia că nu este demnă de un asemenea 
gest întrucât nu consideră că a făcut ceva important şi meritoriu. 

Quincunx este legat de o mulţime de încercări de depăşit, ca- 
re, odată experimentate şi mai ales înţelese în întregul lor potenti- 
al spiritual şi karmic, deschid o cale către evoluţia psihologică, 
permiţând afirmarea acelor talente pe care individul le posedă, 
dar nu găseşte cheile scrinului în care sunt ferecate. Acest aspect 
nu se află niciodată în relaţie cu materia, dimpotrivă, tocmai de 
materie trebuie să se desprindă; fiind la jumătatea drumului dintre 
un trigon şi o opoziţie, quincunx trebuie să transceandă erele şi 
protecţia deloc evolutivă a trigoanelor, pentru a trece la o viziune 
psihologică bipolară indispensabilă propriei evoluţii. 


12 Scorpionul este guvernat de Pluto care, în mitologia greacă, purta numele de Hades şi 
era stăpânul infernului (n. tr.). 

Confruntarea în opoziţie înseamnă a învăţa să trăieşti într-o 
realitate în care este spaţiu pentru multe orizonturi, realitate care 
nu este făcută din alb şi negru sau dogmatisme rigide şi este uni- 
cul drum către propria evoluţie psiho-spirituală. Acesta este efor- 
tul cel mai mare care revine celui ce vrea să îşi transforme 
propriul quincunx şi într-un element prevestitor de talent creativ. 

Pierre Lassalle pleacă de la o altă perspectivă, de la o viziune 
la fel de semnificativă a acestui aspect planetar: 


„Aspectul quincunx este ca o asociere nefericită dintre un 
sextil şi o cuadratură, adică oferă oportunităţi care nu sunt reali- 
zabile pozitiv înainte de a controla o energie conflictuală. 
Quincunx este în analogie cu semnele Fecioarei şi Scorpionului, 
subliniind un efort care trebuie făcut la nivelul gândirii creative şi 
la nivelul stăpânirii şi purificării emoţiilor. Este un aspect care 
cere depăşirea limitelor“? 


Acest efort este posibil mai ales datorită sinergiei celor două 
planete aflate în aspect, dar ceea ce se va realiza cu adevărat şi, 
deci, va depăşi impasul karmic este planeta A (prima din secvenţa 
zodicală), care, graţie aportului şi dedicării planetei B, reechili- 
brează o situaţie conflictuală în care energiile nu sunt în potenţial 
conflict pentru că nu există între ele capacitatea creativă de a 
ajunge la o soluţie. Se analizează în termeni pur simbolici şi ima- 
ginari quincunx-ul dintre Rac şi Săgetător: Apa şi Focul sunt apa- 
rent în conflict (un exces de emotivitate poate bloca acţiunea), dar 
există posibilitatea ca pe apă să poată arde focul. Dacă ne amin- 
tim imaginea unui râu oriental pe care plutesc lumânări sau ceară 
plutitoare, atunci mintea noastră este fascinată de acest spectacol 
de lumină şi nu mai crede imposibil binomul armonic dintre Apă 
şi Foc; în acest caz s-a ajuns la un compromis fericit. De aici de- 
ducem ce îşi propune acest aspect quincunx să realizeze, pentru 


13 P, Lassalle, Pratique de l'astrologie holistique, De Vecchi, Paris, p. 115. 

că are în sine toate calităţile şi posibilităţile de a ajunge la un ast- 
fel de rezultat. Scopul său într-o hartă natală este acela de a face 
să rodească toate experienţele din vieţile trecute. Trecerea de la 
dispersie şi de la incapacitatea de a controla diverse energii 
la armonie - iată lecţia sau scopul karmic pe care individul l-a 
ales în această viaţă. Nu are importanţă când se va împlini, dar 
este, cu siguranţă, un lucru de la care nu se poate sustrage în ace- 
eaşi măsură în care nu se poate fugi din fata morţii. 

Acest efort poate să consume o sumă de încercări chiar dure- 
roase, care nu au nimic în comun cu lecţiile karmice, ci sunt doar 
o alegere de moment a sufletului pentru actuala incarnare, ca să 
accelereze procesul de evoluţie psihologică, şi mai ales spirituală. 


Legea karmică a consecinţelor 
În această lege se afirmă că: 


„$i gândul sau comportamentul negativ, care este alimentat 
continuu fără întreruperi, va crea un «zid psihic» de dizarmonie, 
după cum am văzut. Când mingea noastră fizică loveşte un zid, 
se întoarce către noi ca un bumerang. În aceasta constă legea 
consecinţelor“!* 


Această lege este în strânsă analogie cu cuadratura dintre do- 
uă planete. Cuadratura este legată simbolic de două semne cardi- 
nale: Racul şi Capricornul; acest lucru indică dificultatea de a face 
schimbări care sunt indispensabile pentru propria evoluţie şi pen- 
tru liniştea interioară. Cuadratura este, în general, un aspect blo- 
cant care nu-l ajută deloc pe nativ să iasă dintr-un conflict anume. 
În general, dă un caracter fixist care poate crea un zid, de multe 
ori de cauciuc, care face ca obiectul care îl loveşte să se întoarcă 
la cel care l-a aruncat. În acest caz tendinţa de a repeta anumite 
comportamente nu este inconştientă, dimpotrivă, individul este pe 


'4 L. E. Sparrow, Op. cit., p. 66. 

deplin conştient de problema sa, dar nu ştie cum să i se sustragă şi 
are senzaţia că are o cruce de purtat pe umeri, de care nu va reuşi 
să se elibereze. Cuadratura, în general, nu este legată de un tip de 
karma veche, sedimentatà în mai multe existente, iar acest lucru 
este un avantaj pentru individ, întrucât în fixitatea aparentă mai 
există încă o structură „fragedă“, necronicizată psihic, asupra căre- 
ia se poate interveni şi poate fi armonizată sau oricum poate fi 
trăită fără pasivitate. 

Cuadratura, la nivelul karmic, este legată de cel mai urât de- 
fect care îl caracteriza pe nativ în vieţile anterioare şi de care nu 
s-a ocupat, ci dimpotrivă, l-a trecut cu vederea apreciindu-l ca pe 
o particularitate a personalităţii sale. 

Si înainte, precum şi în actuala viaţă, există o dificultate de a 
recunoaşte o astfel de atitudine ca pe un defect şi deseori se ră- 
mâne în ancora acesteia şi se crede că este unica modalitate de 
apărare în faţa lumii înconjurătoare. Lassalle afirma că în cuadra- 
tură nu există acel reflex de oglindire tipică regăsită în aspectul de 
opoziţie a planetelor, deci conflictul tinde să rămână fixat fără a se 
putea întrevedea o cale de ieşire. Eforturile care trebuie făcute în 
acest aspect planetar sunt dure şi constau în a-l asculta, în a-l ob- 
serva în toate valenţele şi manifestările sale, fără a mai privi situa- 
tiile ca unice soluţii. Se pleacă de la experienţa planetei B si de la 
casa unde se află, în scopul de a permite un alt mod de manifesta- 
re al planetei A, cea care are sprijinul lui B pentru a depăşi acea 
tendinţă de repetare a schemelor în mod obsesiv şi steril şi pentru 
a începe explorarea şi utilizarea propriului potenţial. 


Legea karmică a recompensei pozitive 


Este legea aflată în strânsă relaţie cu experienţa semnalată de 
trigoane. Tot Sparrow spune: 


„ Această lege este similară legii continuității în sensul că ne 
aduce în vieţile care vor urma sau, mai târziu chiar în viaţa actu- 
ală, roadele eforturilor noastre pe care le trăim şi care sunt mai 

mult decât o simplă investiţie pozitivă. Cele două legi, însă, dife- 
ră prin efectele produse. Deosebirea poate fi aceasta: acolo unde 
continuitatea ne perpetuează bunele acţiuni şi alegeri, recompen- 
sa pozitivă ne permite să tragem foloase din multiplele beneficii 
ale acestora.“!5 


Particularitatea trigoanelor este aceea că se obţin lucruri cu 
multă uşurinţă, fără tensiuni aparente sau stări de nelinişte. În 
general, individul care are în tema natală câteva trigoane are o 
viaţă mai mult sau mai putin ferită de tensiuni mari sau blocaje şi 
face rareori eforturi în a obţine avantaje sau privilegii; în general, 
el va avea tendinţa să fie o persoană liniştită, cu un anume echili- 
bru interior, pentru a putea înfrunta viaţa cu o atitudine neagresi- 
vă, conflict sau măcar competiţie. Se poate spune că abordează în 
mod constant o atitudine pozitivă, derivată dintr-o percepţie op- 
timistă a vieţii. Toate acestea se datorează unei „regenerări 
karmice“ acţionate încă din vieţi anterioare si care se face simțită 
în această existenţă cu „bonusuri“. Chiar şi sextilele şi semisexti- 
lele indică o astfel de muncă de regenerare iniţiată în vieţile pre- 
cedente, doar că efectele sunt mai amăgitoare, iar nativul se 
bucură mai degrabă de un climat binevoitor şi pozitiv, decât de 
un adevărat echilibru existenţial, în afară de cazul în care se de- 
pun eforturi pentru a concretiza ceva în acest sens. Personal, nu 
sunt de acord cu teoria în baza căreia o persoană cu multe aspec- 
te de trigon sau sextil în tema natală este leneşă, deloc motivată şi 
incapabilă să aibă o viaţă plină de realizări. Şi dacă ar fi aşa, suc- 
cesul este oare elixirul fericirii? Probabil că nu. Succesul, realiza- 
rea socială şi profesională sunt de multe ori paliative, compensări 
ale lucrurilor care lipsesc în fond, iar conservarea acestora com- 
portă de multe ori stres şi o continuă competiţie cu lumea încon- 
jurătoare. Trigoanele ne fac viaţa plăcută, ne învaţă să ne bucurăm 
de ceea ce avem, care nu este mult, dar nici puţin, ne face să 


15 Ibidem, p. 69 

înţelegem pentru ce anume există aceste lucruri şi pentru a avea o 
atitudine relaxată în faţa vieţii. Trigoanele, din punct de vedere 
karmic, sunt acţiunile bune împlinite în vieţile anterioare de rezul- 
tatele cărora ne bucurăm astăzi. 

Dar există şi talent, abilităţi, cunoştinţe pe care în trecut le-am 
dezvoltat prin eforturi şi constantà, lucruri pe care în această viaţă 
le primim gratuit sau fără eforturi prea mari. 


Legea karmică a echilibrului 


„Datorită acţiunii acestei legi a echilibrului ne vom simţi une- 
ori aruncaţi într-o extremă sau alta. Acest lucru se întâmplă deoa- 
rece, în anumite cazuri, avem nevoie să trăim la extreme cu 
scopul de a găsi o cale de mijloc. Atunci când ne aflăm într-un 
punct aflat pe o latură a existenţei noastre umane, aparent inca- 
pabili să ştim ce se află pe latura cealaltă, se poate ajunge la o 
viaţă trăită pe firul circumstantei opuse pentru a fi zgaltàiti de 
pierderea echilibrului. Aceasta este legea echilibrului, de fapt.“'5 


Această lege este în mod evident legată de aspectul de opozi- 
tie dintre două planete. Opoziția este un aspect foarte important 
din punct de vedere psihologic şi karmic, pentru că el permite 
confruntarea cu o serie de experienţe ale unor fațete ale sinelui, 
cu situaţii noi pe care, în general, persoana le refuză şi consideră 
că nu îi aparţin. Deseori acest refuz şi nerecunoaştere nu reprezin- 
tă altceva decât atitudini din vieţi precedente care încearcă să se 
infiltreze în actuala personalitate şi de multe ori contrastul dintre 
acestea este strident şi excesiv. Din fericire, însă, opoziţia, având 
o natură de balans, îndeamnă la o continuă oglindire de sine, 
punându-l pe individ într-un raport dialectic cu conflictul, favori- 
zând reflectia care la nivel raţional nu pare să îl caracterizeze. În 
general, amintirea nerecunoscută, cum am mai spus, poate fi o 


'* Ibidem, p. 71 

restricţie provenită dintr-o viaţă trecută si este reprezentată de 
planeta B care are nevoie de mişcarea propulsoare a planetei A 
pentru a putea fi completată. 

Recunoaşterea de către planeta A a problematicii planetei B 
permite o primă completare, chiar dacă prevalent formală, fiind 
activată de un tranzit al uneia dintre planetele implicate (dacă este 
vorba de planete grele”) sau de o planetă care este octava lor 
superioară. Aceasta poate fi depăşirea adevărată a acestor limitări 
karmice. În orice opoziţie se află totdeauna cheia conflictului. De 
fapt, opoziţia nu tratează un conflict în adevăratul sens al cuvântu- 
lui, ci, mai degrabă o confruntare obligatorie, uneori problemati- 
că, dar totdeauna însoţită de o cale de ieşire. Această soluţie, însă, 
poate fi conştientă sau nu, eliberatoare sau restrictivă, nu are im- 
portanță. Cu siguranţă este precedentă unui echilibru necesar pen- 
tru a face viaţa nativului mai liniştită şi armonică. 

Mai sunt alte două aspecte de care pomenim şi care sunt im- 
portante în analiza karmică şi evolutivă dintr-o temă natală. 

Semisextilul, aspectul de 30 grade, corespunde semnului Tau- 
rului şi, deci semnificaţia prezicătoare este legată de tipul de ex- 
periente practice care sunt facile persoanei. De multe ori este 
vorba de îndemânare sau de uşurinţa de a înţelege fapte inerente 
din sfera simbolică a celor două planete implicate în acest aspect. 
E ca şi când individul ar pleca din start cu mici avantaje, un pas 
înainte de linia de pornire în realizarea unor proiecte care caracte- 
rizează cele două planete aflate în semisextil. Este vorba, deci, 
aproape totdeauna de o abilitate practică, materială, în orice caz 
utilă persoanei, iar în unele teme chiar indispensabilă pentru evo- 
lutia ei. Este acel substrat practic de care orice adevărată elevare 
spirituală are nevoie şi de care nu se poate dispensa. Semisextilul 
nu este, însă, un aspect care indică drumul evoluţiei, dar cu sigu- 
rantà permite ca ea să fie descoperită, furnizând, cel putin, unul 
dintre mijloacele necesare ascensiunii. Dintr-un punct de vedere 


17 Planetele grele sunt cele cu orbite mari, care stau mult timp într-un semn zodiacal: 
Uranus, Pluto, Saturn, Neptun (n. tr.). 

karmic, acest aspect însumează cunoştinţe practico-tehnice de 
care persoana s-a ocupat în viaţa anterioară şi pe care le pusese şi 
la dispoziţia celorlalţi. În afară de aceasta, semisextilul caracteri- 
zează deseori horoscopul persoanelor care deprind facil o latură a 
artei, chiar dacă este vorba de o reînvatare a talentului pe care 
cândva l-au pus dezinteresat în slujba altora. 

Sextilul, în schimb, este un aspect legat de semnul Gemenilor 
şi al Vărsătorului, iar valența sa este prevalent psihologică, majori- 
tar legată de potenţial şi de ideile pe care persoana le poate avea 
în această existenţă, chestiuni la care a lucrat deja în vieţile ante- 
rioare. Sextilele caracterizează posibilităţile pe care un individ le 
are şi de care poate dispune pentru a se ridica, în principal, pe un 
nivel intelectual şi psihic superior. De fapt şi acest aspect are foar- 
te putin de-a face cu spiritualitatea. FI o favorizează, cel mult, dar 
nu totdeauna, căci, de cele mai multe ori, idealurile şi potenţialul 
intelectual pe care le exprimă sunt legate de materie, viaţă socială, 
obţinerea de confort şi plăceri. Acest aspect, însă, nu pune nicio- 
dată în competiţie persoana şi tinde să ofere linişte cotidiană, 
nefiind nici un prezicător al unor mari țeluri materiale sau 
psiho-spirituale. 


3. SEMNELE INTERCEPTATE 


În astrologia karmică s-a dat imediat greutate teoriei semnelor 
interceptate, pentru că părea semnificativ faptul că acest fenomen 
nu apare în toate hărţile astrale, ci doar în câteva. 

În realitate, cu cât ne îndreptăm spre nord, cu atât este mai 
mare posibilitatea de a găsi un semn interceptat, în vreme ce, 
pentru cei care se nasc la ecuator este practic imposibil. Pe lângă 
aceasta, dacă împărţim casele astrale după sistemul Placido, fe- 
nomenul este mai frecvent, iar dacă lucrăm cu sistemul Koch, 
acesta este atenuat. Aşadar, depăşind entuziasmul pripit al „naşte- 
rilor rare“, totul se explică foarte simplu în termeni astronomici, 
chiar dacă nu se reduce semnificaţia simbolică a acestei particula- 
ritàti din hărţile astrale. 

Pentru majoritatea astrologilor aceste lucruri sunt pure fante- 
zii, iar semnul interceptat nu are nici o particularitate semnificati- 
vă. Dar pe acest subiect nu se poate cădea total de acord, pentru 
că experienţa a confirmat că totdeauna există ceva ce nu merge 
atunci când un semn suferă o interceptie. În linii mari, se poate 
discuta despre un blocaj energetic, de ceva care, chiar dacă exis- 
tă, se manifestă cu greutate, îşi găseşte dificil locul şi îşi integrează 
greu forţa în ceva pozitiv sau constructiv pentru sine. Sunt un 
blocaj şi o tendinţă în repetarea comportamentului sau atitudinilor 
pe care, deşi sunt negative şi incoerente propriului Eu, persoana le 
actualizează, fără a se putea explica motivul. 

Donald Yott rezumă pe deplin semnificaţiile interceptiilor 
când afirmă că: 

„Semnele interceptate reprezintă aspectele caracteriale care 
vin de dincolo de controlul nostru şi, în raport cu reincarnarea şi 

karma, sunt acele însuşiri ale personalităţii care au fost neglijate 
într-o viaţă trecută“? 


De fapt, multe dintre comportamentele derivate din caracte- 
ristici negative sunt determinate şi de axa semnelor interceptate, 
pentru că acestea îşi afundă rădăcinile într-un trecut îndepărtat 
(din mai multe vieţi, poate) şi deci, sunt mai greu de eradicat, în 
ciuda faptului că sunt trăite ca limite şi neplăceri ale acestei vieţi. 
Dar aceste lucruri, paradoxal, oferă siguranţă, pentru că furnizea- 
ză putere de control faţă de lumea înconjurătoare şi, pentru multi 
indivizi, deşi nu este un lucru plăcut, este de preferat incertitudi- 
nilor date de o schimbare care ar zdruncina părerea pe care alţii o 
au despre ei, transformând relaţiile în limitative sau patologice, 
dar capabile în a furniza un pseudo-echilibru. 

Este mult mai semnificativ semnul de pe axa interceptată care 
este mai aproape de ascendent în sensul antiorar, adică, dacă 
avem ascendentul în Gemeni şi sunt interceptate semnele Leu şi 
Vărsător, Leul va fi cel care va aduce mai pregnant aspectul ostil, 
pentru că este ancorat în inconştient cu o maximă interiorizare şi 
dificil de recuperat pe plan social. În general, semnul interceptat, 
care se află în apropierea ascendentului, este acela care de-a lun- 
gul multor existente a fost ignorat sau neînțeles de suflet şi are o 
forţă mai mare, o nevoie mai presantă de a fi perceput şi dezvoltat 
în potenţialul său. Tot Yott susține că a nu fi înţeles în mod adec- 
vat în vieţile trecute experienţa semnului interceptat astăzi com- 
portă o obligaţie în a creşte, chiar dacă cel în cauză se va confrun- 
ta cu o serie de obstacole care, însă, în acelaşi timp, sunt indicii 
clare ale progresului. 

Este probabil, deci, ca semnul interceptat să aşeze înaintea 
lecţiilor de învăţat componentele caracterului care provin din 
trecut şi care, cum am mai spus înainte, sunt mult mai greu de 
eradicat din pricina obisnuintei şi reprezintă o falsă siguranţă. 


!8 D, H. Yott, Astrologia e reincarnazione, edit. Edizioni Mediterranee, Roma, p.100 

Apare, prin urmare, clar că axa semnelor interceptate este una 
dintre cheile care ne fac să înţelegem propria ereditate karmică, 
acel ansamblu de lucruri şi atitudini lăsate în suspensie, nedezvol- 
tate şi care, cu trecerea timpului, au devenit caracteristici neplăcu- 
te ale personalităţii. Punându-ne într-o perspectivă spirituală, este 
evident faptul că individul acum nu mai poate refuza conştientiza- 
rea ansamblului de experienţe izvorâte din acea axă interceptată. 

Semnele interceptate cer totdeauna conştientizarea cu re- 
sponsabilitate inerentă a trăsăturilor propriului psihic sau a expe- 
rientelor pe care instinctiv refuzăm să le luăm în considerare. 

Acest lucru devine încă şi mai dificil dacă axa este lipsită de 
planete. 

În legătură cu aceasta, Irène Andrieu scrie: 


„Dacă semnul este vid de planete, dimensiunea casei poate fi 
considerată inexistentă. Persoana ignoră ceea ce semnifică acea 
casă şi ce însemnătate ar putea prezenta pentru viaţa sa. Există un 
punct mort în dimensiunea casei datorat ignoranței cu care se 
abordează acest semn. Această abordare este suficient de repeti- 
tivă pentru a justifica ipoteza că entitatea a refuzat de multe ori 
să confrunte experienţa psihologică şi spirituală a celor două 
semne opuse până la punctul în care refuzul a blocat totalmente 
posibilitatea de a le mai întâlni“ 


Se înţelege, deci, că această autoare este de părere că, dacă 
semnul şi casa sunt goale, deci nu primesc de la nici o planetă 
energie, individul are slabe posibilităţi de a găsi ajutor, mai ales în 
exterior. Aşadar, acest efort va fi mult mai dur pentru el. Dacă, 
însă, există o planetă în interceptie, cresc şansele ca persoana să 
primească un ajutor din exterior cu care să poată evolua datorită 
cuiva reprezentat de planeta sau planetele existente în semne, şi 
ea va găsi o motivaţie în eforturile personale, fiindcă primeşte de 


'9 |. Andrieu, L'arbre genealogiquc karmique, edit. Dangles, St. Jean de Braye, p. 72 

la ceilalţi o susţinere, o călăuzire sau un beneficiu. E posibil ca 
persoana care poate ajuta într-o astfel de situaţie să aparţină trecu- 
tului şi nu-i exclus ca aceste persoane să se mai fi întâlnit în exis- 
tentele precedente, iar astăzi se află aici pentru a ajuta şi a duce la 
împlinire lecţia de viaţă indicată de interceptie, cu scopul de a 
dizolva definitiv legătura. Acest lucru e cu atât mai probabil cu cât 
planeta aflată în interceptie este retrogradă sau în aspect de 
quincunx cu o altă planetă din harta natală. 

La nivel strict interpretativ, se poate afirma că axa interceptată 
indică acel gen de experienţă care cere să fie înţeleasă, iar totul 
unitar de energie negativă acumulată în vieţile trecute necesită 
transformarea şi integrarea într-un proiect creativ şi evolutiv. 

Casele în care cade axa indică în mod special tipul de experi- 
entà practică pe care ne-o rezervă viaţa actuală, în scopul de a 
depăşi această povară existenţială care-l urmăreşte pe individ de 
mai multe vieţi. 

Pe deasupra, trebuie analizat semnul care precede şi cel care 
urmează semnului interceptat, pentru că primul indică ce trebuie 
să apere individul cu asiduitate, şi reprezintă acele chingi din 
trecut care pot arunca în neant eforturile de transformare psihică. 
Semnul succesiv poate indica drumul de străbătut în măsură să 
ajute la depăşirea acestui impas existenţial şi karmic determinat 
de axa interceptiei. 

E bine să luăm în considerare faptul că existenţa unei inter- 
ceptii arată o carentà, o lipsă a ceva cu care individul nu a vrut să 
se confrunte în trecut şi care astăzi s-a plasat dinaintea sa cu o 
violenţă şi mai mare. 

Pierre Lassalle evidenţiază bine cum axa semnelor intercepta- 
te anulează exerciţiul liberului arbitru. Aceasta indică sacrificiile 
indispensabile şi de netergiversat ale propriei evoluţii. Cel care nu 
le acceptă în mod conştient este, probabil, o persoană care pune 
totul pe seama sorții nefericite. 

Dar tocmai constrângerea destinului îl împinge mai devreme 
sau mai târziu pe individ să înfrunte această carentà pe care, în 

ciuda faptului că o percepe dificilă, nu a făcut nimic pentru a o 
elimina, cel puţin până când tranzitul lui Saturn sau Uranus, sau 
interceptia lor nu l-a „obligat“ să privească situaţia în faţă şi să îşi 
asume responsabilitatea indicată de natura semnelor interceptate. 

Axa interceptiei corespunde la nivel karmic cu energiile folo- 
site în vieţile precedente în mod eronat şi inconştient, provocând 
necazuri sieşi şi altora. Această axă reprezintă azi un indicator al 
lecţiilor de viaţă şi o serie de responsabilităţi de asumat pentru a 
nu avea din nou aceleaşi atitudini ca în trecut, care l-au dus pe 
nativ la acţiuni incorecte şi la blocarea dezvoltării psiho-spirituale. 

Orice axă interceptată are în ea însăşi o calitate bine determi- 
nată de dezvoltat, un fe! de parolă care ne permite urcarea pe o 
treaptă superioară pe scara evoluţiei. 

Să vedem semnificaţia axelor. 


Axa Berbec — Balanţă 


Este axa vieţii sociale, axa raportului dintre Eu şi Tu. Când Eu 
se găseşte interceptat, individul are o viaţă relationalà mereu tul- 
burată şi niciodată recompensatoare. Probabil că într-o existenţă 
anterioară sau în mai multe subiectul a dat multă importanţă dez- 
voltării Eului în detrimentul vieţii afective şi de cuplu, asumân- 
du-si din reflex trăsături egoiste şi deloc tolerante în fata celor care 
se deosebeau de el prin mentalitate. Acest lucru este extrem de 
probabil dacă Berbecul este semnul mai apropiat de ascendent. 

Dacă semnul apropiat de ascendent este Balanța, este posibil 
ca individul să fi trăit satisfăcător o viaţă de cuplu, dar fără a se 
preocupa deloc de partener şi de nevoile acestuia sau a trecut de 
la o relaţie la alta, fără să se implice profund în nici una dintre ele. 
Acest comportament a dus în viaţa actuală la dificultatea individu- 
lui de a lega relaţii de durată, concretizată în lipsa de încredere în 
partener şi în riscul inevitabil de a fi abandonat, repetând astfel 
refuzul de a intra în contact cu Celălalt, diferit de sine. 

Sarcina acestei vieţi este aceea de a-şi asuma responsabilitatea 
unei relaţii sănătoase şi mature, învățând să nu acţioneze doar în 

virtutea propriilor exigente şi nevoi, ci să le asculte şi să le trăiască 
şi pe cele ale partenerului de viaţă, pentru a face din aceasta o 
experienţă profundă de fuziune cu Celălalt, îmbogăţindu-şi pro- 
priul Eu cu multiple nuanţe, dar, în special, eliminând aceke struc- 
turi dogmatice care nu sunt altceva decât surse de falsă siguranţă 
şi suferinţă. 

Cuvânt-cheie: toleranța. 


Axa Taur — Scorpion 


Este axa posesiunii, a relaţiilor interesate, a sexului, a certitu- 
dinilor sufocante. Individul care are această axă interceptată a 
dezvoltat în vieţile anterioare un excesiv raport de dependenţă cu 
tot ceea ce îi dădea siguranţă, poate din pricina unui ideal născut 
dintr-o existenţă mizeră, plină de lipsuri. Din reflex, în viaţa actua- 
la a dezvoltat un simţ al posesiunii patologic, în amestec cu o 
avaritie aptă să inhibe orice pornire altruistă, iar individul a deve- 
nit incapabil de a-şi permite o viaţă liniştită din teama de a nu 
pierde tot ceea ce posedă - fie banii, fie partenerul de viaţă -, 
acest lucru împingându-l să devină sclavul propriei sale sigurante, 
care se transformă într-o colivie aurită. Este posibil ca şi în vieţile 
anterioare să fi avut avere şi să nu fi reuşit să ofere ceva, trăsătură 
care îl caracterizează şi astăzi, chiar dacă într-o manieră mai puţin 
accentuată. Aceste atitudini sunt tipice pentru Scorpion, ca prim 
semn interceptat, iar atitudinea de dependenţă, de siguranţă este 
specifică Taurului. Toate acestea dau nativului o nevoie de trans- 
formare a simțului posesiunii, el trebuie să înveţe să şi ofere, să 
împartă ceea ce posedă cu cine îi este alături sau, în general, cu 
cei din jur, încercând să descopere siguranţa în interiorul sufletu- 
lui. 

interceptarea acestor semne este legată de nevoia de putere. 
Probabil că individul, într-o viaţă precedentă, arareori s-a folosit în 
mod onest de puterea şi de calităţile sale, folosindu-i pe ceilalţi 
pentru a-şi atinge propriile scopuri. Această atitudine probabil 
că se mai simte în viaţa actuală, cel puţin în mentalitate, şi este 

indispensabil ca el sà o transforme pentru a putea evolua si a-şi 
obţine libertatea interioară aducătoare de linişte. 
Cuvânt-cheie: depersonalizare. 


Axa Gemeni — Săgetător 


Este axa legată de comunicare şi studii, axa evoluţiei persona- 
le şi a creşterii spirituale. Cel care are interceptate aceste semne 
deseori poate avea probleme inerente de comunicare şi îi este 
dificil să se facă înţeles, pentru că modul său de a se manifesta 
poate părea ambiguu. Este o persoană care are tendinţa de a nu-şi 
asuma responsabilităţi şi face totul pentru a-şi menţine libertatea 
personală intactă. Foarte probabil că în vieţile anterioare, a folosit 
în mod eronat propria inteligenţă şi cunoştinţele acumulate, cre- 
ând confuzie şi suferind acuzaţii datorită cărora şi-a pierdut liber- 
tatea sau din pricina unor idei transmise în mod ireverentios din 
punctul de vedere al protocolului vremii. Astăzi, are dificultăţi în 
studiu şi în a-şi crea o perspectivă personală asupra lucrurilor 
apropiate lui şi tinde să nu îşi exploreze propria creativitate. Dacă 
semnul Gemenilor este mai aproape de axa ascendentului, este 
posibil ca acest individ să se lase ghidat sau, în cazurile cele mai 
rele, transformat de frati (sau veri), renunțând la a-şi revendica 
autonomia şi independenţa personală, rămânând eternul copil. 
Deşi trăieşte cu un sentiment de opresiune şi de drastică limitare a 
libertăţii, individul nu manifestă, însă, o profundă dorinţă de afir- 
mare individuală. Îi este teamă de singurătate, deşi nu ştie să co- 
munice cu ceilalţi — cel puţin asta este convingerea lui. 

Dacă, în schimb, Săgetătorul este semnul apropiat de ascen- 
dent, individul se poate simţi izolat dacă nu se afiliază unui grup 
de persoane ale căror idei şi obiceiuri sunt absorbite cu rapiditate, 
devenind un riguros postulant care rareori se va desprinde de 
grup. Uneori, se poate ca individul să intre într-o comunitate sau 
sectă a cărei filosofie nu-i este destul de limpede şi i se poate su- 
pune cu pasivitate. Există şi o serie de consecinţe datorate com- 
portamentelor din vieţile precedente — folosirii inteligenţei si 

educatiei cu scopul de a escroca persoanele credule si pentru a-si 
asigura stabilitatea materială. 
Cuvânt-cheie: acceptarea propriei singurătăţi. 


Axa Rac - Capricorn 


Este axa raporturilor familiale, a relaţiilor cu figura părintelui, 
dar şi a asumărilor responsabilitàtilor de lungă durată. Persoana 
care are această axă interceptată acordă multă atenţie familiei 
sale, mai ales dacă semnul Racului este acela mai apropiat de 
ascendent, pentru că are cu acesta totdeauna un raport tulbure, de 
dragoste amestecată cu ură. În realitate, deşi simte nevoia de a se 
rupe de familie, întâmpină dificultăţi în a o face, simțindu-se legat 
de ea în mod profund, simbiotic, fără a înţelege de ce. Motivele se 
află în comportamentele pe care individul le-a avut în vieţile tre- 
cute în sânul familiei, comportamente iresponsabile, care au creat 
necazuri, conflicte şi suferinţe. Astăzi, îşi trăieşte contradictia de a 
nu se simţi liber de familia sa şi, în acelaşi timp, de a fi refuzat de 
aceasta, de a-i fi o povară şi, în ciuda acestui fapt, nu reuşeşte să 
dezlege legătura patologic-simbiotică ce continuă să îi unească. 
Este foarte probabil ca faptele şi cuvintele să îi fi despărţit, dar 
legătura simbiotică să nu se scindeze deloc, pentru că intervine 
un simţ de vinovăţie nemotivat dacă încearcă să o confrunte 
printr-un comportament adecvat actualei vieţi. 

Uneori, pentru a ieşi din acest impas, persoana poate comite 
eroarea de a-şi forma de timpuriu propria sa familie, preluând 
inconştient comportamentele din familia de origine, pentru ca mai 
apoi să realizeze că vârsta este nepotrivită pentru această respon- 
sabilitate, creând astfel o nouă suferinţă în jurul său. Planeta 
care se poate găsi pe această axă poate avea rolul de călăuză şi, 
dacă se individualizează într-o persoană apropiată nativului, îl 
poate ajuta să nu mai comită alte greşeli şi să facă alegeri con- 
cordante cu propria evoluţie spirituală. Dacă, în schimb, semnul 
Capricornului este aproape de ascendent, persoana ar putea avea 
probleme în mediul social sau profesional, pentru că o mare parte 

dintre deciziile sale nu va da niciodată rezultatele sperate sau va 
întâmpina obstacole care încetinesc afirmarea profesională. 
Probabil că, în vieţile precedente, a refuzat asumarea greutăţii 
unei eredităţi familiale sau a dezamăgit pe cel cu care a construit 
ceva şi căruia i-a oferit drept răsplată o atitudine iresponsabilă, 
cauzând eşecul proiectului realizat în comun, creând probleme 
serioase ale căror consecinţe nu a fost dispus să le plătească, lă- 
sând datoriile pe seama celui care i-a oferit încredere. În această 
existenţă, orice realizare este făcută prin eforturi imense menite să 
îl facă să demonstreze că o merită, iar uneori individul poate fi 
copleşit inconştient de vechi amintiri revenind la vechile cusururi. 
Cuvânt-cheie: răbdare. 


Axa Leu — Vărsător 

Este axa dragostei şi a prieteniei, a creativităţii, a plăcerii şi a 
idealului. Cel care are aceste semne interceptate trăieşte în mod 
complicat propria viaţă afectivă, fugind permanent de iubiri care 
tind să îl implice sau care cer asumarea unor responsabilităţi din 
perspectiva viitorului. 

Atunci când semnul mai apropiat de ascendent este Leul, in- 
dividul poate manifesta dificultate în a trăi relaţiile afective din 
pricina emoțiilor îngheţate sau excesiv de complicate care îl în- 
depărtează pe partener. Individul poate părea veşnic agitat şi nici- 
odată senin în fata dragostei; acest lucru poate fi cauzat de o lipsă 
de sensibilitate sau de o cruzime manifestată faţă de o persoană 
care l-a iubit sincer într-o viaţă anterioară sau pentru că a creat 
iluzii deşarte călcând sau ignorând sentimentele cuiva, mizând 
permanent pe farmecul său personal, contând mereu pe frumuse- 
tea sa. 

Poate chiar si-a folosit partenerii pentru a-si atinge scopurile 
pur materiale sau pentru a obtine demnitàti. Seductia era tehnica 
datorită căreia cei apropiaţi erau împinși la sacrificiu, la renunţări 
sau chiar la risc, pentru a-l salva de la ruină sau necazuri de naturi 
diverse. În această viaţă, se poate simţi urât sau neînsemnat sau 

lipsit de farmec, în ciuda faptului că din exterior îi vin confirmări 
contrare. Chiar şi viaţa afectivă resimte povara provenită din trecut 
şi poate rezulta ca nesatisfăcătoare sau lipsită de pasiune, Acest 
nativ simte o ciudată teamă de a iubi, pentru că se teme să nu fie 
manipulat sau folosit. Din această situaţie se poate salva doar 
acceptând responsabilitatea unei relaţii afective, mature, care să 
nu comporte trăiri fugare, pasionale, ci stabile în afecţiune şi chiar 
în siguranţa materială. Dacă există o planetă pe această axă, indi- 
vidul ar face bine să aleagă un partener caracterizat de aceasta, 
pentru că ar putea să îl ajute să recupereze o viaţă afectivă echili- 
brată şi să regleze conturile cu trecutul. 

Dacă, însă, semnul Vărsătorului este mai aproape de ascen- 
dent, persoana are dificultăţi în a crea relaţii de prietenie şi de 
multe ori se va întâlni cu o singurătate patologică, un zid de co- 
municare şi un blocaj în a cere ajutorul. Probabil că în trecut a 
avut un comportament jignitor şi necinstit faţă de prieteni şi 
a abuzat de încrederea lor. Un astfel de individ, de fapt, s-a întâl- 
nit cu situaţii extrem de dificile, din care nu a putut ieşi decât 
pasând responsabilitatea pe umerii prietenilor săi, negând astfel 
orice legătură afectivă cu aceştia. Dacă astăzi se ascunde în spate- 
le nevoii de libertate pentru a justifica lipsa disponibilitàtii în fata 
unor relaţii, este doar pentru că nu se simte nici disponibil şi nici 
sincer, autentic, în relaţia cu un prieten, fiind totdeauna un mic 
interes la mijloc şi o teamă născută din tendinţa de a proiecta 
asupra altora propriul mod de a gândi şi de a percepe realitatea. 
Calea de transformare este prin a da fără a aştepta nimic în 
schimb. 

Cuvânt-cheie: dragoste necondiționată. 


Axa Fecioară — Peşti 


Este axa responsabilitàtilor prin excelenţă, dar şi a încercărilor 
şi dificultăţilor de viaţă. Acela care are semne interceptate pe 
această axă suferă de o deziluzie existenţială căreia nu îi poate da 
nici o explicaţie. De fapt, în ciuda faptului că în jurul său toate par 

satisfăcătoare, în el este ceva care îi oferă totdeauna un sentiment 
de dezamăgire, de inutilitate, o incapacitate de a acţiona sau de a 
oferi consolare sau ajutor cuiva. Într-o existenţă anterioară, proba- 
bil că a refuzat să ajute pe aproapele său sau a fost complet dezin- 
teresat de viaţa spirituală complăcându-se în lene sau plăceri 
mondene care au contribuit la crearea şi, deci, la perpetuarea 
unui sentiment de gol şi insatisfactie. În această viaţă, dacă sem- 
nul Peştilor este mai aproape de ascendent, persoana poate fi o 
dezamăgire gravă în faţa cuiva care suferă şi uneori poate fugi de 
mici obligaţii care îl pun într-un fel sau altul în contact cu durerea 
sau boala, putând abandona, de exemplu, o persoană bolnavă sau 
un părinte bătrân şi singur. 

Duritatea sa aparentă este fructul lipsei unei educatii spirituale 
din trecut, transmutată astăzi într-o incapacitate de a fi prezent în 
situaţii care cer o atitudine deloc egoistă şi extrem de responsabilă. 

Dacă semnul Fecioarei este cel apropiat de ascendent, indivi- 
dul poate refuza să se supună unor obligaţii practice sau unei 
munci de rutină sau refuză să intre în situaţii care cer o implicare 
constantă şi finalizată într-un obiectiv bine determinat. Probabil că 
într-o existenţă trecută a trăit o viaţă plină de dificultăţi, în mizerie 
şi abrutizare spirituală şi materială de care în această viaţă vrea să 
fugă. 

Paradoxal, însă, faptul că nu vrea să îşi asume obligaţii practi- 
ce, care se finalizează într-o supravieţuire decentă, poate duce la 
un sentiment de frustrare pusă pe seama unei vieţi deloc satisfăcă- 
toare şi, în anumite cazuri, chiar mizeră. 

În linii mari, atunci când această axă este interceptată, se cre- 
ează mereu probleme inerente în ceea ce priveşte acceptarea 
propriilor singurătăţi şi suferinţe care, nu numai că nu sunt trans- 
formate în nimic creativ, dar devin sursă de alte necazuri şi de 
profundă interiorizare, iar, în cazurile cele mai grave, pot induce 
probleme de natură psihopatologică. 

Această persoană ar trebui să înveţe să se deschidă faţă de ce- 
ilalti şi să accepte diversitatea şi obligaţiile pe care le comportă 
relaţiile interumane. 

Cuvânt-cheie: compasiune. 


4. NODURILE LUNARE 


limp indelungat tascinatia Axel Nodurilor Lunare şi mesajul 
conţinut de ele nu a fost înţeles de către astrologi. De fapt, semni- 
ficatia Nodurilor este din anumite puncte de vedere „ezoterică“ , 
în sensul că necesită o cunoaştere profundă a astrologiei şi psiho- 
logiei, în mod special pentru că modul lor de a acţiona se plasea- 
ză tot timpul pe două planuri distincte: conştient şi inconştient, 
raţional şi magic, evolutiv şi involutiv. 

Printre izvoarele de mitologie legate de Nodurile Lunare este 
şi acela provenit din tradiţia indiană, din Mahabharata, care este, 
cu siguranţă, cel care ie descrie cel mai bine şi nu este întâmplă- 
tor faptul că în astrologia hindusă Nodurile sunt tratate cu consi- 
deratie şi au o valoare de care se bucură orice planetă, dacă nu 
sunt chiar mai importante. 

Legenda povesteşte că, într-o zi, dragonul ceresc, ajuns la pe- 
trecerea zeilor, sorbi din licoarea nemuririi, amrita. Această gravă 
imprudentà stârni toate furiile lui Narayana’, care, pradă urii, îşi 
aruncă discul despicând dragonul în două. Doar că dragonul bău- 
se amrita care îl transformase în nemuritor şi din acel moment 
capul dragonului se înălţă spre cer în încercarea zadarnică de a se 
uni cu coada, care şi ea, la rândul ei, îşi căuta inutil jumătatea. În 
această încercare de regăsire, ori de câte ori capul dragonului 
întâlnea luna, o înghitea, întunecând astfel nopţile oamenilor. 

Astfel, prin intermediul unui basm, este explicat fenomenul 
eclipsei care dintotdeauna şi pretutindeni a fost temut de oameni. 
Ca să facem o legătură cu tradiţia noastră occidentală, dacă nu 
mitologică, măcar literară, nu putem să nu amintim cântul cel mai 


2 Nume sanscrit echivalent cu Vishnu (n. tr.). 

frumos din Infernul lui Dante, acela dedicat tulburătoarei poveşti 
a lui Paolo şi Francesca, condamnaţi dincolo de etern să se caute, 
dar să nu se întâlnească niciodată. 

Francois Giraud propune mitul biblic al şarpelui care a ade- 
menit-o pe Eva în Paradisul terestru ca posibil echivalent de tradi- 
tie occidentală, pentru că bivalenta bine-rău, lumină-întuneric, 
este esenţa semnificației axei Nodurilor Lunare. 

Din punct de vedere astrologic, Nodul Lunar Nord, Capul Dra- 
gonului sau Rahu, după astrologia indiană, este elementul care 
indică efortul pe care o persoană trebuie să îl îndrepte asupra sa în 
scopul de a deveni mai bună şi de a ajunge la o seninătate interi- 
oară care să nu fie supusă influenţei evenimentelor exterioare. 

E ca şi când ar indica drumul şi încercările cărora o persoană 
trebuie să le facă faţă pentru a-şi realiza propriul Sine, dar în spe- 
cial să găsească o detaşare faţă de tot ceea ce înseamnă durere si 
suferinţă pentru ea însăşi. Lecţia cu tâlc pe care axa Dragonului 
ne-o oferă este aceea de a înţelege motivul comportamentelor 
repetitive care fac ca din reflex să cădem în aceleaşi greşeli; aceas- 
tă axă ne pune în faţa unor clişee comportamentale, dându-ne şi 
cheia de a ieşi din cercul acestora. 

Din acest motiv pentru o mare parte din astrologia hindusă 
Nodurile Lunare au o valoare extrem de mare care uneori o depă- 
şeşte pe aceea a astrelor şi a Ascendentului, datorită faptului că în 
optica reincarnării ne arată calea de a ieşi din labirint evoluând de 
la roata existentelor pământeşti, apropiindu-ne de Nirvana. 

Pentru orientali Nodul Nord reprezintă Dharma, calea de ur- 
mat în această existenţă, constituită din învăţăminte morale din 
budism şi hinduism. Acest drum ar putea fi de multe ori dureros 
sau greu, neprietenos, plin de obstacole şi privatiuni. Nodul Sud 
sau Coada Dragonului sau Kethu reprezintă, în schimb, karma, 
limitările din vieţile anterioare prezente încă în cea actuală. Din 
acest motiv orientalii se tem mai mult de Nodul Nord decât de cel 
Sud, spre deosebire de astrologii occidentali, pentru că se gândesc 
că aici şi acum sunt singurele mijloace la îndemână pentru a putea 
depăşi cercul de existente pământeşti si deci, durerile, suferinţele 

i încercările sunt cu preponderență întâlnite în această viaţă. 
Restul a fost deja trăit şi reprezintă un exemplu de erori pe care 
nu trebuie să le mai comitem şi în viitor. 

Acelaşi lucru poate fi valabil şi în termeni psihologici, pentru 
că axa Dragonului ne confruntă cu acele atitudini care sunt fructul 
crizelor şi al traumelor legate de copilărie de care nu este uşor să 
ne desprindem şi care ne obligă să intrăm în impasuri din care 
este dificil să ieşim fără suferinţă. 

Nu este întâmplător nici faptul că astrologii antici dădeau 
Nodurilor Lunare o semnificaţie similară, chiar dacă atenuată, cu 
dialectica Saturn - Jupiter. 

Axa Nodurilor Lunare este aproape totdeauna în raport cu 
problematica de care individul îşi va da seama mai devreme sau 
mai târziu şi care nu se proiectează niciodată la ceilalţi, din prici- 
nă că Nodurile au o natură extrem de personală şi vitală pentru 
propria supravieţuire psihică, dar mai ales spirituală. 

Nodurile sunt totdeauna legate într-un fel sau altul de provo- 
cari existenţiale. Francesco Monte afirma, rezumând, că: 


„ În orice temă natală, «Capul Dragonului» reprezintă un con- 
flict interior de rezolvat, o dificultate de depășit, o bucată de pă- 
mânt pe care destinul ne impune să îl arăm pentru a ne afirma 
fiinţa şi capacitatea de a dărui dând astfel sens şi valoare propriei 
existente”?! 


Se poate observa cà Nodurile posedà o valoare de destin pen- 
tru un individ, întrucât, punându-l în contact cu tot potenţialul său 
creativ de care dispune, se poate recupera adevărata sa matrice 
existenţială. 

Pierre Lassalle vede Nodurile ca pe nişte spirale evolutive as- 
cendente, spre deosebire de axa Lilith-Priap care este, în schimb, 
involutivà şi îndreptată spre materie. 


"1 F. Monte, Astrologia occulta, Edizioni Mediterranee, Roma, p. 28. 

Dar axa Nodurilor limpezeste lucrurile şi asupra modalităţilor 
şi mijloacelor de care persoana dispune pentru a putea evolua. În 
particular, Nodul Sud indică locul unde sălăşluiesc majoritatea 
închistărilor cu care individul trebuie să ajungă la compromisuri 
dacă doreşte să îşi înceapă ascensiunea către spiritualitate sau 
către metafizic, prin îndepărtarea de materie şi de acel vârtej de 
limitări ale trecutului. 

Această cale este indicată, în schimb, de casa în care Nodul 
Nord se află, loc unde individul are o mare libertate şi capacitate 
de realizare cu condiţia să nu se supună muşcăturilor restrictive şi 
inhibitoare ale trecutului. 

Nodul Nord este totdeauna în raport cu noile experienţe, cu- 
nostinte şi acumulări care servesc propriei noastre existente. În 
schimb, casa în care se găseşte Nodul Nord indică tipul de exis- 
tentà care implică maximum de efort si din care se pot trage învă- 
tAminte utile pentru a ieşi din chingile unei vieţi nemultumitoare. 

Aspectele planetelor cu Nodurile Lunii sunt foarte importante, 
în special conjunctiile, pentru că ne arată energia şi susţinerea 
reale pe care putem conta ca să putem urma un drum spiritual cu 
o mişcare de ascensiune către Sinele transpersonal. În mod speci- 
fic, conjunctiile cu Nodul Nord indică ce tip de metodă trebuie 
urmată pentru a ne atinge țelul, iar conjunctiile cu Nodul Sud pot 
indica întâlniri karmice care trebuie rezolvate pentru a se ajunge 
la un mod de viaţă lipsit de răzbunări personale, furie reprimată, 
resentimente care blochează capacitatea de a privi alte orizonturi 
şi de a trăi cu seninătate. 

Aspectele armonice favorizează în general creşterea spirituală, 
dar mai ales pot duce chiar din tinereţe la echilibru psiho-spiritual. 
Aspectele disonante, în schimb, mai ales cuadraturile, sunt dificil 
de înţeles şi pot crea probleme în realizarea personală. 

Fiind surse de frustrare, aceste aspecte disonante tind să-l îm- 
piedice pe individ în propriile acţiuni, lucru care întârzie, în con- 
secintà, procesul evolutiv ascensional, căci sunt şi surse de 

dispersie energetică din pricina ancorării excesive în situaţii de 
natură pur materială. 

În lucrul cu axa Nodurilor, se dă o importanţă deosebită Re- 
gentilor karmici, adică guvernatorilor Nodurilor Nord si Sud. Adi- 
că, dacă Nodul Nord se află în Gemeni, iar Nodul Sud în 
Săgetător, Regentii karmici vor fi Mercur şi, respectiv, Jupiter. 
Sarcina lor este foarte importantă, pentru că ne ajută să înţelegem 
care sunt energiile şi tematicile cu care, iniţial, individul trebuie să 
se confrunte şi apoi să lucreze. În mod firesc, situaţiile provenite 
din trecut sunt legate de Regentul Sud şi se referă în principal la 
rezolvarea acelui întreg de datorii karmice contractate în existen- 
tele trecute şi pe care, în această viaţă, individul trebuie să le 
îndrepte. Regentul Nord, după cum afirmă Andrieu, nu este nicio- 
dată ales la întâmplare, pentru că este în mod dependent legat de 
regentul Sud, fiind pe aceeaşi axă a Dragonului, şi ajută la elibera- 
rea individului de problemele trecutului care încă îl mai conditio- 
nează şi pe care în această viaţă trebuie să le înţeleagă şi să le 
depăşească. 

Regentii karmici sunt mult mai activi când se află într-un as- 
pect fie între ei, fie cu Nodurile Lunii, pentru că pot realiza cu 
maximă uşurinţă proiectul evolutiv conţinut de axa Dragonului. 
Natura aspectului are o valoare relativă. De fapt, fie că este vorba 
de o cuadratură, fie că este opoziţie sau quincunx, indică doar o 
dificultate iniţială care nu este defel permanentă. 


Nodurile Lunare în semne şi case 


Foarte importantă este poziţia Nodurilor în semne şi case. 
Axa semnelor ocupate de Noduri indică traseul „obligatoriu“ pe 
care nativul trebuie să îl parcurgă dacă doreşte să evolueze. Pozi- 
tia în case, însă, personalizează aceste eforturi în direcţia dată de 
semne, oferind percepţia exactă asupra căii de urmat. Semnul 
oferă susţinere casei şi împreună se află în sinergia prin care 
persoana reuşeşte să ducă la bun sfârşit țelul depăşirii karmei 
acumulate în existentele trecute. 

Nodul Nord în Berbec sau Casa I — Nodul Sud în Balantà 
sau Casa a Vll-a 


Această poziţie îl poartă pe individ către conştientizarea rapidă 
a eforturilor care sunt necesare pentru depăşirea karmei în raport cu 
relaţiile. Este posibil ca în trecutul recent sau îndepărtat să fi trăit în 
mod necinstit sau lipsit de respect eventuale relaţii, iar astăzi se 
găseşte în fata confruntării responsabilitàtilor evitate, învățând să 
renunţe la orgolii şi la propria imagine în scopul de a fi o persoană 
autentică si mai putin superficială în relația cu partenerul. 

Această poziţie a Nodurilor este aproape tot timpul legată de 
o karmă a afectivității. Nodul Sud se găseşte în Balanţă si indică 
faptul că în existentele precedente s-a trăit din plin viaţa de cuplu 
sau viaţa în comunitate, iar acum trebuie depuse eforturile în di- 
rectia independenţei, individualismului, dar nu egoist, fiind ex- 
trem de util să se înveţe gestionarea propriei solitudini existenţiale 
într-un mod care să evite frustrările sau inhibiţiile. 

Regentii karmici sunt Venus si Marte, planete care sunt legate 
de afectivitate. Dacă se află în aspect armonios, persoanei îi va fi 
uşor să aibă o viaţă relationalà echilibrată şi să nu încalce țelul de 
creştere şi dezvoltare psiho-spirituală. 

Nodul Nord în Berbec nu înseamnă neapărat comportament 
ardent sau impulsiv de tipul „totul şi repede“, ci poate oferi per- 
soanei forţa de a deschide noi căi sau de a consuma trăiri sugesti- 
ve indispensabile propriei evoluţii. 


Nodul Nord în Taur sau casa a Il-a — Nodul Sud 
în Scorpion sau casa a VIll-a 


Persoana cu această poziţie a Nodurilor trebuie să conştienti- 
zeze faptul că în viaţă nimic nu este etern şi orice formă de pose- 
siune este doar o limită a propriei creşteri spirituale şi un obstacol 
în calea fericirii sau pur şi simplu în calea emoţiilor trăite autentic. 
De multe ori, va simţi nevoia de a domina pe cineva din pricina 
nesigurantei ancestrale care îl înspăimântă în mod marcant. Este 


Astrologie karmic& 57 


important ca individul să reuşească sà găsească certitudini inte- 
rioare dependente exclusiv de el însuşi. 

În această existenţă, persoana tinde să aibă nevoie de certitu- 
dini considerabile şi le caută cu orice preţ, chiar în mod obsesiv, 
pentru că a riscat, probabil, în mod specific Scorpionului în aven- 
turi care i-au determinat multe dintre angoase şi incertitudini. În 
această viaţă, reclamă nevoia de a se baza pe fundamente stabile. 
Cea mai mare teamă care îl caracterizează este aceea de a deveni 
sărac. Nu are importanţă dacă este vorba de o teamă legată de 
ceva material, căci ceea ce îl înspăimântă cu adevărat este să pi- 
ardă ceea ce cunoaşte sau îi oferă siguranţă. Nici relaţia cu bătrâ- 
netea nu este tocmai idilică, dimpotrivă. Firesc, există un conflict 
cu ideea morţii, o nelinişte obsesivă faţă de degradarea fizică sau 
intelectuală. 

Depăşirea acestui fenomen sau cel puţin înţelegerea lui poate 
fi facilitată de intraaspectele dintre Pluto şi Venus în harta natală 
sau de eventualele aspecte armonioase dintre Pluto aflat în tranzit 
peste Venus natal sau/şi peste Nodurile Lunare. Dacă, însă, Pluto 
natal se află în disonantà cu Marte natal (regent şi coregent sud), 
este foarte probabil ca trecutul să fie un obstacol foarte greu de 
depăşit, în special în situaţia unei cuadraturi, care poate comporta 
impulsuri autodistructive. Nodul Sud în Scorpion dă indicii asupra 
folosirii magiei ca exerciţiu de putere în vieţile precedente, iar 
acest mod de abordare poate fi o reminiscență la nivel subconsti- 
ent ca soluţie a problemelor apăsătoare. 


Nodul Nord în Gemeni sau casa a Ill-a — Nodul Sud 
în Săgetător sau în casa a IX-a 


Acest individ ar trebui să se implice mai profund în esenţa lu- 
crurilor, dar mai ales să renunţe la minciună. De fapt, minciuna 
este o notă dominantă a existenţei sale, fiind o condiţionare a 
trecutului de care nu reuşeşte să se elibereze. 

Minciunile sale nu sunt, însă, niciodată tendentioase sau di- 
rectionate către intenţii rele. Este doar o atitudine înrădăcinată, 

provenită din multe existente, dificil, dacă nu chiar imposibil de 
depistat. Uneori, realitatea sa psihică este departe de cea adevăra- 
tă. Una dintre lecţiile pe care trebuie să le depăşească acest indi- 
vid este întoarcerea de la cultura academică la cea elementară sau 
simplificarea ideilor, pentru a face mai practice şi concrete o serie 
de concepte complexe şi excesiv de abstracte. 

Uneori, eruditia poate fi şi o unealtă a minciunii sau pentru a 
justifica pentru sine şi apoi pentru ceilalţi o realitate ciudată. 

În existentele anterioare, acest individ s-a cufundat în studii 
profunde, pierzând contactul cu realitatea şi, din acest motiv, în 
această viaţă îi vine greu să abordeze simplitatea în orice acţiune, 
dar mai ales în aceea de a fi concret. 

Nativul, în general, abordează o atitudine complicată, pom- 
poasă, deoarece Jupiter este regentul karmic sud şi el se erijează 
în maestru depozitar de cunoştinţe şi soluţii optime pe care, chiar 
dacă e de bună credinţă, uită să le împărtăşească şi altora. 

Scopul lui este acela de a se îndrepta către simplitatea fiinţei, 
de a comunica cu ceilalți în mod direct, abordând un limbaj şi 
nişte concepte uşor de înţeles. Acestor eforturi le va veni un ajutor 
dacă în tema radix există un trigon sau un sextil între Mercur şi 
Jupiter. Cuadratura sau opoziţia pot, însă, să aducă blocaje com- 
portamentale sau o tendință demonstrativă în ceea ce priveşte 
acumularea unei eruditii notorii, încă legate de formă. Provocarea 
spirituală constă tocmai în trecerea de la formă la esenţă, de la 
eruditie la cultură. 


Nodul Nord în Rac sau casa a IV-a - Nodul Sud 
în Capricorn sau casa a X-a 


Cu această poziţie, individul se simte purtat către proiectele 
personale, către construcţia unui nucleu familial, chiar dacă el 
este constituit doar din sine însuşi. Este un fel de regăsire de sine, 
în ciuda faptului că simte în mod constant chemarea socialului, a 
succesului profesional, a spiritului decizional, autoritarismului şi 
a punctelor de referinţă cu care era obişnuit. De multe ori, poate 

simţi lupta interioară dintre ceea ce doreşte şi ceea ce există cu 
adevărat, iar adevărata sa victorie constă în găsirea „căii de mij- 
loc“, reuşind să împletească aspectul banal cu cel psihologic. 

La nivel karmic, există un puternic conflict faţă de figura părin- 
tească, legat de experienţe de privatiune emotiva. Dacă regentii 
Saturn şi Luna sunt în aspect disonant, este posibil ca şi în această 
viaţă să persiste această situaţie. Aspectele armonice, însă, reglează 
o cale de ieşire mult mai uşoară, adică un fel de cale preferentialà, 
aducând în actuala viaţă părinţi capabili de a susţine emoţional şi 
material propriul fiu sau fiică, aducându-le micile bucurii, aspecte 
minimale ale afecțiunii relaţiilor familiale, lucru foarte dificil de 
realizat în prezenţa unor aspecte disonante. De fapt, în individul cu 
disonante în harta astrală, există, probabil un vid emotional, provo- 
cat în aceeaşi măsură în care a fost primit, care provine din mai 
multe vieţi şi, deci, nevoile sale sunt mult mai exigente, pretinzând 
demonstraţii „spectaculoase“ de afecţiune. 

Tranzitele lui Saturn în aspect armonios cu Luna vor aduce 
învăţăminte pe parcursul vieţii în a găsi siguranţă interioară şi o 
formă de „auto-maternalism“. 


Nodul Nord în Leu sau casa a V-a — Nodul Sud 
Âîn Vărsător sau casa a XI-a 


Această poziţie a Nodurilor cere individului să lucreze la pro- 
pria nevoie de afecţiune şi la propria generozitate. Este de preferat 
să încerce să ofere fără a primi ceva în schimb, dar mai ales să 
depăşească suspiciunea în relaţie cu ceilalţi, care vine din experi- 
ente consumate. 

În acest individ există un fel de teamă în a se deschide în faţa 
emoţiilor şi îşi abordează prieteniile într-un mod nefericit. Tinde 
către solitudine din pricina temerii de a suferi sau de a fi dezamă- 
git, cât şi din pricina generozitàtii sale care nu este niciodată dez- 
interesată. Uneori, când Nodurile sunt în aspect disonant cu 
regentii karmici (Soarele si Uranus), se pot ivi probleme psihopa- 
tologice, precum mania persecutiei sau zgârcenia, de multe ori 

sau mai ales, emotiva. Această persoană, în vieţile precedente, a 
fost foarte diferită de ceea ce este astăzi. A consumat, foarte pro- 
babil, iubiri neconvenţionale, transgresive sau a îmbratisat idealuri 
utopice, de la bun început realizabile, sau a trăit fără a avea un 
adăpost stabil, hoinărind dintr-un loc în altul fără un tel precis. În 
actuala existenţă, întâmpină dificultăţi în a se adapta regulilor şi 
în satisfacerea exigentei de onestitate impusă de Nodul Nord. În 
anumite cazuri, se simte constrâns de povara propriei libertăţi. 
Aspectele armonice dintre regenti permit realizarea propriului 
parcurs evolutiv prin intermediul unei serii de experienţe ilumi- 
nante şi imediate, în vreme ce aspectele disonante cer eforturi ma- 
jore, în special dezvoltarea unor calităţi precum toleranța si 
răbdarea. 
Nodul Nord în Fecioară sau casa a Vl-a — Nodul Sud 1.5 
în Peşti sau casa a XII-a 


Acest individ poartă pe umeri greutatea unor suferinţe psihice 
sau emoţionale cărora de cele mai multe ori nu reuşeşte să le afle 
cauza. Poate părea melancolic, deprimat şi de multe ori chiar aşa 
este, dar numai din cauza firii sale emotive şi hipersensibile, deci 
îi va fi greu să se adapteze într-o lume care cere de la el eficienţă, 
certitudini sau chiar sânge rece. El trebuie să înveţe să se caleze 
pe realitate şi să îşi structureze raţional viaţa, dar ceea ce este cel 
mai important — să înveţe să devină competitiv. Nu trebuie să se 
înţeleagă prin aceasta că trebuie să fugă de propriile sentimente, 
ci doar să înveţe că a se face util celorlalţi comportă totdeauna un 
preţ de plătit, dar şi un câştig, faţă de care nu trebuie, însă, să se 
creeze o dependenţă. În existentele anterioare, această persoană a 
urmat căi legate de religie şi spiritualitate, deseori pentru a fugi de 
obligaţii şi responsabilităţi cărora nu se simţea capabil să le facă 
faţă. Foarte probabil că a dezvoltat şi o considerabilă sensibilitate 
şi o formă de ecumenism spiritual, dar şi o incapacitate în a se 
ocupa de lucruri practice legate de viaţa sa cotidiană. 

În această viaţă, trebuie, deci, să înveţe să îşi structureze şi ra- 
tionalizeze potenţialul, dar mai ales să îl concretizeze. Regentii 
karmici Mercur si Neptun ajută relativ, pentru că un aspect diso- 
nant dintre ele sau cu axa Nodurilor poate conduce la alte confu- 
zii. Aspectele armonice, însă, pot da o intuiţie strălucită care 
trebuie transpusă în practică şi trebuie să fie evidenţiată. Această 
persoană, pentru a se putea realiza, trebuie să conteze mereu pe 
sprijinul lui Saturn. 


Nodul Nord în Balantà sau casa a VII-a — Nodul Sud 
în Berbec sau casa | 


Este important ca această persoană să se detaşeze de falsa si- 
gurantà constituită de propriul Eu, care este mascat uneori de 
atitudini care nu reflectă deloc adevărata sa natură, cea intimă. 
Ceea ce trebuie să înveţe este constituit din ancorarea în relaţii 
care să respecte ideea de cuplu. Până când nu va câştiga o expe- 
rientà de acest tip care să o implice profund, această persoană va 
continua să se comporte ca şi când ar fi pe scenă, simtindu-si 
propria viaţă goală sau dezacordată. 

În existentele trecute, acest individ a experimentat, poate, 
multe relaţii afective sau nici una, sub imperiul unei superficiali- 
tăţi datorate mai degrabă unei nevoi de companie decât a celei de 
dragoste adevărată. A avut dificultăţi în a intra în profunzimea 
sufletului, privilegiind trăirea momentului. 

În general, nu a făcut pe nimeni să sufere, căci nimeni nu a 
avut timp să îl cunoască prea bine. Astăzi dă semne că are nevoie 
de o mare armonie în viaţa afectivă şi relationalà, dar mai ales 
aceea că vrea o relaţie adevărată. Acest lucru este foarte uşor în 
momentul tranzitelor armonice ale lui Neptun şi Uranus peste 
regentii karmici din tema natală. 

Nodul Nord în Scorpion sau casa a VIll-a — Nodul Sud 
în Taur sau casa a Il-a 


Individul este puternic conditionat de nevoia de sigurantà ma- 
terială la care nu reuşeşte să renunţe si pe care se bazează o mare 
parte dintre actiunile sale. Aceasta se poate datora unor privatiuni 
suferite în vieţi trecute. El trebuie, însă, să înveţe în actuala viaţă 
să trăiască fără această siguranţă materială, iar acest lucru devine 
realizabil numai printr-un proces evolutiv care se bazează pe 
eliberarea de astfel de limitări şi temeri care, odată confruntate si 
înţelese, vor putea conduce către o viaţă mai autentică şi profun- 
dă, şi îl vor ajuta, mai ales, să găsească multe satisfacţii într-o au- 
tentică realizare de sine. 

În vieţile trecute, individul a dat multă importanţă plăcerilor 
materiale şi senzuale, neocupându-se de propria interioritate. Pe 
plan personal, deşi nu a provocat nimic neplăcut persoanelor din 
jurul său, nu a reuşit totuşi să înţeleagă adevăratele probleme şi a 
încercat să abordeze viaţa totdeauna din punct de vedere practic 
şi raţional. 

Nevoia pe care o resimte în această viaţă de a-şi crea un spa- 
tiu interior îl împinge să caute persoane sau doctrine care pot să îl 
ajute, cumpărându-şi chiar, de multe ori, stima şi respectul, că- 
zând astfel din nou în greşelile trecutului, mai ales dacă cei doi 
regenti karmici, Pluto şi Venus, se află într-un aspect disonant. 

Din punct de vedere evolutiv, sunt importante tranzitele lui 
Pluto peste Venus natal, adică acele aspecte care oferă adevărate 
posibilităţi de schimbare. 


Nodul Nord în Săgetător sau casa a IX-a — Nodul Sud 
în Gemeni sau casa a Ill-a 


Cu această poziţie a Nodurilor Lunare, subiectul tinde să dea 
multă importanţă comunicării, este o nevoie exagerată care, în 
realitate, maschează incapacitatea sa de a se raporta, de a relatio- 
na, de a transmite propriul sistem de valori sau credinţe. 

Este probabil ca această persoană sà nu posede o adevărată si 
autentică filosofie de viaţă şi tinde să trăiască în improvizatia situ- 
aţiilor care, cu timpul, poate duce la exersarea minciunii sau de- 
formarea lucrurilor din cauza paralogismelor. 

Efortul cel mai susţinut pentru creşterea sa spirituală constă în 
perceperea realităţii faptelor fără complicaţii pseudo-intelectuale 
mascate de studii profunde. 

În existentele trecute, persoana nu a acordat prea mult spaţiu 
îmbogatirii intelectuale si a abordat viaţa cu multă superficialitate, 
găsindu-se apoi în situaţii dificile pe care nu a ştiut să le gestioneze. 
În prezenţa unui Mercur retrograd sau puternic disonant, probabil 
că a escrocat sau chiar a desproprietărit de bunuri pe cineva fără a 
simţi nici un sentiment de vinovăţie. În actuala viaţă are simţul 
justiţiei şi legalităţii, dar deseori se opreşte la planul formal, tinzând 
să creeze situaţii în care totul apare limpede şi clar în ochii lumii. 

Evolutiv, datorează această claritate în principal lui însuşi, ac- 
ceptând şi apoi transformând anumite însuşiri rigide sau excesiv 
de pompoase ale propriei personalităţi; ajutorul vine de cele mai 
multe ori de la tranzitele lui Uranus. 


Nodul Nord în Capricorn sau casa a X-a - Nodul Sud 
în Rac sau casa a IV-a 


Această persoană are o legătură simbiotică cu trecutul, pre- 
cum şi relaţii puternice cu familia. 

Probabil că simte povara acestor lucruri de care vrea să se 
elibereze cu uşurinţă. Se simte ostatic într-o plasă de legături din 
care nu reuşeşte să iasă şi care acţionează în principal la împiedi- 
carea realizării lui personale şi în special a celei sociale. Lecţia pe 
care trebuie să şi-o propună pentru a putea atinge conştiinţa de 
sine este aceea de a-şi asuma răspunderi sociale şi să îşi promită 
că nu va neglija relaţiile mondene care, chiar dacă sunt privite ca 
pur superficiale sau inutile, îl vor ajuta să ia contact cu realitatea 
şi să depăşească limitările din vieţile trecute, adică ceea ce a fost 
şi nu va mai reveni în viaţa sa. 

Pentru acest nativ, povara vietilor anterioare este foarte grea, 
aproape inhibitorie pentru o nouă viaţă. El conservă încă multe ti- 
pare comportamentale si condiţionări din trecut. Această poziţie a 
Nodurilor Lunare poate induce conştiinţei actuale traume din tre- 
cut, fără solicitări mari din partea prezentului. În general, este 
vorba de existente trăite cu simţ de răspundere faţă de familie şi 
patrie, apărând cu zel şi devotament ceea ce aparţinea propriului 
clan. Ambiţia şi realizarea personală nu îşi găseau sensul decât în 
aceste două obiective. 

În actuala viaţă, persoana va trebui să conteze în mod con- 
stant pe sprijinul lui Saturn, pentru că numai datorită lui nativul va 
putea dezvolta şi concretiza, în special, lecţiile pe care şi le-a ales 
pentru propria evoluţie. 


Nodul Nord în Vărsător sau casa aXl-a - Nodul Sud 
în Leu sau casa a V-a 

Aici ne găsim în faţa unui individ care nu reuşeşte să renunţe 
la latura pasională si erotică a vieţii. În el se manifestă o nevoie 
constantă de a primi dovezi de afecţiune prin intermediul sexuali- 
tàtii, care se consumă în timp scurt. E ca si cum ar purta în suflet o 
nevoie de a fi dorit cu scopul de a se putea stima şi accepta pe 
sine însuşi. Lecţia care trebuie înţeleasă este grea, pentru că el 
trebuie să-şi transfere altundeva nevoile şi mai ales trebuie să în- 
vete să se detaşeze de recompensele erotico-pasionale. 

O viaţă mai simplă şi cu legături mai profunde, dacă nu eter- 
ne, dar nu lipsite de valenţe sexuale, este baza de plecare către 
provocările sale existenţiale. Această persoană este dificil să se 
detaseze total de planul material, dar dacă începe urcusul evoluti- 
ei sale către Sinele transpersonal, poate atinge un bun echilibru 
care poate să îi ofere linişte. 

În vieţile trecute, nu au lipsit excese de orice natură, care l-au 
secătuit fizic şi sufleteşte pe acest individ. Provocarea, riscul, ha- 
zardul erau trăsături dominante ale vieţii sale. Viaţa lui a fost tot 
timpul marcată de exteriorizare şi deseori a făcut uz de forme de 
constrângere cu tentă vulgară aplicate altora. 

În actuala existenţă, este încă destul de atras de trecutul său, 
dar în mod ciudat nu mai stăpâneşte pârghiile pentru a se putea 
comporta în acelaşi mod. 

Frustrarea derivată din acest lucru poate fi baza lansării unei 
totale transformări şi evoluţii. Aspectele armonice dintre regentii 
karmici Soare şi Uranus cu axa Nodurilor Lunii favorizează aceste 
eforturi, ca şi tranzitele lui Uranus peste Soarele natal sau peste el 
însuşi. 


Nodul Nord în Peşti sau casa a XII-a — Nodul Sud 
în Fecioară sau casa a Vl-a 


Cu această poziţie a Nodurilor Lunare persoana ştie clar care 
este misiunea sa în această viaţă. Învață să îşi înăbuşe suferinţa din 
tinereţe, reuşind să găsească în propria solitudine forţa de a crea şi 
de a se detaşa de toate detaliile, de atitudinile nefericite — roade 
ale unei mentalități meschine care îndrumă la lupte cu colegii, 
familia sau prietenii. 

Când Nodurile se găsesc în aceste case, individul reuşeşte să 
iasă din orizontul strâmt al existenţei şi să atingă o spiritualitate 
pură, chiar dacă obţinută prin suferinţe şi renuntàri, şi totdeauna 
această poziţie în tema natală se confirmă. 

În vieţile trecute, individul a fost dominat de viaţa de zi cu zi 
sau a dat acesteia o importanţă prea mare, astfel încât a fost împie- 
dicat să trăiască şi alte aspecte ale vieţii. Probabil că nu a fost 
chiar opţiunea sa cât mai degrabă o condiţionare fie familială, fie 
de destin, dar oricum, a fost hotărâtoare şi a blocat celelalte căi de 
abordare a vieţii. 

În existenţa actuală, este recompensat pentru tot ce a suportat 
şi simte acum o mare nevoie de spiritualitate şi libertate care, 
uneori, pot deveni alibi pentru a fugi de problemele cotidiene şi 
de implicaţiile lor. Va trebui să se bazeze foarte mult pe funcţia 
lui Mercur din harta natală şi să se bazeze pe sprijinul tranzitelor 
armonice ale lui Saturn şi Neptun. 


5. PLANETELE RETROGRADE 


O abordare umanistica a astrologiei consideră planetele ca ac- 
tivatori de energie, de acea energie reprezentatà de elemente si de 
semne. Atunci când avem totuşi o planetă retrogradă, în general 
această energie este blocată, reţinută în interior, dificil dacă nu 
imposibil de exteriorizat. 

Din punct de vedere astronomic, retrogradarea unei planete 
este doar un fenomen optic, cauzat de perspectiva geocentrică 
asupra Universului şi de distanţa până la Terra. De fapt, orice 
planetă „exterioară” (adică de la Marte până la Pluto) care se va 
găsi într-o casă opusă celei în care se află Soarele va avea pentru o 
perioadă anume de timp o mişcare aparent retrogradă, pe care 
toate efemeridele o indică prin litera R. În schimb, pentru planete- 
le „interioare”, Mercur şi Venus, fenomenul retrogradării survine 
atunci când se află în apropiere sau conjunctie cu Soarele. Dife- 
renta de retrogradare dintre planetele exterioare şi cele interioare 
este dată pentru primele de faptul că Terra se poziţionează între 
Soarc şi orbitele lor, iar cele inferioare se poziţionează între Terra 
şi Soare. 

Soarele şi Luna nu sunt niciodată retrograde. 

Această scurtă paranteză astronomică ne este de folos pentru 
a înţelege că fenomenul retrogradării nu este chiar atât de rar şi că 
aproape 90% dintre hărţile astrale au măcar o planetă retrogradă; 
deci, din punct de vedere interpretativ, acest fenomen nu repre- 
zintă nimic excepţional. 

Interpretarea temei natale ar trebui să ţină cont de semnifica- 
tia psihologică şi karmică a unei planete retrograde. 

La nivel psihologic, o planetà retrogradà aduce o serie de blo- 
caje energetice care împiedică extinderea sa naturală si manifesta- 
rea în ambientul înconjurător, împingându-l astfel pe individ să 
dezvolte o atitudine introvertità în relaţie cu genul de experienţă 
sau însuşire dată de planeta în discuţie. 

Conform opiniei lui Erin Sullivan, o planetă retrogradă are o 
viziune asupra lucrurilor extrem de personală şi tinde să se dez- 
volte autonom în afara legilor sau instituţiilor, urmând ritmuri sau 
modalităţi proprii. 

Deci o planetă retrogradă este, din multe puncte de vedere, 
anarhică, chiar şi psihic, pentru că împiedică energia proprie să se 
armonizeze cu întregul, refuză optica holistică, tinde spre indivi- 
dualism şi obsesie. Acest fel de planete indică, mai ales dacă sunt 
implicate în aspecte disonante, tipul de obsesie care se fixează în 
psihic şi cu care ne luptăm constant fără, însă, a o scoate vreodată 
la capăt. 

Această obsesie necesită o continuă atenţie atunci când se in- 
filtrează în conştiinţă (de cele mai multe ori concomitent cu 
tranzitele lui Uranus) şi împiedică gândurile să se orienteze în alte 
direcţii. 

Această posibilă manifestare a planetei retrograde se datorea- 
ză faptului că energia sa, fiind blocată, nu face altceva decât să 
circule în mod vicios, mereu în preajma aceluiaşi gând fix, împie- 
dicând astfel ca mintea să îşi schimbe direcţia şi să găsească even- 
tuale soluţii la problema care a cauzat obsesia. 

lată, deci, cum problema devine încet obsesie, ocupând tot 
mai mult spaţiu în gânduri, până când le monopolizează complet 
atenţia, blocând orice altă activitate ideatică şi blocând folosirea 
în mod creativ a energiei psihice. 

Planeta retrogradă tinde să diminueze propria creativitate, 
pentru că fixează un ceva care goleşte acele calităţi potenţiale pe 
care le dă în mod normal. Tot Erin Sullivan afirmă că: 

„ „rezultă mai degrabă că o planetă retrogradă instigă gân- 
durile şi acţiunile posesive, decât că acest comportament derivă 
de la planetele care se mişcă în mod direct. Acest rezultat al pro- 
cesului psihologic dictat de prezenţa planetei retrograde este mai 
bine conturat în cazul unei constante repetiţii de fobii nevrotice, 
care se propagă timp de mulţi ani chiar după ce lucrul care a 
făcut obiectul fobiei iniţiale nu mai este prezent în viaţa nativu- 


lui n 22 


În mod firesc, experienţa pe care ne-o poate da o planetă re- 
trogradă nu este doar negativă, dimpotrivă, dacă această planetă 
are aspecte armonice, poate duce la dezvoltarea unei spiritualitàti 
considerabile sau unei profunzimi psihice inerente naturii plane- 
tei. Mai multe planete retrograde conduc la o atitudine introverti- 
tă, la construirea unui mod de a gândi particular, de care nativul 
se desprinde foarte greu. În general, se dezvoltă părţi ale persona- 
litàtii care pot să se afle în conflict total cu lumea înconjurătoare şi 
se pot ivi trăiri bizare. Acest lucru se poate datora faptului că la 
nivelul conştientului apar amintiri, experienţe, senzaţii dintr-o 
viaţă trecută şi sunt trăite ca şi cum ar fi experienţe ale acestei 
vieţi confuze faţă de realitatea obiectivă, în vreme ce acestea apar- 
tin unei realităţi exclusiv psihice sau sufleteşti, care sunt entităţi 
atemporale. 

După Marco Scanavino: 


„O planetă retrogradă scoate la iveală memoria subconştientă, 
în conexiune cu partea spirituală dotată cu memorie de tip 
akashikă, aş spune cromozomică, o memorie a lucrurilor rămase 
nerezolvate în vieţile precedente şi, analizând casa şi semnul în 
care se găseşte şi eventualele aspecte prezente, se poate înţelege 
care sunt datoriile karmice pe care individul caută să le rezolve.“ 


22 E, Sullivan, Retrograde Planets, Arkana, Londra, p. 142. 
2 M. Scanavino, L'oroscopo karmico, Capone, Torino, p. 37 

Riscul în care se poate cădea este acela de a pierde contactul 
cu realitatea din această viaţă şi în tentativa de a rezolva ansam- 
blul de probleme sau situaţii lăsate în suspensie în vieţile trecute 
se poate forma o confuzie mentală care, la nativii mai slabi sau cu 
predispozitii genetice sau astrale, poate induce anumite patologii 
psihice. 

În rest, multe persoane, în primii ani de viaţă, au avut amintiri 
din vieţile trecute, care au fost apoi uitate sau tolerate la maturita- 
te, justificate ca forme de creativitate infantilă, chiar dacă în cul- 
turi diferite de cea europeană ele primesc o atenţie deosebită şi de 
multe ori sunt favorizate. 

În această viaţă, există posibilitatea de a integra ceea ce este 
bun din existentele trecute şi se pot evita acele granite care ne îm- 
piedică evoluţia. Este important, însă, să nu ne concentrăm toată 
energia psihică şi spirituală asupra unei karme din trecut, pentru că 
astfel împiedicăm Sufletul să evolueze, şi acest lucru se întâmplă 
când sunt multe planete retrograde sau una dintre acestea primeşte 
aspecte disonante particulare. A găsi echilibrul dintre trecut şi pre- 
zent este singura cale cu adevărat înteleaptà, iar în ajutorul acesteia 
multe indicaţii despre comportamentul care trebuie adoptat sunt 
oferite de poziţia Nodurilor Lunare din tema natală. 

Un aspect foarte relevant al planetelor retrograde pus în evi- 
dentà de Martin Schulman este acela relativ la problemele sexua- 
le. În opinia acestui specialist, planetele retrograde sunt sursa 
problemelor sexuale din pricina energiei blocate a acestora. De 
fapt, raportul sexual în sine fiind un schimb de energie dintre 
două persoane pe toate planurile, este clar că, atunci când una 
dintre acestea are un blocaj la acest nivel, se naşte un tip de insa- 
tisfactie sau patologizare a sexualităţii însăşi, pentru că este per- 
ceput ca frustrant sau constrângător. Acest fenomen se petrece din 
pricina faptului că, ţinând pentru sine energia, planetei retrograde 
îi este imposibilă întâlnirea fuzională, cum este prin excelenţă cea 
sexuală, şi acest lucru conduce la dezvoltarea altor forme de plă- 
cere sexuală care de cele mai multe ori sunt un surogat al celei 

autentice şi sunt surse de frustrări şi agresivitate faţă de partenerii 
sexuali, dar şi față de sine. 

În realitate, planeta retrogradă ne atenționează că, dacă există 
o energie blocată, care este îndreptată mereu spre propriul nucleu 
şi doreşte să se canalizeze către jumătatea sa şi găseşte acest de- 
mers obstructionat, reîntorcându-se către punctul de plecare, cre- 
ează un sentiment de frustrare; dacă această experienţă se repetă 
de nenumărate ori, poate să se transforme într-un comportament 
patologic sau pur şi simplu într-o problemă psihică, şi în acest caz 
trebuie supravegheată permanent. 

Această situaţie poate lua sfârşit atunci când în horoscop pla- 
neta retrogradă din tema natală devine directă, cu alte cuvinte, 
capătă posibilitatea de a se exprima liber. 

Într-o optică strict ,reincarnationalistà“ planeta retrogradă indi- 
că tipu! de datorie karmică încă neplătită. Semnul în care ea se află 
informează despre tipul de experienţă în care am fost superficiali 
într-o existenţă trecută, în timp ce casa în care se găseşte arată sec- 
torul de viaţă actuală unde această experienţă se manifestă şi poate 
evolua dacă este înţeleasă şi integrată. Toate acestea devin logice 
prin faptul că semnul constituie un caracter de fixitate atemporală, 
în timp ce casa este ceva subiectiv actualei vieţi. Aspectele pe care 
le fac, însă, planetele retrograde indică cu ce tip de energie şi sti- 
muli sunt în raport. Blocaje ulterioare pot să apară dacă aceste as- 
pecte sunt disonante. Aspectele armonice sunt însă de ajutor, aduc 
susţinere şi încurajare, astfel încât permit o eventuală manifestare 
pe plan extern a planetei retrograde. Atunci când ambele planete 
aflate în aspect sunt retrograde, se creează o legătură privilegiată 
între ele, rareori exprimată în exterior, ba, mai mult, este închisă şi 
impenetrabilă, creând astfel o suferinţă şi o tulburare a vieţii sau cel 
puţin aceasta este imaginea percepută din afară. 

Donald Yott, într-o optică total karmică, afirma: 


„1. Planetele retrograde în aspect pozitiv indică faptul că in- 
dividul a dezvoltat un caracter negativ în puţine vieţi precedente 

şi i se concede o nouă posibilitate, o perioadă de probă, dacă se 
poate spune astfel. 

2. Planetele retrograde aflate în aspect negativ indică faptul 
că individul a comis diverse erori în incarnările precedente. Aşa- 
dar, în actuala viaţă, provocările sunt foarte mari, dar acestea sunt 


în acelaşi timp surse de energie pentru noi posibile schimbări.” 


În linii mari, aspectele armonice pun în contact acel ansamblu 
de talente şi de calităţi dezvoltate în vieţile precedente şi care în 
cea actuală se manifestă ca zestre „astro-genetică“, naturală şi utilă 
pentru progrese ulterioare sau pentru a experimenta noi sectoare 
ale existenţei, amplificând, deci, conştiinţa şi permiţând o evoluţie 
spirituală mai rapidă; aspectele disonante, pe de altă parte, indică 
acele defecte, vicii şi perversiuni exacerbate în viețile anterioare, 
care azi împiedică o evoluţie senină şi care trebuie în mod absolut 
abandonate, dar niciodată uitate, până ce se va putea atinge o cu- 
noastere a propriei ființe pentru a se îndrepta către un proces evolu- 
tiv fără conditionari de nici un fel, căci acestea ar putea constitui în 
orice moment al acestui drum un element de distragere sau de 
tulburare care ar zădărnici imediat eforturile interioare. 

Dar o planetă poate să nu rămână retrogradă pentru toată via- 
ta. În astrologie, printre variatele tehnici previzionale mai există şi 
aceea a progresiilor secundare care se bazează pe un principiu 
pur simbolic conform căruia o zi este echivalentul un an. Consul- 
tând tabelul efemeridelor, la pagina pentru ziua, luna şi anul nas- 
terii individului căruia i se calculează horoscopul progresiilor, 
ziua următoare naşterii este considerată ca primul an de viaţă, 
următoarea zi ca al doilea an de viaţă ş.a.m.d. Toate planetele 
având o mişcare retrogradă mai mult sau mai puţin limitată (vezi 
tabelul 1), probabil! că o planetă poate deveni directă şi deci trans- 
forma şi debloca propriul potenţial energetic. 


2 D, H. Yott, Astrologie e reincarnazione, Edizioni Mediterranee, Roma, pp.13-14, 

De fapt, horoscopul progresiilor rareori priveşte evenimentele 
externe, cele mondene, ci mai degrabă tinde să furnizeze indicaţii 
despre diferitele schimbări psihologice ale persoanei, despre pro- 
vocări existenţiale, încercări de înfruntat pentru a putea evolua; 
totul, însă, rareori este observabil din exterior, nu se manifestă 
niciodată pe planul realităţii materiale. El este un instrument care 
ne permite să înţelegem materialul care izvorăşte din inconştient 
şi ne indică sectorul de viaţă în care acesta poate fi integrat. 

În astrologia karmică, atunci când o planetă retrogradă devine 
directă în tema progresiilor, acela va fi începutul unui proces de 
exteriorizare a acelei energii care până în acel moment era îndrep- 
tată spre propriul nucleu interior. Cu alte cuvinte, are loc o schim- 
bare a perspectivei, a potenţialului oferit de natura retrogradă a 
planetei, transformând caracteristicile energiei în cele pe care le dă 
în mod normal o mişcare directă. Este un proces de evoluţie socia- 
là, de reflex spiritual, poate chiar transpersonal, în măsură să facă 
din experienţa profundă şi intuitivă a planetei retrograde o bază 
pentru a putea extinde conştiinţa în domenii puţin explorate, cu o 
sensibilitate ieşită din comun. În mod firesc, cu cât planeta a rămas 
mai mult în poziţia sa retrogradă, cu atât mai greu îi va fi să se re- 
dreseze. Dar, atunci când se întâmplă acest lucru, cumulul de 
energie şi experienţe este atât de vast că permite cu siguranţă rea- 
lizarea a ceva important pentru propria viaţă şi pentru cei din jur. 

Atunci când progresia unei planete directe devine retrogradă, 
este posibil să ne găsim în faţa unui obiectiv de atins, de multe ori 
până la sfârşitul vieţii, deloc uşor, făcut din provocări care împing 
chiar forţat la cunoaşterea de sine, la conştientizarea modurilor 
greşite de a-i înţelege şi judeca pe oameni sau a sensibilităţii scă- 
zute manifestate până în acel moment faţă de toate lucrurile re- 
prezentate de planetă. Această cale, fireşte, este dură, dar nu 
lipsită de recompense, care, însă, vor trebuie căutate în noi înşine, 
amplificând interiorizarea, favorizând spiritualitatea, chiar dacă 
uneori totul va părea forţat din exterior şi nicidecum o opţiune 
liberă la nivel de conştiinţă. 

Utilizarea metodei progresiilor secundare în interpretarea pla- 
netelor retrograde si în horoscopul karmic poate da, informatii 
utile în ceea ce priveste nivelul evolutiv care poate fi atins în ac- 
tuala existentà, dar mai ales poate fi de folos la depistarea mo- 
mentului oportun pentru a acţiona în mod eficient în raport cu 
propria karma. 

Un aspect asupra căruia rareori se opresc textele de astrologie 
karmica şi care tratează planetele retrograde este acela al raportu- 
lui cu viaţa relationalà şi afectivă. De fapt, o planetă retrogradă, 
oricare ar fi aceasta, are tendinţa de a inhiba sau, oricum, de a 
favoriza infiltrarea de conflicte în relaţiile afective din pricina 
naturii introvertite, vehiculând energia simbolizată de planetă 
către interior, creând astfel un spaţiu inaccesibil partenerului care, 
din reflex, se poate simţi exclus, refuzat, chiar dacă numai în acea 
sferă a vieţii. Această situaţie poate fi condiţionată de încercări 
dificile suferite în experienţele din vieţi precedente şi care în ac- 
tuala viaţă limitează capacitatea de a se abandona sau de a fi liber 
în a oferi acele lucruri simbolizate de natura planetei. E ca şi cum, 
în trecut, persoana s-a folosit în mod negativ de energia indusă de 
planetă şi a suferit consecinţe grave, iar acum împiedică exteriori- 
zarea către cel care îi stă alături, din pricina unei temeri ancestrale 
de a fi rănită sau acuzată. 

Acest impediment poate fi depăşit atunci când în tema pro- 
gresiilor planeta reia o mişcare directă sau atunci când Saturn sau 
Uranus o tranzitează, impulsionând subiectul să înfrunte conştient 
fobia care îl împiedică să trăiască senin şi să îl facă să înţeleagă 
importanţa deschiderii către tot ceea ce este inerent creşterii sale 
afective şi implicit a relaţiei sale sau a eventualitàtii dezvoltării 
unei relaţii. 


Mercur retrograd 

De multe ori, cu Mercur retrograd persoana are dificultăţi în a 
se exprima, în a se face înţeleasă şi de multe ori poate avea o 
atitudine de capitulare în faţa raporturilor interumane întrucât 

simte că nu găseşte canalul de comunicare care să îl satisfacă 
profund şi preferă astfel să se interiorizeze. La nivel simbolic, are 
tendinţa de a aborda aspectul Lumii de Dincolo mai degrabă de- 
cât spaţiile aurite ale Olimpului. Acest comportament fireşte că 
ajută la crearea unei profunde conştiinţe de sine, dar şi mândria 
de a avea calităţi şi virtuţi rare. Acest lucru îl împiedică de la bun 
început în a avea relaţii afective fireşti, echilibrate, având tendinţa 
de a-l domina pe partener, mai ales la nivel psihic, şi de a-l trans- 
forma în altceva decât este. Din reflex, de cele mai multe ori, 
exacerbează deziluzii care nu numai că nu sunt înţelese şi ana- 
lizate, ci sunt „rezolvate“ proiectând propriile responsabilităţi 
asupra partenerului. 

Din când în când, această persoană are o dificultate în a înte- 
lege care sunt propriile limite şi crede că poate găsi mereu o 
explicaţie comportamentului său bazându-se pe experienţe trăite 
care nu au nici o legătură cu cele actuale. Dificultatea cea mai 
mare este legată de trăirea prezentului, de acceptarea noilor re- 
guli, de a se adapta diversităţii. 

La nivel karmic, de fapt, dificultatea se manifestă tocmai dato- 
rită acestei lipse de înţelegere care, cu siguranţă, îşi are rădăcinile 
încă din vieţile trecute, din dificultatea de a-i asculta pe ceilalţi şi 
pe partener în special, pentru că există teama de a nu fi înşelat, 
prost înţeles, cum probabil că s-a întâmplat în existente anterioare. 
În această viaţă, va trebui să înveţe să-l asculte cu inima şi nu doar 
cu mintea pe partener şi să coboare de pe piedestalul rigid al pro- 
priilor certitudini şi al victimizării date de senzaţia că este neînte- 
les, impresie care este de cele mai multe ori falsă. 

Atunci când Mercur revine la mişcarea directă, individul înva- 
tă să intre în rezonanţă cu propriul potential intelectiv. Modul său 
de elaborare al conceptelor devine mai clar şi concis şi, mai ales, 
este mai linear. Astfel, începe să se schimbe după diverse profiluri 
şi dă senzaţia că intră într-un nou ciclu, simțind responsabilitatea 
propriilor alegeri, lucru care îi conferă forţă, ajutându-l chiar să 
comunice cu lumea înconjurătoare. 


74 Paolo Crimaldi 


Utilizarea metodei progresiilor secundare în interpretarea pla- 
netelor retrograde şi în horoscopul karmic poate da, informaţii 
utile în ceea ce priveşte nivelul evolutiv care poate fi atins în ac- 
tuala existenţă, dar mai ales poate fi de folos la depistarea mo- 
mentului oportun pentru a acţiona în mod eficient în raport cu 
propria karma. 

Un aspect asupra căruia rareori se opresc textele de astrologie 
karmică şi care tratează planetele retrograde este acela al raportu- 
lui cu viaţa relationalà şi afectivă. De fapt, o planetă retrogradă, 
oricare ar fi aceasta, are tendinţa de a inhiba sau, oricum, de a 
favoriza infiltrarea de conflicte în relaţiile afective din pricina 
naturii introvertite, vehiculând energia simbolizată de planetă 
către interior, creând astfel un spaţiu inaccesibil partenerului care, 
din reflex, se poate simţi exclus, refuzat, chiar dacă numai în acea 
sferă a vieţii. Această situaţie poate fi condiţionată de încercări 
dificile suferite în experienţele din vieţi precedente şi care în ac- 
tuala viaţă limitează capacitatea de a se abandona sau de a fi liber 
în a oferi acele lucruri simbolizate de natura planetei. E ca şi cum, 
în trecut, persoana s-a folosit în mod negativ de energia indusă de 
planetă şi a suferit consecinţe grave, iar acum împiedică exteriori- 
zarea către cel care îi stă alături, din pricina unei temeri ancestrale 
de a fi rănită sau acuzată. 

Acest impediment poate fi depăşit atunci când în tema pro- 
gresiilor planeta reia o mişcare directă sau atunci când Saturn sau 
Uranus o tranzitează, impulsionând subiectul să înfrunte conştient 
fobia care îl împiedică să trăiască senin şi să îl facă să înţeleagă 
importanţa deschiderii către tot ceea ce este inerent creşterii sale 
afective si implicit a relaţiei sale sau a eventualitàtii dezvoltării 
unei relaţii. 


Mercur retrograd 


De multe ori, cu Mercur retrograd persoana are dificultăţi în a 
se exprima, în a se face înţeleasă şi de multe ori poate avea o 
atitudine de capitulare în faţa raporturilor interumane întrucât 


Astrologie karmic& 75 


simte cà nu găseşte canalul de comunicare care să îl satisfacă 
profund şi preferă astfel să se interiorizeze. La nivel simbolic, are 
tendinţa de a aborda aspectul Lumii de Dincolo mai degrabă de- 
cât spaţiile aurite ale Olimpului. Acest comportament fireşte că 
ajută la crearea unei profunde conştiinţe de sine, dar şi mândria 
de a avea calităţi şi virtuţi rare. Acest lucru îl împiedică de la bun 
început în a avea relaţii afective fireşti, echilibrate, având tendinţa 
de a-l domina pe partener, mai ales la nivel psihic, şi de a-l trans- 
forma în altceva decât este. Din reflex, de cele mai multe ori, 
exacerbează deziluzii care nu numai că nu sunt înţelese şi ana- 
lizate, ci sunt „rezolvate“ proiectând propriile responsabilităţi 
asupra partenerului. 

Din când în când, această persoană are o dificultate în a înte- 
lege care sunt propriile limite şi crede că poate găsi mereu o 
explicaţie comportamentului său bazându-se pe experienţe trăite 
care nu au nici o legătură cu cele actuale. Dificultatea cea mai 
mare este legată de trăirea prezentului, de acceptarea noilor re- 
guli, de a se adapta diversităţii. 

La nivel karmic, de fapt, dificultatea se manifestă tocmai dato- 
rità acestei lipse de înţelegere care, cu siguranţă, îşi are rădăcinile 
încă din vieţile trecute, din dificultatea de a-i asculta pe ceilalţi şi 
pe partener în special, pentru că există teama de a nu fi înşelat, 
prost înţeles, cum probabi! că s-a întâmplat în existente anterioare. 
În această viaţă, va trebui să înveţe să-l asculte cu inima şi nu doar 
cu mintea pe partener şi să coboare de pe piedestalul rigid al pro- 
priilor certitudini şi al victimizării date de senzaţia că este neînte- 
les, impresie care este de cele mai multe ori falsă. 

Atunci când Mercur revine la mişcarea directă, individul înva- 
tà să intre în rezonanţă cu propriul potential intelectiv. Modul său 
de elaborare al conceptelor devine mai clar şi concis şi, mai ales, 
este mai linear. Astfel, începe să se schimbe după diverse profiluri 
şi dă senzaţia că intră într-un nou ciclu, simțind responsabilitatea 
propriilor alegeri, lucru care îi conferă forţă, ajutându-l chiar să 
comunice cu lumea înconjurătoare. 


76 Paolo Crimaldi 


Venus retrograd 


Pozitia lui Venus retrograd îl conduce pe individ la tràirea în 
prezent a tuturor erorilor si esecurilor comise în existentele prece- 
dente si la tulburarea relaţiilor afective. În general, această persoană 
simte că poate repeta aceleaşi erori comise în trecut, dar nu reuşeş- 
te să dea înapoi, ba dimpotrivă, pare că urmează un tipar de viaţă 
ca şi cum ar fi posedat de trecut. Aşa cum observă Yott, probabil că 
repetă şi o căsătorie pe care a făcut-o într-o viaţă anterioară, dar 
acest lucru nu este în mod necesar ceea ce aplanează conflictul şi 
neînțelegerile, ci dimpotrivă, de cele mai multe ori le acutizează. 

Un Venus retrograd poate să dea, însă, o mare profunzime 
emoţională născută, cu siguranţă, din suferinţe „rumegate” în singu- 
rătate, în propria interioritate, şi care nu se manifestă în exterior din 
teama de a nu acumula suferinţe similare, dacă nu identice. 

E ca şi cum individul ar avea dorinţa de a iubi, dar acest sen- 
timent este imediat blocat sau trăit complicat, atunci când i se 
iveşte ocazia. 

Probabil că în trecut acest nativ a trăit o relaţie foarte cucerni- 
că sau o relaţie în care nu i s-au împărtăşit sentimentele, dar căre- 
ia, din cauza imposibilității situaţiilor, i s-a abandonat pentru toată 
viaţa. Această trăire creează astăzi un simţ al dezamăgirii în relaţiile 
interpersonale, chiar dacă sentimentele sunt împărtăşite şi senine, 
pentru că e ca şi cum ar avea în interior o viziune distorsionată 
despre dragoste, simțind o dificultate în a intra într-o relaţie afecti- 
vă în mod matur. 

Uneori, Venus retrograd poate conduce persoana către com- 
portamente sau alegeri homosexuale care nu sunt niciodată trăite 
cu acceptare, ci pur şi simplu sunt un reflex al fricii pe care o mani- 
festă în confruntarea cu sexul opus. Cu alte cuvinte, poate fi vorba 
despre o atitudine nevrotică abordată pentru a evita implicarea 
într-o relaţie în care să fuzioneze cu partenerul. Pe de altă parte, 
chiar şi cu partenerul de acelaşi sex va crea o relaţie instabilă, atri- 
buind responsabilitàtile unor factori externi cuplului adaptati tipului 
de societate sau cultură în care trăieşte. În termeni practici, aceşti 

factori nu sunt, însă, altceva decât o scuză cu care eludează adevă- 
rata problemă de fond, adică teama de a nu fi iubit. 

În general, când Venus devine direct, individul îşi dă seama 
de propriile limite şi începe să se maturizeze în raport cu relaţiile 
sale şi să rişte mai mult, reuşind de multe ori, chiar la o vârstă 
înaintată, să stabilească o relaţie afectivă profundă şi împlinită. 

Dacă Venus este retrograd pentru toată viaţa (cazuri foarte ra- 
re), tranzitele lui Saturn, dar în mod special opozitiile sale sau 
cele ale lui Uranus pot conduce la aceleasi rezultate, chiar dacà în 
interior va mai rămâne o oarecare nesiguranţă. 


Marte retrograd 


Marte retrograd furnizează multe indicaţii despre cum şi unde 
se concretizează viaţa sexuală a individului, atât în actuala exis- 
tentà, cât şi în cele trecute şi asupra modului în care este utilizat 
propriul potenţial care dă sens vieţii. 

De fapt, acesta este legat de energia libidoului care, atunci 
când este blocată de mişcarea retrogradă, nu reuşeşte să fie elibe- 
rată şi să îşi exprime personalitatea. Acest lucru creează în interior 
o puternică presiune combinată cu sentimentul de frustrare care 
duce la un comportament autodistructiv sau violent faţă de se- 
meni, indiferent dacă aceştia au contribuit sau nu la nefericirea 
individului. 

Deseori, aceste lucruri îşi au rădăcinile în vieţi anterioare în 
care individul a trăit în samavolnicie sau violenţă de natură sexua- 
lă sau afectivă. 

Astăzi, deci, în faţa lucrurilor impuse sau din pricina insatis- 
factiei sexuale, poate avea reacţii exagerate dictate de teama de a 
nu experimenta din nou acele situaţii analoge care au caracterizat 
o parte din existentele sale anterioare. Din reflex, la nivel psiho- 
logic, reacţia sa este aceea de a conserva libertatea cu orice preţ, 
precum şi capacitatea de a acţiona, de a alege, obiective care nu 
vor fi niciodată atinse cu adevărat, iar acest lucru îi va cauza con- 
flicte interioare. 

Acumularea de tensiuni si frustràri, însà, poate sà facà loc 
unor acţiuni născute dintr-o puternică presiune psihică, si indivi- 
dul să efectueze alegeri care nu sunt deloc în armonie cu adevăra- 
tele sale nevoi. 

Este posibil ca, în alegerile sale afective, nativul să fie călăuzit 
mai degrabă de o nevoie de a poseda fizic şi erotic, determinată 
de acel bagaj de senzaţii provenite din trecut, sau să fie mânat de 
dorinţa de a alege, mai degrabă decât de a fi ales, pentru a-şi 
exorciza teama subconştientă de a nu cădea victimă unor relaţii 
sufocante, lipsite de înţelegere şi intimitate. Ironia alegerii este, 
însă, aceea că deseori se va găsi tocmai în acest tip de relaţii din 
care, atunci când reuşeşte să se elibereze, preţul plătit este din ce 
în ce mai mare. 

Este important pentru cine are Marte retrograd în tema natală 
să nu decidă gândindu-se la conservarea libertăţii absolute şi la 
deținerea totală a puterii de decizie, pentru că riscul este acela de 
a ignora ceva care apoi se demonstrează a fi absolut necesar în 
atingerea propriei fericiri. 

Anul în care Marte reintră în mişcare directă coincide cu un 
moment de confuzie maximă, pentru că persoana trebuie să gestio- 
neze o energie considerabilă care nu mai este împiedicată de barie- 
re psihice, blocaje emotive sau sentimente de culpabilitate. Chiar şi 
libidoul va cere o atenţie mărită, pentru că va împinge la relaţii 
sexuale foarte profunde şi extrem de pasionale. Este fundamental ca 
individul să găsească imediat o cale, ceva pe care să îşi canalizeze 
toată această energie deblocată, învățând să şi-o educe. 


Jupiter retrograd 


Această poziţie retrogradă a lui Jupiter împinge la o corectitu- 
dine morală excesivă, pentru că în vieţile trecute persoana a suferit 
grave nedreptàti şi samavolnicii. În această viaţă, va vâna totdeau- 
na acţiunile sancţionate de lege sau de comunitate, chiar dacă nu 
avea succes totdeauna. De fapt, idealurile sale sunt chiar foarte 

retrograd se găseşte pus în faţa situaţiei de a fi nevoit să accepte 
compromisuri care nu sunt totdeauna uşoare, şi acest lucru dă 
naştere unei nesigurante de sine legate tocmai de vieţile ante- 
rioare, care i-au întipărit în mental senzaţii de insatisfactie si difi- 
cultate care îl împing pe individ, inevitabil, să ceară dovezi 
încurajatoare de la partenerul de viaţă, devenind în timp obsesiv. 
Martin Schulman scrie că: 


„La un anumit nivel există o mare cantitate de experienţe de 
tip déja-vu relative la Jupiter retrograd. Momente şi locuri din 
trecut se amestecă într-un prezent continuu, astfel încât individul 
are tendinţa de a generaliza orice loc şi moment raportându-le la 


fenomene deja trăite“.” 


Această lipsă de distingere între trecut şi prezent poate com- 
promite considerabil relaţiile sale, pe cele afective în mod special, 
tocmai din cauza, aşa cum s-a mai spus, cererii obsesive de dovezi 
încurajatoare care duc la o atitudine care poate părea legată de 
obţinerea unei sigurante palpabile, solide, concrete, mai degrabă 
decât obţinerea dragostei sau pasiunii necondiționate. Acesta este 
motivul pentru care acest individ se poate trezi în solitudine, cu o 
senzaţie de nemulţumire, pentru că el se află în căutarea siguranţei 
mai mult decât a dragostei adevărate; e ca şi când ar spune: „Mă 
îndrăgostesc de tine doar dacă îmi promiţi că îmi eşti alături toată 
viaţa”. Se poate înţelege că acest tip de comportament poate duce 
la singurătate si, în consecinţă, la lipsa unei sigurante afective, pen- 
tru că individul nu va întâlni persoana care gândeşte identic. 

Firesc, este foarte important ca să înţeleagă bine de ce fel de 
siguranţă are nevoie. Ele nu trebuie să provină niciodată din exte- 
rior, siguranţa trebuie căutată în Sine, trebuie să îşi dea seama că 
într-o relaţie afectivă nu trebuie să se ceară garanţii eterne, promi- 
siuni care aproape totdeauna liniştesc iluzoriu propriile nelinisti. 


3 M. Schulman, Astrologia karmica, Edizioni Mediterranee, Roma, p. 217. 

Poziţia lui Jupiter retrograd poate indica şi faptul că într-o via- 
tà anterioară individul nu a avut parte de o siguranţă la nivel fami- 
lial, iar aceasta este căutată şi construită cu atenţie în actuala viaţă 
în care se leagă relaţii bazate pe afecţiune şi pe proiecte de viaţă, 
şi nu pe dragoste sau pasiune. 

Atunci când Jupiter reintră în mişcare directă, persoana se 
deschide încet către exterior, extinzându-şi conştiinţa, devenind 
mai disponibil şi mai încrezător în semeni. Ceea ce este mai im- 
portant este că el va resimti în interior siguranţa de sine, încetând 
să o mai caute obsesiv în toţi aceia cu care intră în contact. 

Perspectiva mai optimistă asupra vieţii va fi un început al unor 
relaţii mature pe plan sentimental sau speciale pe plan spiritual. 


Saturn retrograd 


Saturn este planeta încercărilor de viaţă, iar poziţia sa retro- 
gradă este favorabilă dezvoltării psihologice şi spirituale, chiar 
dacă nu oferă un drum lesne de străbătut. 

De fapt, oferă o capacitate rară de a suporta încercările din 
care individul iese mereu mai puternic, mai bogat spiritual, mai 
plin de energie pozitivă. Fste foarte probabil ca această poziţie a 
lui Saturn să dea o serie de încercări de depăşit şi în viaţa afectivă. 
Pe lângă asumarea responsabilitàtilor, chiar a celor relative la 
viaţa partenerului, Saturn va permite să se compenseze datoriile 
karmice rămase suspendate din vieţile trecute. 

Această persoană va deveni în timp mereu mai profundă şi 
mai responsabilă în ceea ce priveşte propriile alegeri şi în viaţa 
afectivă se poate găsi în faţa unor opţiuni care nu îl impulsionează 
sau sunt puţin recompensatoare. Acest lucru, însă, nu înseamnă 
că viaţa sa va fi uşoară, ci dimpotrivă, toate reuşitele sale necesită 
un preţ mare de plătit, iar viaţa afectivă va avea o serie de încer- 
cări şi de suferinţe cu scopul de a atinge un adevărat echilibru. 
Probabil că realizarea de sine vine la o vârstă înaintată, atunci 
când va fi câştigat o siguranţă de sine profundă şi o anumită im- 
perturbabilitate emoţională. Se poate întâmpla să aleagă chiar o 

viaţă solitară, lipsită de relaţii, după ce a trăit unele nepromitàtoa- 
re, dar acest lucru nu are iz de renunțare, ci mai degrabă de victo- 
rie, de o modalitate diferită de a iubi şi de a se lăsa iubit, mergând 
pe ideea proverbului „singurătatea este un lux atunci când este 
propria noastră alegere“. 

Individul care are Saturn retrograd în tema natală are un simţ 
deosebit al datoriei, de multe ori excesiv de pronunţat, şi nu lasă 
nimic nerezolvat. În această viaţă, vrea să îşi regleze toate conturi- 
le cu trecutul şi, până nu va fi sigur că a făcut acest lucru, cu greu 
va lăsa acest proiect, chiar dacă este dur şi extenuant. 

De fapt, persoana va încerca mereu să îşi calculeze datoriile 
karmice şi să nu lase nimic pe urmă-i sau va lăsa minimul posibil 
neterminat, pentru că urăşte să trăiască cu povara faptului că are 
ceva de plătit, dar mai ales să trăiască în nelinişte, preferând con- 
fruntarea cu situaţiile, suportând toate consecinţele. 

În acest individ nu există nici un proces de eludare şi totul sau 
aproape totul trebuie analizat şi, dacă este posibil, rezolvat. 

Viaţa sa afectivă va parcurge un drum cunoscut, mereu bazată 
pe o loialitate de fond, de multe ori chiar crudă, foarte dură. Este 
posibil ca în această viaţă să întâlnească un partener dintr-o viaţă 
trecută cu care nu a putut consuma senin relaţia sau care a fost 
cauza directă a problemelor sale. 

În viaţa actuală, va prelua probabil şi datoriile acestuia şi va 
încerca să plătească datoria karmică dobândită în existentele pre- 
cedente. 

Saturn, atunci când revine în mişcare directă, facilitează con- 
siderabil concretizarea eforturilor la nivel psihologic sau evolutiv, 
obţinând succes şi recunoaştere. 

Dar este posibil să îl şi conducă spre asumarea unor noi re- 
sponsabilitàti şi urmarea unor căi dificile în scopul realizării de 
sine. Nimic nu îi va veni de la sine, dar orice va realiza va avea 
aroma eternității. 

Uranus retrograd 


lată o poziţie ieşită din comun, pentru că face din nativ un 
individ idealist, total rupt de realitate, pe care de cele mai multe 
ori o combate sau pur şi simplu o ignoră într-o manieră demnă de 
un Don Quijote. 

Aceeaşi situaţie are loc şi la nivel afectiv, pentru că el trăieşte 
relaţiile într-un mod nepractic, bazându-se pe scheme nonconfor- 
miste, care îl pun pe partenerul său într-o continuă stare de agita- 
tie sau confuzie. Probabil că într-o existenţă trecută nu s-a bucurat 
de libertatea de a- şi putea alege tovaràsul de viaţă, ci i-a fost im- 
pusă o căsătorie, pe care a trăit-o ca pe o totală alienare a capaci- 
tăţii sale de a iubi sau a entuziasmului pentru viaţă. 

Această lipsă de hotărâre sau imposibilitatea de a refuza o ast- 
fel de situaţie a exacerbat o furie neexprimată care s-a soldat cu 
devalorizarea tuturor relaţiilor dezvoltându-se în el oportunismul. 

Trădarea de sine a fost trăită în mod distructiv, iar astăzi, în fa- 
ta alegerii între o viaţă liberă şi creativă şi un alt legământ conec- 
tat la certitudini asiguratoare, poate fi indecis din pricina 
modalităţii oportuniste care este doar o cale de scăpare şi nicide- 
cum o trăsătură de caracter. 

Această confuzie dezorientează relaţia cu ceilalţi şi de multe 
ori el poate exprima anumite dorinţe, dar în realitate caută contra- 
riul. 

Atunci când Uranus din tema natală reia mişcarea directă, 
probabil că acel an va coincide cu o mare probă de viaţă care 
trebuie depăşită în scopul integrării sale personale astfel încât să 
se rezolve o parte a propriei karme acumulate în actuala, precum 
şi în precedentele existente. În general, este vorba despre un eve- 
niment capabil să pună în discuţie alegerile făcute, certitudinile şi 
de multe ori îl determină pe individ să îşi schimbe viaţa în mod 
radical, adoptând un nou sistem de valori; toate acestea se pot 
petrece fie odată cu întâlnirea unei persoane de care se îndrăgos- 
teste la prima vedere şi cu care stabileşte sentimente si familiaritàti 

atemporale, fie odată cu consumarea unei relaţii care îi permite să 
se privească altfel pe el însuşi. 


Neptun retrograd 


Cine are această poziţie a lui Neptun în tema natală este foar- 
te intuitiv, simte lucruri pe care ceilalţi le percep după mai mult 
timp şi, fireşte, această calitate îl izolează, pentru că este un neîn- 
teles şi neacceptat de prezent. Poate aceasta este lecţia karmică 
datorată faptului că într-o existenţă trecută s-a folosit în mod nega- 
tiv de zestrea sa intelectuală, creând false iluzii şi aşteptări zadar- 
nice celor care intrau în sfera lui de acţiune. 

Mai mult, a avut un comportament lipsit de etică, ridiculizând 
sau tratând cu aroganță pe cei care aveau preocupări metafizice, 
ori s-a ocupat chiar el de aceste lucruri, dar exclusiv în scopuri 
practice, mai degrabă economic decât spiritual. 

Donald Yott ajunge şi el la aceeaşi concluzie şi scrie: 


„Neptun retrograd într-o temă natală demonstrează că, în 
existente precedente, individul nu a cultivat latura spirituală, a 
neglijat-o, a folosit-o în mod negativ sau a avut în faţa acesteia o 
atitudine pasivă. Neptun retrograd ar putea implica folosirea ne- 
gativă a facultăţilor de medium sau a practicat pur şi simplu acti- 
vitàti care implicau magia neagră“. 


De aceea, în această viaţă individul poate să dezvolte o serie 
de fobii sau angoase legate de teama de a nu cădea pradă farme- 
celor sau ritualurilor magice, pentru că mentalul său mai este 
conectat, la nivel de memorie karmică, de acest mod de directio- 
nare magică a gândului. Acest lucru devine şi mai evident în rela- 
tiile afective care sunt gestionate în mod confuz; de fapt, atunci 
când apar momente de criză, el tinde să le atribuie unor cauze 

externe, precum interpunerea unei terţe persoane sau acţiunea 
cuiva care îi vrea răul. 

În el nu există onestitatea de a-şi asuma propria responsabili- 
tate, mai ales că, în general, deja simte de la prima întâlnire, cu 
cel de-al şaselea simţ pe care îl posedă, în ce direcţie se va îndrep- 
ta relaţia sa. 

Faptul că trebuie să îşi recunoască propria superficialitate sau 
neîncrederea în propria intuiţie este ceea ce îl deranjează cel mai 
mult şi preferă să se adăpostească într-o atitudine de victimă. 

Atunci când Neptun reia mişcarea directă, atitudinea în faţa 
vieţii se schimbă, iar relaţiile sentimentale pot să se structureze pe 
baze mai solide. Tranzitul guvernatorului casei în care se află 
Neptun poate ajuta într-o anumită măsură, iar acest lucru se va 
petrece cu trecerea în revistă a propriei existente, confruntare care 
uneori este dureroasă. 


Pluto retrograd 


Persoana cu Pluto retrograd în tema astrală are aproape tot- 
deauna o karma legată de folosirea negativă a puterii şi sexualităţii. 

Probabil că în existentele trecute, a dominat pe ceilalţi folo- 
sind puterea de seducţie ocultă, erotismul, fără să iubească nicio- 
dată sau să încerce vreun sentiment tandru pentru cineva care îi 
stătea alături. E ca şi cum ar fi încercat totdeauna să obţină un 
maxim avantaj din orice relaţie, fără a se preocupa niciodată de 
ceea ce crea în cel care avea încredere în aparenta sa disponibili- 
tate. Astăzi, probabil că trăieşte cu teama de a nu fi manipulat, 
sedus, iar acest lucru îl face nesigur şi neîncrezător în relaţiile 
interpersonale. Parcă i-ar fi teamă că alţii ar abuza de sensibilita- 
tea sa, de sentimentele sale şi atunci le îngheaţă sau pune până la 
dezvelirea lor atât de multe obstacole, că îl descurajează şi pe cel 
mai brav erou. Reversul medaliei în ceea ce priveşte poziţia retro- 
gradă a lui Pluto este acela de recuperare la nivel karmic a celor 
mai multe erori, dezvoltând o spiritualitate profundă care, aşa 
cum afirma Schulman, poate duce chiar la depăşirea unei karme 

legate de rasă. În general, viaţa pe care o duc aceste persoane este 
rareori disipată, tocmai pentru că le este teamă să nu se dispună 
de ei înşişi sau să fie slabi astfel încât să fie lipsiţi de independen- 
tà. Nu iubesc deloc compromisurile şi atunci când acceptă acest 
lucru este doar pentru că au fost constrânşi şi pentru a conserva 
mai degrabă ceea deja posedă, decât pentru a dobândi ceva nou. 
Ba uneori preferă să renunţe la ceva decât să îşi piardă libertatea. 
Acest lucru se manifestă şi la nivel afectiv, iar relaţiile sunt expe- 
rimentate numai dacă există garanţia că li se respectă intimitatea. 
În relaţiile lor, chiar dacă lent, îşi conduc partenerul spre dezvol- 
tarea gradului de conştiinţă şi spiritualitate. 

Atunci când Pluto reintră în mişcare directă, individul redevi- 
ne conştient de propriile forţe şi de propria putere. În anumite 
cazuri, reuşeşte să gestioneze mai bine relaţia cu societatea, iar 
relaţiile interpersonale prind contur devenind mai flexibile. Mai 
poate manifesta o nevoie de concretizare a unor idei şi poate 
astfel să realizeze țeluri cu adevărat impresionante. 

Ceea ce doreşte să facă va duce cu siguranţă la bun sfârşit, 
chiar dacă este vorba de eforturi susţinute, care îi vor contura în 
parte felul de a fi. 


Chiron retrograd 


Mişcarea excentrică al lui Chiron dă perioade de retrogradare 
diferite în funcţie de semnul în care se află. Vor fi perioade majore 
atunci când se află în Vărsător şi Peşti şi minore în semnele opuse 
acestora. 

În linii mari, persoana care are Chiron retrograd în tema astra- 
là are tendinţa de a nu culege imediat roadele şi oportunităţile pe 
care i le oferă viaţa. Parcă ar fi împiedicată a folosi condiţiile favo- 
rabile pentru realizarea proiectului de viaţă. Are o fire introspecti- 
vă şi iubeşte să mediteze sau să studieze singur ori în grupuri 
restrânse de persoane, chiar dacă întâmpină dificultăţi în a comu- 
nica ceea ce elaborează. În anumite cazuri, are un potenţial crea- 
tiv imens, are idei geniale, de multe ori adevărate „experienţe de 

vârf“, Dar, în momentul în care trebuie să se confrunte cu ceilalţi, 
are dificultăţi în a-şi face auzită vocea. 

Dintr-un punct de vedere karmic, Chiron retrograd permite, 
dacă este stimulat de un tranzit al lui Saturn sau Uranus, de a 
clarifica propria karma, favorizând apariţia amintirilor din alte 
existente sau a unor elemente care le aparţin, care pot aduce solu- 
tia sau pur şi simplu înţelegerea problematicii moştenite din mai 
multe existente care împiedică evoluţia şi care constrâng la trăirea 
aceleiaşi partituri existenţiale îndepărtându-l pe individ de la ade- 
varata sa natură. 

Poziţia retrogradă a lui Chiron favorizează dezvoltarea unei 
anume sensibilitàti care permite persoanei care are elemente pu- 
ternice de apă în tema natală să se pună în contact cu Cronica 
Akasha. Cronica Akasha este acea mare bibliotecă cosmică în care 
sunt înmagazinate, fără limite temporale, toate evenimentele rela- 
tive la trecut, prezent şi viitor. Fireşte, acesta este un spaţiu virtual, 
precum lumea Hiperuranius plăsmuită de Platon, ipotetizat de 
teozofi, cu o realitate psihică bine definită. Chiron retrograd, în 
acest caz, furnizează o cale sigură atingerii unui astfel de spaţiu 
psihic în mod obiectiv, atent, mai ales că materialul care izvorăşte 
din acest spaţiu psihic nu este aproape niciodată verificabil. O altă 
moştenire dată de acest astru în poziţie retrogradă este relativă la 
învăţăminte şi cunoştinţe, chiar initiatice, care în existentele ante- 
rioare nu au fost aprofundate şi nici duse la capăt. În această viaţă 
individul are obligaţia să aprofundeze aceste cunoştinţe şi uneori 
se poate întâmpla să se apropie de ele după încercări dure sau în 
momente cu adevărat delicate din punct de vedere psihologic. Cu 
eforturi constante şi niciodată finalizate pentru un interes mes- 
chin, poate atinge un echilibru interior deosebit şi seninătatea 
existenţială. 

Dacă Chiron reia mişcarea directă în cursul vieţii individului, 
probabil că datorită cunoştinţelor pe care le-a acumulat, nativul va 
deveni un expert capabil să ilumineze, la rândul său, gândurile 
altora. 

Dar, în general, reîntoarcerea la mişcarea directă favorizează 
şi recuperarea unei atitudini pozitive în fata vieţii şi induce dorin- 
ta de a-i ajuta pe semeni cu un real dezinteres şi altruism. 

Într-o temă natală, în care Chiron este dominant, creşterea 
spirituală este obligatorie şi nu se poate evita acest lucru chiar 
dacă în anumite momente există toate motivele si tentaţiile de a o 
face. 


Tabelul 1 
Perioadele anuale în care planetele sunt retrograde: 


Mercur Circa 23 zile 

Venus Circa 42 zile 

Marte Circa 73 zile 
Jupiter Circa 121 zile 
Saturn Circa 138 zile 
Uranus Circa 152 zile 
Neptun Circa 159 zile 
Pluto Circa 162 zile 
Chiron De la 70 la 158 zile 


(Notă: Chiron este retrograd pentru circa 70 de zile în semne- 
le Leu şi Fecioară şi 158 zile în Vărsător şi Peşti.) 


6. INTERPRETAREA KARMICA A TEMEI NATALE 


Interpretarea unei teme natale cere din partea astrologului nu 
doar o cunoaştere profundă şi deloc dogmatică a materiei, ci, mai 
ales o perspectivă asupra ansamblului global şi holistic, împletită 
cu o mare doză de empatie. 

Este vorba de o capacitate care este dobândită doar cu trece- 
rea timpului, cu o meditaţie constantă şi repetată asupra unor 
teme natale diverse. 

În mod firesc, sunt multe elemente care permit interpretarea 
unei teme natale, precum şi multe căi sau abordări. 

Analiza karmică a horoscopului natal nu este foarte diferită de 
cea tradiţională cu excepţia perspectivei temporale. De fapt, când 
se citeşte o temă natală la nivel psihologic există tendinţa de a 
privi dintr-o perspectivă de „acum şi aici“, iar atunci când este 
pusă în paralel cu trecutul, scoate la iveală, în general, relaţiile din 
trecut avute cu părinţii. Cu alte cuvinte, personalitatea noastră 
este fructul a ceea ce am fost înainte de naştere şi până astăzi. 

Abordarea karmică a lecturii hărţii astrale, însă, implică o aba- 
tere de la frontierele spatio-temporale şi o viziune pe termen lung 
asupra propriei existente. 

Noi suntem rezultatul nenumăratelor experienţe din vieţile 
trecute, iar acest produs se lansează pe planuri diferite şi posibil 
mai bune ale existenţei noastre. Datoria astrologului nu este, în 
concluzie, aceea de a ilustra drumul deja parcurs al sufletului, ci 
de a arăta calea care, prin reincarnarea din această viaţă, indică 
un scop uneori abătut de la linia dreaptă din pricina unor aspecte 
tangentiale ale existenţei. 

Astrologia hindusă identifică o perioadă precisă a vieţii uteri- 
ne în care sufletul intră în fetus şi decide care vor fi experienţele 
sale de viaţă; această perioadă coincide cu cea de-a 131-a zi de 
graviditate (plus 21 ore, 11 minute şi 31 secunde). 

De ceva timp, anumiţi astrologi occidentali au creat două 
parti, adică două puncte de energie inerente: Partea Karma şi 
Partea Dharma. 

Ele sunt elemente interesante pentru interpretarea temei nata- 
le din perspectiva reincarnării, chiar dacă sunt puţin cunoscute şi 
în concluzie trebuie consultate cu precauţie. 

Partea Karma se calculează însumând longitudinea absolută a 
Ascendentului cu la cea a lui Saturn. Din sumă se scade apoi cea 
a lui Pluto. Semnificaţia cea mai autentică a punctului acestei 
calculatii este dată de poziţia în semne şi case, pentru că semnul 
în care cade ne arată care sunt persoanele cu care avem un con- 
flict în ciuda unei iubiri (care se poate uneori dovedi chiar fatală), 
Casa indică încercarea prin care indivizii pot trece pentru a-şi plăti 
datoriile karmice dobândite în vieţile anterioare. 

Partea Dharma, în schimb, se calculează însumând longitudi- 
nea absolută a Ascendentului şi cea a lui Jupiter şi din sumă se 
scade cea a lui Neptun. Semnificaţia ei este mai puţin clară decât 
cea a Karmei, deoarece conceptul Dharma are mai multe interpre- 
tări. Humphreys afirmă simplist că dharma este tipul corect de 
conduită a unui om relativ la stadiul său evolutiv. Aşadar, Partea 
Dharma ar putea indica drumul evoluţiei propriului Sine, cel pre- 
ferat acestei existente. Fireşte, semnul indică energia de care se 
dispune pentru această „călătorie“, în timp ce casa este tipul de 
experienţă indispensabilă creşterii evolutive. 

Procesele indicate de aceste două părţi sunt favorizate şi acti- 
vate de tranzitele planetelor lente, mai ales conjunctiile şi opoziti- 
ile pe care le fac acestea. 

Partea Karma este sensibilă în mod special la tranzitele lui Sa- 
turn şi Pluto, în timp ce Partea Dharma este mai receptivă la cele 
ale lui Uranus şi Neptun. Aceste două părţi comportă modificări 

conştiente atunci când sunt în raza de acţiune a tranzitelor lui 
Chiron. 

În cazul tranzitelor Nodului Nord şi Lilith se poate întâmpla 
confruntarea cu probe practice foarte dificile. Conjunctia Nodului 
Sud în tranzit cu aceste două părţi poate scoate la iveală amintiri 
din vieţi trecute care nu au fost bine înţelese sau confruntate şi ar 
putea provoca situaţii problematice. 

Aceste note ipotetice trebuie cântărite cu atenţie şi ele nu tre- 
buie aplicate cu uşurinţă pentru a evita probleme şi investigaţii 
interpretative sau căderea într-o periculoasă „fantastrologie“. 

Toate acestea, în orice caz, nu sunt altceva decât un pream- 
bul pur teoretic fa interpretarea karmică a unui horoscop. Seria de 
teme interpretate în cele ce urmează va putea da o perspectivă 
mai clară asupra acestor fenomene. 


Tema natală a lui Edgar Cayce 


Horoscopul celui mai cunoscut medium al secolului nostru 
este unic prin totala absenţă a aspectelor disonante. 

În structura temei natale există un anume echilibru cu o pre- 
dominaţă de trigoane si sextile. Nodurile cad pe axa Peşti şi Fe- 
cioară oferind o capacitate particulară intuitivă, mai ales că Nodul 
Nord care se găseşte în Peşti este în casa a Vll-a şi furnizează o 
capacitate terapeutică autentică, o capacitate de a simţi la nivel 
empatic (Nodul conjunct cu Venus şi Mercur) lumea cu care indi- 
vidul relationeazà. 

În rest, scopul pe care Cayce şi-l alesese, probabil, pentru 
această viaţă a coincis cu dorinţa de a oferi ajutor celorlalți, 
folosindu-se de capacităţi deja dobândite în alte existente inerente 
puterii de vindecare neconvenţionale (Nodul Sud în Fecioară, 
Uranus conjunctie cu Ascendentul). 

Dominanta elementelor Pământ-Apă l-a ajutat, cu siguranţă, 
să intre mereu în mod „raţional“ în domeniul fenomenelor pe care 
el însuşi le producea, conservând o sănătoasă doză de scepticism 
şi de modestie, pentru a nu-şi pierde contactul cu realitatea. 

Aceastà atitudine este insuflatà si de Saturn, conjunct cu valo- 
rile puternice ale Pestilor din harta sa astrală. 

Dintr-un punct de vedere karmic, este posibil ca în vietile an- 
terioare să se fi folosit în mod negativ de propria energie si de 
cunostintele pe care le poseda (Uranus retrograd si dominant), iar 
în viata aceasta a dezvoltat o considerabilà sensibilitate (Luna este 
şi ea dominantă în raport cu zodia Peşti), indispensabilă pentru 
recuperarea spiritualităţii sale. Totala absenţă a elementului Aer 
din tema sa natală poate indica faptul că în această existenţă tre- 
buia cu preponderență să simtă, şi doar secundar să înţeleagă. 


Tema natală a lui Edgar Cayce, născut la 18 martie 1877 

Tema natală a Alexandrei David-Neel, născută la 21 octombrie 1868 


Tema natală a Alexandrei David-Neel 


Harta astrală a marii exploratoare franceze este cu adevărat 
unică, din pricina faptului că arată clar parcursul inițiatic urmat de 
această femeie în vremuri nepotrivite călătoriilor de acest tip şi în 
locuri nu tocmai prietenoase, mai ales pentru o femeie de societa- 
te din Europa. 

David-Neel a moştenit o karmă legată de ataşamentul posesiv 
dat de Lună în opoziţie cu Uranus pe axa semnelor fixe Vărsător - 
Leu, cât şi de cuadratura dintre Marte aflat în Leu cu Pluto şi 
Uranus. Această puternică legătură cu trecutul a fost ulterior 

accentuată si de configuraţia karmică ce se leagă de semnele Taur 
şi Scorpion (Soare şi Mercur în Scorpion, Pluto în Taur). Iniţial, 
nevoia de siguranţă a împins-o pe această femeie spre căutarea 
unor legături şi interese care îi împiedicau creşterea spirituală şi, 
din anumite motive, o făceau să reparcurgă căi deja cunoscute şi 
deci să reabordeze comportamente vechi, cât şi pentru a comite 
din nou aceleaşi erori deja trăite în vieţile trecute. Salvarea sa din 
acest tip de karma a fost interesul autentic pentru budism, care a 
făcut-o să devină prima femeie europeană căreia i s-a acordat titlul 
de Lama. 

Fireşte că acest lucru a avut un aport deosebit şi în tempera- 
rea aspectului karmic legat de agresivitate, dat de cuadratura din- 
tre Marte şi Pluto. 

Nodul Nord în Leu şi în casa a XI-a i-a permis evoluţia spiritu- 
ală chiar dacă a fost atinsă cu mii de dificultăţi pe planul logi- 
co-intelectua! din pricina multor schimbări dezamăgitoare (Nodul 
Nord aflat în aspect de cuadratură cu Mercur). Regentii karmici ai 
temei, mai ales cel Sud — Uranus —, i-au permis să se bazeze pe o 
energie de fond benefică, suficientă pentru a depăşi karma care 
altfel ar fi împiedicat-o timp de mai multe vieţi pierdute în conti- 
nue şi obsesive căutări de siguranţă materială sau emoţională. 
Doctrina budistă a impermanentei lucrurilor i-a oferit ocazia de a 
distruge o mare parte din blocajele sale karmice. 


Tema natală a lui H. P. Blavatsky 


Horoscopul fondatoarei Societăţii Teozofice prezintă multe 
puncte interesante, evidențiind, însă, imediat o karmă a agresivită- 
tii (Venus şi Luna în Balantà, în opoziţie cu Pluto în Berbec) şi o 
configuraţie karmică legată de axa Berbec - Balantà (axă deja inte- 
resantă din pricina mentionatei opoziții). Blavatsky nu a fost, desi- 
gur, o femeie simplă, iar conflictele sale cu societatea în care trăia 
sunt binecunoscute, la fel ca şi angajamentul său faţă de o filosofie 

bazată pe un ideal de fraternitate universală care trecea dincolo 
de credinţa religioasă, rasă, sex. Astfel, ea a reuşit să sublimeze şi 
să transforme o moştenire karmică incomodă care ar fi putut-o 
conduce la situaţii stagnante legate de afect sau de viaţa de cuplu, 
în general (Soare în Leu opus lui Jupiter şi Uranus în Vărsător, 
poziţii legate de o karmă a ataşamentului posesiv şi o configuraţie 
karmică pe axa Leu - Vărsător). 


Tema natală a H. P. Blavatsky, născută la 12 august 1831 


Eforturile sale si căutarea unei spiritualitàti noi, la care ar fi do- 
rit să se afilieze, nu să o creeze (Neptun retrograd în casa a Vil-a) 
i-au permis să depăşească marele impas karmic al temei sale de 

naştere şi să găsească o puternică realizare şi o siguranţă în gânduri- 
le sale ciudate si în scrierile sale (Nodul Nord în Leu, în casa a Il-a). 
Eforturile sale nu au fost usurate, întrucât cei doi regenti karmici ai 
temei, Soarele şi Uranus, se aflau în opoziţie, dar poate că tocmai 
datorită acestui conflict ea a putut transforma frustrările relationale 
date de axa Berbec - Balantà interceptată. Cu alte cuvinte, Blavatsky 
a reuşit să transmute energia propulsoare a temei sale agresive 
(moştenire karmică) în ceva creativ (lecţia acestei vieţi). 


Tema natală a Dianei Spencer 


Lady Diana avea în tema sa o configuraţie planetară între Rac 
şi Capricorn; de fapt, conjunctia Soare - Mercur în Rac este opusă 
lui Saturn în Capricorn. Aceste poziţii pot indica faptul că în vieți- 
le trecute prinţesa şi-a neglijat datoriile de familie, probabil pentru 
a-şi realiza anumite proiecte personale sau din tendinţa de izola- 
re (Saturn în casa I). Consecințele acestor vieţi au creat situaţii 
încurcate, întâi în familia sa de origine, iar apoi în cea de la 
Buckhingam Palace. 

Existenţa sa destul de tulburată a fost în parte legată de 
Uranus, în strânsă conjunctie cu Nodul Nord, în casa a VIil-a şi 
regentul karmic Sud, care în mod constant o ademenea către 
comportamentele din vieţile trecute. Această planetă este opusă 
Lunii şi în cuadratură cu Venus şi, deci, o predispunea la încercări 
legate de viaţa afectivă, situaţie accentuată şi de axa Leu - Vărsător 
interceptată. 

Dar Nodul Nord în Leu în conjunctie cu Luna poate să fi aju- 
tat-o să depăşească această karmă legată de afectivitate, chiar da- 
torità spiritului său umanitar, prin faptul că s-a ocupat de cei slabi, 
lucru pe care l-a făcut fără motive ascunse, ci doar din dorinţa 
inconstientà de a se identifica emotional. Din nefericire, destinul 
nu i-a permis să ducă la bun sfârşit această lecţie de viaţă evoluti- 
vă şi într-o noapte de august a smuls-o tragic din această existenţă. 

Tema natală a Dianei Spencer, născută la 1 iulie 1961 

Tema natală a lui Oscar Wilde 


Tema natală a lui Oscar Wilde este un exemplu tipic de karmă 
a ataşamentului posesiv. Opoziția dintre Mercur şi Uranus pe axa 
Scorpion - Taur şi Luna în Leu în cuadratură cu Mercur şi Uranus, 
care închide acest aspect, tinde să inducă o personalitate specială 
ancorată în idei personale (opoziţia este pe axa III - IX) şi o tendinţă 
în a se lăsa rănit de ceea ce gândesc sau impun oamenii. În afara 
obtuzitàtii, la Oscar Wilde mai putem pomeni despre tenacitatea cu 
care credea în ideile proprii, de felul său de a rămâne mereu legat 
de identitatea sa proprie cu aroganta de a fi sigur că nu greseste. 


Tema natală a lui Oscar Wilde, născut la 16 octombrie 1854 

Această tendinţă de a fi sigur pe ideile sale provine dintr-un 
trecut moştenit (Nodul Sud în casa a IX-a, Scorpion) în care a 
exercitat o putere considerabilă graţie pregătirii sale; în această 
viaţă, a trebuit să se confrunte cu atacul asupra structurii sale do- 
minante plătind un preţ foarte mare — pierderea libertăţii (Luna în 
casa a XII-a în cuadratură cu Mercur şi Uranus). 

Pentru a atinge propria afirmare de sine, lui a trebuit să i se 
zgaltàie şi armura legată de posesivitate, dată de Soare în casa a 
l-a, pierzând siguranţa economică şi socială. Doar astfel el a putut 
recupera adevăratul sens al actualei sale încarnări prin intermediul 
afirmării sale artistice date de Venus ca regent Karmic Nord, în 
sextil cu Marte si de Neptun aflat în trigon cu Mercur. 


Tema natală a lui Roberto Assagioli 


Roberto Assagioli a fost un om care a ştiut să depăşească 
splendid trecutul karmic legat de ignoranță. De fapt, în astrograma 
sa, semnele mobile sunt toate ocupate de planete aflate în cuadra- 
tură sau opoziţie între ele. Soarele se află în Peşti în cuadraturà cu 
Pluto şi Jupiter, ca şi Luna, aflată în semnul opus (Fecioara). 
Assagioli a fost adoptat de la o vârstă fragedă şi itinerarul său psi- 
hologico-cultural este foarte dificil. Deschiderea sa către ezote- 
rism si filosofiile orientale l-a costat considerabil din punct de 
vedere profesional, pentru că cercetării ştiinţifice inerente psiha- 
nalizei i-au fost aduse de multe ori acuze nefondate. Lecţia sa de a 
trece de vălul Maya (al iluziei, n.tr.), de a nu se opri doar la nişte 
cercetări care se bazau pe un singur unghi de vedere al cunoştin- 
telor, i-a permis să îşi depăşească propria karmă sau mai bine spus 
moştenirea din existentele trecute datorată comportamentelor 
necinstite din punct de vedere intelectual (pe lângă aspectele din 
harta sa astrală deja lămurite, mai este şi cel al lui Mercur în 
quincunx cu Uranus, care poate indica o manipulare negativă a 
informaţiilor despre semeni). Preţul pe care l-a avut de plătit a fost 
cu adevărat mare, pentru că atât Mercur, cât şi Uranus (regentul 

karmic Sud) erau retrograde, dar forta propulsoare a Nodului 
Nord în Leu casa a Il-a i-a permis sà contrasteze obiceiurile din 
trecut si să se înalțe către acel ţel de evoluare transpersonală de 
care a vorbit în operele sale. 


Tema natală a lui Roberto Assagioli, nășcut la 27 februarie 1888 


pui 


Luc bem 

Tema natală a lui Dalai Lama, născut la 5 iunie 1935 


Tema natală a lui Dalai Lama 


În astrograma lui Dalai Lama găsim o moştenire karmică lega- 
tă de ignoranță (Soarele în cuadratură cu Saturn şi Neptun) si 
agresivitate (Mercur în cuadratură cu Marte). 

Karma ignoranței impusă de Soarele aflat în Gemeni în casa a 
VIll-a poate fi consecinţa directă a alegerii deliberate de a duce pe 
umeri ignoranta lumii; de fapt, printr-o serie de probe dure şi frus- 
trante (Soarele în cuadratură cu Saturn şi Neptun), precum fuga 
din Tibet şi necesitatea de a învăţa cum să iasă din izolarea politi- 
co-culturală în care se baricadase tenace în vieţile trecute, a reuşit 

să ofere din cultura poporului său ceva care nu reprezintă doar 
cunoştinţe generale şi vagi şi să câştige simpatia opiniei publice 
mondiale. 

Cuadratura dintre Mercur în Rac şi Marte în Balanţă, care in- 
dică o karmă a agresivitàtii, a fost depăşită prin îndemnul la politi- 
că nonviolentă în confruntarea cu China şi o toleranţă faţă de cine 
adopta atitudini agresive şi coercitive cu privire la semeni, fără, 
însă, a le găsi acestora justificări. Mai mult, toleranța şi nonviolen- 
ta sa, după modelul Ghandi, au avut ca efect primirea Premiul 
Nobel pentru Pace şi va mai avea efecte şi în viitor. 

Aceasta este demonstraţia modalităţii prin care tendinţa la 
agresivitate poate fi transformată pentru ca viaţa să poată fi trăită 
cu seninătate. 


7. CICLUL PLANETAR AL LUI SATURN SAU PERSPECTIVA 
PSIHOLOGICO-TRANSPERSONALĂ ASUPRA DEZVOLTĂRII 


O poveste zen pomeneşte de întâlnirea dintre un bătrân călu- 
găr şi un samurai. Samuraiul îi ceru călugărului să îi vorbească 
despre Rai şi despre infern, dar călugărul, după ce se gândi câteva 
momente, arboră pe chip o expresie de dispreţ şi spuse pe ton 
foarte aspru: „Pleacă din drumul meu, soldat murdar şi urât miro- 
sitor!“ 

Acest lucru îl făcu pe samurai să se enerveze şi deveni agre- 
siv, din ochi îi ieşeau flăcări, iar mâna îi zvâcni instinctiv către 
spadă, repezindu-se către călugăr. Acesta din urmă îl privi cu 
calm, apoi îi spuse: „Acesta este Infernul“. Samuraiul uimit, lăsă în 
jos sabia simtindu-si inima încărcată de emoţii puternice, dar mai 
înţelese cât riscase călugărul pentru a-i demonstra „acum şi aici“ 
ceea ce el îi ceruse cu atâta trufie şi superficialitate. 

Samuraiul se simţi străbătut de un vădit şi puternic sentiment 
de recunoştinţă pentru acest călugăr, care îi spuse din nou: „lar 
acesta este Paradisul“. 

Această povestioară zen ne ajută să descriem în toată semnifi- 
catia sa ciclul planetar al lui Saturn.” Acesta, concomitent cu 
ciclul lui Uranus, este cel mai important şi individualizează pu- 
ternic personalitatea, deoarece permite trăirea propriilor acţiuni şi 
alegeri de viaţă, nu totdeauna senin, dar în deplină constientà. 


7 Un ciclu planetar nu este altceva decât reîntoarcerea sau formarea unui aspect semnifica- 
tiv pe care o planetă aflată în tranzit o face cu poziţia natală. Acest lucru se petrece la 
vârste bine definite şi poate corespunde acelor binecunoscuti ani critici de la care cei mai 
mulţi oameni câştigă experienţă de viaţă. 

Acest lucru, însă, nu înseamnă că suntem totdeauna pregătiţi 
să plătim preţul, şi atunci apar sentimente de frustrare, înstrăinare, 
neputinţă şi furie, care însoțesc aceste perioade de viaţă în care 
Saturn este în tranzit peste poziţia sa natală. Aceste lucruri apar, 
cu preponderență, dacă aspectele formate sunt disonante. Aspec- 
tele pe care le face Saturn sunt multipli de 7, pentru că se repetă 
la fiecare şapte ani: primul aspect trăit, cuadratura crescătoare, 
este la vârsta de şapte ani, al doilea, la paisprezece ani (Saturn în 
opoziţie cu poziţia natală), al treilea la douăzeci şi unu de ani 
(Saturn în cuadratură descrescătoare), al patrulea la douăzeci şi 
opt de ani (conjunctie lui Saturn cu poziţia natală) ş.a.m.d. 

Probele pe care ciclul lui Saturn ni le propune sunt mereu le- 
gate de individualizarea Sinelui şi, în anumite cazuri, ajută la re- 
luarea telului dat de dharma, către evoluţia spre momentul de 
care Sinele îşi dă seama că se îndepărtează prea mult şi când 
de fapt nici nu se mai întrezăreşte scopul iniţial. 

Reîntoarcerea forţată la propriile responsabilităţi nu este tot- 
deauna plăcută şi, în general, evenimentele externe care ne con- 
strâng să ne dăm seama că nu este posibil să le delegăm altora ne 
iau pe nepregătite. 

Carl Gustav Jung scrie: 


„Acela care se ţine departe de ceea ce este nou şi de ceea ce 
este străin, pentru a se întoarce la trecut, se găseşte în aceeaşi 
poziţie nevrotică a celui care, identificându-se cu noul, fuge de 
trecut. Unica diferenţă este că unul este străin de trecut, iar celă- 
lalt de viitor. Ambii fac, în realitate, acelaşi lucru: îşi pun în sigu- 
rantà conştiinţa în loc să o fragmenteze cu opoziţia contrariilor si 


să construiască astfel o conştiinţă mai vastă şi mai elevată”. 


În ceea ce a spus Jung se află, practic, esenţa ciclului lui Sa- 
turn şi a pericolelor ascunse pe care el ni le rezervă. In general, 


2 C. G. Jung, Stadiile vieţii, din Opere vol. VIII, Boringhieri, Torino. 

eforturile cerute de Saturn sunt dure, dar, dacă aceste cicluri se 
conştientizează, la fiecare 28 de ani se va face un pas considerabil 
înainte în privinţa evoluţiei interioare. Acest ciclu este legat de 
dobândirea psihică a solitudinii existenţiale care devine mai târziu 
sursa de inspiraţie creativă. 

De fapt, de-a lungul celor 28 de ani ai acestui ciclu, Saturn 
tranzitează toate casele, dar în ceea ce priveşte relaţia inerentă 
dintre solitudine şi creativitate, ea este activată odată cu tranzitul 
acestei planete în casele de apă. Ele pot fi privite şi interpretate 
ca un preambul dinamico-evolutiv particular la fiecare proces cu 
adevărat creativ, şi potenţialul lor este deseori activat chiar de 
tranzitele lui Saturn. Acest itinerar e constituit dintr-un prim mo- 
ment legat de naşterea conştiinţei simbolizate de casa a IV-a, co- 
respondentă semnului Rac, de conştientizarea faptului că suntem 
fiinţe solitare în lume, în ciuda relaţiilor pe care le avem si, în 
acelaşi timp, că avem un program existenţial de urmat, chiar dacă 
el nu este foarte limpede sau definit. Al doilea moment este eli- 
minarea condiţionărilor primite, condiţionări ale acestei vieţi sau 
a celor trecute şi trebuie interpretate ca false imagini individuale, 
clarificate de casa a VIII-a corespondentà semnului Scorpionului. 
Mai este, în fine, şi al treilea moment, care este de sinteză şi se 
constituie din renaşterea ca individ autentic, cu principii eti- 
co-morale universale alese autonom: aceasta este una dintre sem- 
nificatiile casei a XIl-a corespondente semnului Peştilor. Dar casa 
a XIl-a este şi cheia care permite să înţelegem dacă din călătoria 
către autorealizare se poate naşte ceva care să fie valoros nu nu- 
mai pentru nativ, ci şi pentru semenii acestuia. 

În viaţă, dacă se atinge o vârstă venerabilă de optzeci şi patru 
de ani, înseamnă că s-a avut prilejul de a trăi patru cicluri ale lui 
Saturn şi unul al lui Uranus. Dar cel mai important dintre toate 
este, cu siguranţă, primul ciclu al lui Saturn, pentru că este fun- 
damental felul în care acesta a fost trăit (conştient sau nu, cu un 
comportament activ sau pasiv) pentru a găsi mai repede sau mai 
greu calea conştiinţei de sine. 

Plecând de la ciclul al doilea se implementează dezvoltarea 
de natură transpersonală concretizată în ciclul al treilea, 
găsindu-se propria spiritualitate autentică, condiţia sine qua non a 
unei senectuti echilibrate. 

În concluzie, experienţa dată de ciclul lui Saturn este o ocazie 
care se prezintă cu o cadență de şapte ani în ceea ce priveşte 
aspectele dinamice şi coincide cu momente extrem de dificile în 
care este necesar să cunoaştem lucruri, fapte, persoane care ne 
ajută să ne maturizăm şi să ne deschidem către dezvoltarea inter- 
ioară. Deseori, totul apare pe neaşteptate, în sensul că liberul 
arbitru este cu adevărat anulat, nu doar în modul de acţiune, ci şi 
în evenimentele însele. Aspectele armonice ajută ca eforturile din 
perioada precedentă, caracterizată de aspecte disonante, să se 
integreze creativ şi să nu se zădărnicească experienţa acumulată, 
ci ea să fie folosită în mod creativ şi evolutiv. 

lată analiza unor aspecte singulare ale unei hărţi astrale. 


Saturn în conjunctie cu poziţia sa natală 


Este vorba, deci, de o perioadă de acumulare importantă, re- 
feritoare la propriul Eu. Desigur că nu calmul şi nici liniştea nu 
colorează aceste zile, ba dimpotrivă, cu trecerea timpului, indivi- 
dul are senzaţia clară că durerea în care se simte cufundat are un 
sens, nu este gratuită şi nici doar o simplă şi nemotivată răzbunare 
a destinului. 

În primul moment, individul are tendinţa să creadă că ceva 
din exterior îl constrânge să îndure atât de mult, mai pe urmă, 
însă, îi apare ca evident faptul că această decizie a fost aleasă de 
el însuşi, o alegere operată de subconstientul său propriu. 

Cu adevărat important este începutul celui de-al doilea ciclu 
al lui Saturn, pentru că, aşa cum spunea Liz Greene, anul care îl 
precede este crucial şi: 


„deseori este anul colapsului gradual, al dezintegrării, dezilu- 
ziei, precum şi al identificării a tot ce este fals, unilateral, depen- 

dent şi nerealizat în personalitate. Acest an poate să cuprindă o 
perioadă de depresie şi dureroasă autoevaluare, descurajare şi di- 
ficultate, dar nu este necesar să fie aşa, decât în cazul în care 
individul nu vrea să recunoască faptul că trebuie să renunţe la 
copilăria psihologică şi să reflecte un impuls concertat de subcon- 
ştient pentru a elibera personalitatea radiantă de greutatea trecu- 


tului, împingând-o către adevărata căutare a viitorului”2?. 


De fapt, stă în puterea individului să realizeze totul prin atitu- 
dine, prin învăţarea respectului şi prin impunerea respectului, chiar 
dacă acest lucru implică o izolare de lumea înconjurătoare cu care 
relationase până atunci. Perioada acestei conjunctii poate dura câți- 
va ani, perioadă dedicată creării acelei platose a cărei necesitate 
este conştientizată în scopul îndeplinirii sarcinii propuse. 


Saturn în sextil cu poziţia sa natală 


Acest aspect în faza crescătoare aduce o mare acalmie şi se- 
ninătate, dar bineînţeles că nu din pricina faptului că suflă vântul 
în velă, ci pur şi simplu pentru că individul este în rezonanţă cu 
ceea ce are de realizat, lucru care initial i-a indus o stare de ner- 
vozitate generală. Atunci când aspectul este descrescător, se iden- 
tifică o perioadă de afirmare, precum şi dobândirea unei armonii 
de fond, născută din cunoaştere. 


Saturn în cuadratură cu poziţia sa natală 


Perioadă destul de delicată în faza crescătoare, pentru că este 
posibil ca la dificultăţile iniţiale să se mai adauge şi altele, ca eve- 
nimente întâmplătoare, cu care persoana trebuie să îşi regleze 
conturile. Cresc stresul şi tensiunea, psihică, iar acest lucru poate 
să comporte o stare de deprimare şi de neîncredere în sine. Faza 
descrescătoare, însă, coincide cu o probă ulterioară cu totul neas- 
teptată, chiar în momentul în care persoana crede că deţine totul 


25 L, Greene, Relaţia interpersonală, Astrolabio, Roma 

sub control. Această probă de viaţă este, în fapt, un talisman valo- 
ros pentru toată viaţa, pentru că va învăţa cum să se prevadă lovi- 
turile de destin sau, în fine, cum să fie depăşite fără să nimicească. 


Saturn în trigon cu poziţia sa natală 


Aspect neutru al ciclului saturnian, fără o importanţă specială, 
pentru că, în general, nu aduce schimbări, ci doar o încetinire a 
tensiunilor la care individul a fost supus. Mai poate indica o anu- 
mită claritate asupra modului de a acţiona, cu referire la viaţa 
psihică, şi favorizează contactele cu lumea afectivă, permiţând 
reluarea vechilor prietenii şi recuperarea bunăvoinţei celor care îl 
etichetaseră într-o lumină falsă. 


Saturn în quincunx cu poziţia sa natală 


În prezenţa acestui aspect, mai ales a celui crescător, experi- 
enta lui Saturn se amplifică. Probabil că în aceste luni se contu- 
rează cu claritate relaţia pe care individul o are cu Umbra, 
favorizând astfel retragerea proiectiilor asupra lumii înconjurătoa- 
re. Este un efort dureros, chiar dificil, pentru că devine indispen- 
sabilă asumarea responsabilitàtilor şi învăţarea lectiei că realitatea 
trebuie privită în faţă cu adevărat. În faza descrescătoare, însă, se 
poate întâmpla ca Umbra să-l atragă pe individ într-un joc straniu 
în care el nu cunoaşte regulile şi nici pedepsele. Singurul lucru 
care pare că se încetoseazà este tensiunea psihică pe care a gene- 
rat-o opoziţia. Individul trebuie să fie foarte atent, pentru a nu se 
prinde din nou în plasa inconştientului şi să anihileze tot ceea ce 
înfăptuise de la primul quincunx şi până atunci. 


Saturn în opoziţie cu poziţia sa natală 


În general, toate opozitiile lui Saturn, deci nu doar cele pe ca- 
re le face cu poziţia sa natală, implică perioade de profunde crize, 
trăite nu doar pe plan psihologic, ci şi somatic. De fapt, există 
riscul ca individul să corporalizeze propriul rău, pentru că nu 

reuşeşte să descarce tensiunea şi oboseala pe care le-a acumulat. 
Este o stranie senzaţie, de depresie, oboseală, de motivaţie, şi el 
nu identifică de ce se petrece acest lucru sau nu reuşeşte, nu vrea 
să îşi dea seama, din teama că realitatea se va dovedi mai dificilă 
decât incertitudinea. Această dificultate se diminuează când, cu 
un ultim efort, Saturn pune individul în faţa propriilor probleme 
şi, în mod straniu, el reuşeşte chiar să se simtă mai bine. Nervozi- 
tatea dată de incertitudine a fost înlăturată. Cu apropierea de as- 
pectul de trigon, persoana se simte din ce în ce mai senină, 
datorită experienţei date de precedentul quincunx; angoasa dispa- 
re, aşa cum îl abandonează tot ceea ce nu mai reprezintă nimic 
semnificativ în viaţa sa. În acest moment, poate învăţa să recupe- 
reze propria energie vitală, aceea care vine de la elementul domi- 
nant din tema natală. Doar astfel poate începe o nouă viaţă, mai 
conştient de ceea ce trebuie să îndure, dar nu este neapărat că 
viaţa va părea din acest motiv mai indulgentă. 


CONGLUZII 


O parabolă budistă povesteşte despre o femeie — Kita Gotami — 
care, disperată dif cauza morţii fiului ei, şi-a îndreptat ruga către 
Buddha pentru a-i cere o licoare care să i-l readucă la viaţă. El a 
înţeles că starea de confuzie mentală a femeii nu era altceva decât 
preludiul iluminării sale şi atunci i-a cerut, pentru a-i aduce la 
viaţă fiul, un bob de muştar dintr-o casă în care nu murise nimeni 
niciodată. Femeia începu de îndată căutarea bobului miraculos, 
dar cu cât avansa îşi dădea seama câtă moarte şi câtă suferinţă 
erau în jurul său şi că moartea este un fenomen natural, identic cu 
viaţa. Întorcându-se la Buddha cu aceste învatàminte lămuritoare, 
a cerut să fie făcută călugăriţă şi s-a resemnat cu seninătate în 
privinţa morţii premature a fiului său. 

Această parabolă cred că poate concentra în ea însăşi adevă- 
ratul sens al astrologiei karmice sau ne poate ajuta să înţelegem că 
e inutil! să ne ataşăm încrâncenaţi de lucruri sau situaţii trecute 
care închid orice posibil canal comunicativ cu lumea exterioară, 
cu noul, trădând astfel adevăratul sens al propriei incarnări trăind 
departe de „aici şi acum“, de perspectiva prezentului care este 
mereu îndreptată către cea a viitorului datorită unei scări evoluti- 
ve cu care orice existenţă este dotată. 

Aşadar, este important să cunoaştem cine am fost, să întele- 
gem motivele anumitor greşeli, dar mai ales din ce situaţii izvo- 
răsc ele. Cel mai important dintre toate, însă, este a trăi cu 
conştiinţa prezentului, privind în direcţia perspectivei evolutive, 
spirituale şi transpersonale. Probabil că mai este multă cale de 
parcurs pentru a atinge Nirvana, dar de ce să nu încercăm să ne 
apropiem de ea? 


RECUNOSTINTÀ 


A scrie o carte despre astrologie este o experienţă minunată si pro- 
fundă, este ca şi cum ai concepe o carte de istorie socială. Unica diferenţă 
este unghiul perspectivei: astrologia este foarte legată de psihologie, în 
vreme ce istoria implică mai mult sociologia. Fără să greşesc, pot spune că 
o carte despre astrologia karmică este un tratat de istorie a sufletului, care 
călătoreşte de-a lungul spaţiului sau timpului aflate mereu în schimbare, 
rămânând în chintesentà acelaşi, având o unică destinaţie: Nirvana. 

În această carte este experienţa mea de astrolog, dar mai ales cea a 
colegilor mei, din diferite părţi ale planetei, sau venind din epoci diferite, 
unele nu tocmai propice unei astfel de îndeletniciri spirituale, precum 
astrologia, care au studiat interdependentele acesteia cu alte şcoli filosofi- 
ce care au îmbrăţişat ideea reincarnării. Aduc recunoştinţa mea prietenilor 
şi colegilor mei: Matteo Assi, Adriana Amendola, Elena di Ruzza şi Maria 
Luisa Zuccalà. Sirul de mulţumiri nu ia sfârşit aici. O recunoştinţă deosebi- 
tà port Graziei Bordoni, care mi-a pus cu generozitate la dispozitie arhiva 
sa de astrograme, tot astfel cum mi-o exprim şi faţă de Alfonso Maria di 
Nola, care, în urmă cu multi ani m-a inițiat în mod „rațional“ ]n studiul 
religiilor, iar dacă astăzi am scris această carte, în mare parte meritul îi 
aparţine lui şi grupului universitar de studiu în care m-a integrat. 

Şi părinţii mei sunt coautori „spirituali“ ai muncii mele, pentru că 
numai datorită răbdării lor în a-mi susţine extravagantele precoce si 
exotice am putut acumula informaţiile şi experienţa care mi-au fost in- 
dispensabile în „îndeletnicirile“ mele astrologice. 

În fine, rămân profund îndatorat celor două asociaţii astrologice ita- 
liene CIDA şi RICERCA ‘90, în fata cărora am putut să îmi exprim punc- 
tul de vedere în privinţa astrologiei împărtăşindu-mi permanent ideile 
unor iniţiaţi cu multă experienţă culturală şi umană. 

Cartea de faţă este o călătorie în psihicul nostru, dincolo de barierele 
timpului și spațiului. Ideea că tema natală ar fi pe de o parte legată de 
trecut şi de cealaltă parte legată de viitor este o perspectivă fascinantă 
care ne ajută în a nu aborda pasiv viata. Autorul ne oferă o adevărată 
iniţiere in interpretarea karmică aprofundată a hărţii natale, lipsită de 
prejudecăţi sau dogmatisme limitante, necesară pentru intelegerea 
ideii de „cineam fost si cine vol fi” 


Astfel, citind Astrologia karmică, veti putea afla care sunt modelele 
karmice din tema natală, trecând prin aspectele planetare în astrologia 
reincarnării, analizând rolul semnelor interceptate şi al nodurilor lu- 
nare, precum si al planetelor retrograde, pentru a ajunge la Interpre- 
tarea karmică a temei natale, pornind de la analizarea temelor natale 
ale unor personalități precum Edgar Cayce, Alexandra David-Neel, 
H.P. Blavatsky, Diane Spencer, Oscar Wilde si Dalai Lama, 


